
Primele cărămizi la temelia Academiei Române 
— Cu prilejul aniversării ei a 70-a — 


„Societatea Literară Pomână“, botezată după un an (Aug. 
1867) „Societatea Academică Română“, iar dela 1879 „Academia 
Română“, a luat ființă prin hotărîrea Consiliului de Miniştri din 
şedinţa dela 12 Martie 1866 și prin decretul Locotenenţei Dom- 
neşti apărut la 1 Aprilie același an, în urma raportului făcut de 
V. A. Ureche, ca director general în Ministerul Instrucțiunii. Cei 
26 de membri (16 din România şi 10 din celelalte ţinuturi lo- 
cuite de Români), numiţi prin decret domnesc, se întrunesc însă, 
din cauza holerei care pătrunsese la 1866 în ţară, numai la ! 
Aug. 1867, sub președinția primului ministru de atunci Ştefan 
Golescu!) traducându-se astfel în faptă o idee mai veche pe 
care însuși Ureche o agitase și la 1859. Căci ideea necesităţii 
Strângerii rândurilor cărturarilor întro organizaţie care, acti- 
vând mai unitar, să determine o mișcare culturală mai vie, 
datea-ă încă de la sfârșitul veacului al XVIII-lea, când o seamă 
de cărturari ardeleni, sub înrâurirea curentului de redeşteptare 
națională şi, de sigur, și sub impulsul celor ce se petreceau la 
Unguri”), la începutul anului 1795 înființară o „Soțietate filo- 
sofească a Neamului românesc în mare Prinţipatul Ardealului“, între 





„_1) Pentru amănunte vezi în C. Diaconovich: Enciclopedia Română și 
!. Bianu: Incepătorii Academiei Române la 1866 şi 1867, București 1922 și în 
Anal. Acad. Rom. T. XLI (1920—21). 
2) E epoca redeșteptării naţionale, a înnoirii vieții sufleteşti maghiare, 
a cultului limbii şi lit. maghiare, — epocă pornită cu Gh. Bessenyei, trezit la 
acest cult de ideile lui Voltaire, Rousseau, ale enciclopediștilor francezi şi, în 
„genere, de ambianța spiritului francez care stăpânia atunci în Viena, unde 
Bessenyei cu alți tovarăși făcea parte din regeasca gardă de nobili maghiari. 
— E epoca asociaţiilor (la 1792 îşi începe activitatea în Cluj prima soc. 
maghiară de teatru; în 1794 ia ființă, la Tg. Mureş, o „soc. pt. cultivarea limbii 
maghiare“), a cercurilor literare, a şcolilor literare, a cercetărilor privitoare la 
limbă. Sunt anii când se ventilează ideea înființării unei Academii maghiare, 

membrii căreia, ca o verigă de legătură cu Bucureștii, găsim şi 
pe lenăchiță Văcărescu. 

Ce folos însă de frumoasa intenţie, dacă „inamicii progresului 
român“ au fost destul de tari „spre a o sugruma îndată în na- 
şterea sa“, cum se exprima Al. Papiu Ilarianu.!) 

Cu scop asemănător scopului iniţial al Acad. Române în 
prima ei formă — de a da la lumină o gramatică şi un dicționar 
al limbii române — se înființează la Braşov, în 1822, de boierii 
refugiați aci din faţa Eteriei grecești, în trunte cu Dinicu Golescu, 
Soțietatea literală. La 1827 răsare apoi alta, secretă, la București, în 
frunte cu C. Golescu și [. Eliade Rădulescu, o încercare fără multă 
ispravă, urmată de alte încercări şi mai puţin fructuoase, cum a 
fost d. p. „Comitetul literar“, înjghebat tocmai cu o sută de ani 
în urmă (1836) de Eforia şcoalelor din Bucureşti, tot cu scopul 
de „a cerceta cu deamănuntul duhul limbei şi lipsele ce are şi a 
îndeplini aceste lipse prin întroduceri sau construcţii de ziceri şi 
de fraze rezemate pă regule gramaticeşti şi potrivite, cât se va 
putea mai mult, cu însuşirea limbei româneşti“.?) 

Sforțările repetate de a strânge pe cărturarii răsleți în jurul 
unor societăți cu anume obiective*) — şi aci vom recunoaște și 
contribuţia grupărilor din jurul diferitelor publicaţii periodice — 
cu toată lipsa lor de trăinicie, cu toată efemeritatea rezultatelor 
scontate de unele, au fost, totuşi, prin continua ținere la suprafaţa 
vieţii intelectuale a necesității creiării unui,areopag cultural şi a unităţii 
culturale, tot atâtea cărămizi la temelia viitoarei Academii Române. 

Intre acestea, nu e cea mai neînsemnată încercarea tânărului 
student dela Minchen Dimitrie A. Sturdza, asupra căreia voim să 
insistăm în restul acestor rânduri de împrospătare a amintirii celor 
care au întins primele fire de urzeală a instituţiei de care se tra- 
tează. Credem necesară această insistare şi pentru motivul că. 


Chiar dieta Ardealului vine cu proiectul unei legi (1792), rămas însă fără 
efect, neputând obținea aprobarea regelui ; cum nau putut prinde încă putere 
nici asociaţiile ştiinţifice înjehebate de Gh. Aranka. Ideea plutia însă în aier... 

1) Vezi „Istoricul Academiilor“, de Adrian Drăgoescu, în AdevCrul Literar: 
şi Artistic dela !2 lunie 1921, nr. 29. 

2) Idem, ibidem, 

3) Intre acestea se înşiră şi Soc. Medicilor şi Naturaliştilor din lași, 
întemeiată la 1833 de doctorii Cihac şi Zotta, cu revista ei şi având membri 
corespondenţi savanţi ca Humboldt, principele Demidov, Tiedmann, C. Prevost, 
chimistul |. Berzelius ş. a.; apoi încercările lui Emanoil Bacalogiu, împreună 
cu alții, dela 1862 şi 1868, cu „Soc. de ştiinţe fizico-naturale“, fără durată; 
Soc. pentru teatru din București, ş. a, tot mai multe după unirea Principa- 
telor, — ideea unității culturale, a unirii „în cuget și simțiri“ deşteptând re- 
sonanță mai puternică în suflete după actul de la 1859. Dincoace de Carpaţi, 
la 1861, se pune temelia „Asoc. trans. pentru lit. rom. şi cult. pop. român“, 
dincolo de ei, altora. Se făceau pregătiri pentru o altă unire, mai cuprinză-. 
toare, pentru cea care a urmat la 1918. 

încercarea lui D. A. Sturdza, cu instituirea unui premiu de 50 
de galbeni, prea a rămas în umbră faţă de alte încercări, cum a 
fost și cea dela 1859 a lui V. A. Ureche. 

Un manuscris,!) neiscălit — a fost semnată însă scrisoarea 
care-l însoția — trimis lui lacob Mureșianu, directorul de atunci 
al Gaz. Transilvaniei și al „Foaei pentru minte, inimă şi lite- 
ratură“, ne-a păstrat o „Inştiințare literară“ de la 1850 a lui 
Dimitrie A. Sturdza, pe care o dăm mai jos, publicată, — cum 
resultă din scrisoarea a doua de la sfârșitul acestor pagini — „și 
în lași şi Bucovina“) 

In această „Înştiinţare“, după ce se vorbește, pentru „fe- 
ricirea unei naţiuni“, de importanța „culturei înțelesuale, morale 
şi materiale“, desvoltată însă „prin organul (limba), consciința 
şi sâmțul național“, fără care ea nu poate fi „firească“, „adevă- 
rat naţională“ pentru o naţiune, se vestește că — „pentru a 
statornici în sfera ei o unitate organică și o individualitate 
ideală, un spirit și un simț comun“, şi „spre a deştepta activi- 
tatea literaților în scopul acesta“ înlesnind tipărirea lucrărilor 
lor „privitoare la toate ramurile acestea de cultură“ — s'a ho- 
tărît premierea de către o „Comisiune literară“ „întrun șir de 
ani“, „a bărbaţilor ce ar produce în operatele lor ideile cele 
mai conforme cu adevărul, cu spiritul și necesitățile naţiunei, 
precum și cu geniul şi dorințele timpului“. Se mai anunță apoi 
că începutul se va face cu lucrări privitoare la limbă, tformu- 
lându-se în șapte puncte „întrebările ce s'au socotit de întâia 
necesitate pentru anul 1851*. 

Comisiunea propusă se compune din 11 membri, aleși din toate 
provinciile iocuite de Români,:) având libertatea „de a putea 
chema și alți membri“ (p. IX), iar ca loc de întrunire se re- 
comandă Blajul.*) 


Fă 1) Manuscrisul se află în posesiunea d-lui Aurel A. Mureşianu, căruia 
i mulțumim şi la acest loc pentru bunăvoința dea ni-l fi pus la dispozițiune. 

2) Regretăm că aici n'avem posibilitatea să verificăm dacă a mai apărut 
acolo sau ba. 

„__3), Rate la ochi că din 11 inşi 8 sunt Ardeleni. Pumnu era însă în Bu- 
covina iar Î. Maiorescu și A, Treb. Laurian trăiau în România. Şi mai bate 
la ochi că nici Alecsandri, nici Negruzzi, nici Eliade Rădulescu etc. nu îigu- 
rează între ei. Explicaţia pare a o da obiectivul urmărit: cercetările linguistice 
mi în care îi credea mai versaţi pe Ardelenii propuși (vezi cele 7 

e). 

4) lacob Mureșianu, pe lângă altele, a suprimat şi această parte, — semn 
Că nu era de acord nici în privinţa sediului nici în cea a persoanelor pro- 
puse de Sturdza, cara îi şi cere lămuriri în chestie (vezi scrisoarea a doua). 

Manuscrisul, semnat cu A,, a fost publicat în nr. 1 din 1851 
al Foaei pentru minte, inimă şi literatură. Dar nu cum îl redac- 
tase Sturdza, ci cu modificarea ortografiei originalului, a unor 
forme lexicale chiar (d. p.: să se examineze, pentru să se esa- 
mine ; ambii, pt. âmbii etc.) cu amputări, pe alocuri adăugiri 
din partea directorului Foaei. 

Abia mai târziu, la 1907, îl republică |. Bianu într'o broşură 
omagială scrisă cu prilejul împlinirii a 74 de ani de către D, 
A. Sturdza.!) 

Tipărită într'un număr foarte restrâns de exemplare, ea nu 
prea e însă cunoscută. De aceea, credem că nu facem un lucru 
de prisos reproducând în cele următoare atât textul original al 
Inştiințării literare — cu păstrarea ortografiei orginalului și cu in- 
dicarea eliminărilor și adăugirilor lui lacob Mureşianu — cât 
și cele două scrisori ale lui D. A. Sturdza, referitoare la această 
Inştiințare, dintre care broșura lui Bianu nu cuprinde decât una, 
pe cea dintâi. 

lată-le: 


inştiințţare literariă 


Fundamentul pe care se poate baza cu securitate fericirea 
unei naţiuni, este singură cultura ei înțelesuală, morală și ma- 
terială. Cultura aceasta este, cum se vede, o unime întreită și 
nedespărțită”), întrânsa stă toată crescerea, puterea și înflorirea 
soțietății civile, ea deci debue?) întrupată cu naţiunea:). Numai 
progresul ce-l face o națiune într'un mod armonios în tustrele 
ramuri de cultură, se poate numi adevărat. Cultura înţelesuală 
este lumina minții, este soarele acel divin, dinaintea căruia se 
ascunde toată noaptea neștiinței, toată negura prejudeţelor. Cul- 
tura morală este căldura inimei, este focul acel ceresc ce încăl- 
zesce, înviiază și leagă laolaltă inimile omenesci printrun sâmţ 
curat și amoare de oameni. Cultura materială este mișcarea, 
activitatea și tăria vieţii soţiale, este puterea industriei ome- 
nesci, ce face minuni în zioa de astăzi prin chemism, mecanism, 
comerțiu, agricultură ș. c, |. Ramurile aceste de cultură sunt 
astăzi atât de necesarie unei naţiuni, încât ea fără dânsele 
nici odată nu poate spera înflorirea organismului său.) 


1) Un om întreg: Dimitrie A. Sturdza. 
2) In „Foaia pentru minte“ etc.: nedespărţibilă. 


3) trebuie, 
4) In „Foaia pentru minte“: națiunea întreagă. 
3) E FI Pe său e înlocuit prin: național. 

Spre a se putea întrupa însă cultura aceasta întreită cu 
organismul național!) ea singură încă are debuință de altă cul- 
tură : de aceea a organului și de aceea a consciinței naţionale. 

Cultura organului național e tot una cu aceea a limbei 
naționale, pentrucă ea însăşi este organul acela; asemenea și 
cultura consciinței naţionale încă e tot una cu aceea a istoriei 
naționale, pentrucă ea singură este consciinţa aceea. De aceea 
numai cultura ce se face prin organul, consciința şi sâmţul na- 
ţional, poate să fie firească pentru o naţiune, poate să fie fi- 
rească pentru o națiune, poate să fie adevărat națională. 

Națiunea noastră cunoasce și sâmte demult adevărul acesta, 
demult a început ea a și lucra în spiritul lui, după cum aceasta 
se vede din toate lucrurilor literaţilor noștri. Este adevărat, că 
năzuințele lor nu s'au putut încorona totdeauna cu resultatele 
de comun dorite, și aceasta numai din causa pedecelor celor 
mari ce pururea și pretutindenea le-am întimpinat păn'acum în 
calea propășirei noastre:) putem zice cu toate acestea, că cul- 
tura noastră se află astăzi în aurora sa cea frumoasă şi că spre 
a o rădica la culmea zilei cei neînserate, nu lipsesce decâta ne 
înălța împreună cu dânsa?) în orizonul naţionalităţii, a o însu- 
fleţi în drumul acesta cu cugetările şi sâmţemintele noastre cele 
naționale și a statornici în sfera ei o unitate organică și o indi- 
vidualitate ideală (un spirit și un simţ comun). 

Spre a deștepta activitatea literaţilor noștri în scopul ace- 
sta, și a înlesni tipăritul lucrurilor lor privitive la toate ramurile 
acestea de cultură, sau determinat a se da întrun şir de ani 
câte un premiu bărbaţilor ce ar produce în operatele lor ideile 
cele mai conforme cu adevărul, cu spiritul şi necesităţile na- 
țiunei, precum și cu geniul și dorințele timpului. Inceputul se 
va face în obieptul limbei. (Locul în care s'ar putea dejudeca 
operatele respective, s'au socotit după toate împrejurările a îi 
cel mai nimerit Blajiul. La Comisiunea literariă, ce se împuter- 
nicesce prin aceasta a dejudeca operatele acelea, și a adjudeca 
premiu celui mai bun, sânt chiemaţi și rugaţi următorii bărbați 
âi naţionei: ca președinte D. Canonic, T. Cipariu; iar ca mem- 
bri, DD. Canonic Alecsiet), F. Aaron), G. Bariț, A. Hurmu- 


1) Fraza subliniată lipseşte din textul publicat în „Foaie“. 

2) In Foaie se mai adaogă: cei naționale. 

3) In Foaie cuvintele subliniate sunt înlocuite cu: „literatura noastră“, 

4) Joan A. Alexie (1801—1863). După terminarea teologiei la Viena, în 
1844 e numit canonic în Oradea, iar dela 1854 episcp gr. cat. la Gherla. Ca 
teolog încă lucrase o „Gramatică românească“, în latineşte, iar la 1826 scoate 
în Viena „Gramatica Daco-Romana sive Valachica“, multă vreme cea mai 
răspândită gramatică românească între streini. 
„___„_5) Aaron Florian (1805—1887). Chemat de Dinicu Golescu pentru în- 
«Ciheierea unei școale secundare, a trecut în Muntenia, de unde, la 1848, a. 

zachi!), A. T. Laurian, |. Maiorescu, A. Pumnu, — Dr, A, Şandor?) 
G. Seulescu5), Dr. T. Stamati+). 


Inţelepciunea și zelul național al Domnilor acestora nici 
decum nu mă lasă a mă îndoi ci D-lor vor primi cu bucurie o 
chiemare naţională ca aceasta). Se vor aviza pe calea formali- 
tăților cerute de împrejurările stărei de asediu.) 


Întrebările ce s'au socotit de ânteia necesitate pentru anul 
1851 cum și dispusețiunile privitive la dânsele, sânt următoarele: 

|. 1. Originea limbei romane răsăritene numite şi daco- 
romane. Care sânt argumentele cele mai tari şi mai secure pen- 
tru romana origine a limbei acesteia? 


2. Este limba romană orientală fiiă a limbei latine, ori este 
ea limbă populară vechiă? Argumentele pentru una și alta. 


3. Prin ce se distinge și prin ce se apropiă limba romană 
răsăriteană de celelalte romane? Cătră care, și de care are mai 
multă apropiere și diferință ? Să se esamine bine articolul român. 


4. Principiele unei limbi în genere, şi aplicate la limba 
română. Usul vorbirei. Etimologia. Analogia. Despre materialul 
vorbelor străine în limba română și ce este de observat asupra 
lor în drumul culturei limbei noastre. 


5. Principiele ortografiei. 


6. Ce schimbăţiuni au suferit literele ori, mai bine, sune- 
tele limbei latine în limba romană răsăriteană? Sunetele ă şi 4 
sânt originale ori împrumutate ? 


7. Cum s'ar putea scrie mai bine limba romană-răsăriteană 
cu litere latine? Consult este a defige o ortografiă pentru tot- 
deauna ? 


revenit în Ardeal, luând parte la mişcările de aici. A fost un timp ziarist în 
Viena, apoi în România, încredințându-i-se funcții înalte în conducerea 
școalelor. 

Principala sa lucrare e: Istoria principatului Țării Românești, în 3 vo- 
lume (1835), 

1) A. Hurmuzachi, unul din cărturarii şi mecenaţii mișcării literare din 
Bucovina. E! însuși redactor al ziarului „Bucovina“, 

2) Dr. Atanasie Șandor, din Nădiac, medic și profesor la „preparandia 
română din Arad.“ Se ocupa şi cu filologia şi istoria. 

3) G. Seulescu (1798—1837). După studii făcute în Grecia la Viena și 
la Kiev, e numit profesor la Trei lerarhi, apoi inspector al şcoalelor din 
Moldova. Are o gramatică rom. (1833), fabule în versuri (1835), o hrono- 
logie şi istorie universală (1837) etc, 

3) Dr. T. Stamati, profesor de chimie, ne-a lăsat un mic dicţionar 
(1852) și un „Vocabular german-român (1852). 1 se citează şi o broșură, pu- 
blicată la Iași, conținând ghicitori, contemporană cu „O șezătoare ia țară sau 
călătoria îui Moș Albu“ (1851) a lui Anton Pann. A îost un timp și director 
al unei trupe teatrale rom., alcătuită din elevi şi mici funcționari. 

5) Cele subliniate sunt adăugate de lacob Mureșianu. — Ax, B. 

Il. Răspunsurile la întrebările acestea se vor elabora pân' 
la începutul lui August 1851. 

(ll. Pân' la 15 August să se trimită toate elaboratele la 
D. Canonic Cipariu la Biajiu. 

IV. Pe zioa de 15 August c. v. 1851 sânt poftiți membrii 
Comisiunei a se afla în Blajiu spre a se putea începe sub pre- 
ședința numitului D. Canonic cercetarea și dejudecarea elabo- 
ratelor, care lucrare se va termina cel mult pân' la 15 Sep- 
temvrie). 

V. Manuscrisele să fie scrise cu litere latine, după orto- 
grafia autorului. 

(VL. Manuscrisele se vor trimite anonime, însă câte cu un 
motto deasupra, iar numele autorului va fi sub copertă sigilată, 
pe care din afară va sta tot acel motto ce va fi pe Manuscris. 
Numai dupăce se va termina dejudecarea, se va deschide co- 
perta, ca să se vază numele. Cele nepremiate se vor întoarce 
pe la autori. Numele acestora nu se vor publica). 

VII. Pentru deslegarea ce se va găsi mai bună, se va da 
autorului un premiu de cincizeci de galbeni, iar cartea se va 
tipări cu spesele celui ce dă premiul, remăind în dispusețiunea 
lui a împărți toate esemplarele de la ânteia edițiune gratis, pe 
la toate școalele românesci elementarie, gimnasiale, academice, 
preparandiale și seminariale (din Moldova, România, Bucovina, 
Ardeal, Banat și Ungaria). A doa edițiune şi următoarele vor fi 
în voia autorului: el deci le va putea tipări cu spesele sale şi 
în folosul său, 

(VIII. Când comisiunea ar sta la îndoială cui din doi să 
se dee piemiul, adecă când doi ar resolvi întrebăţiunele atât de 
bine, încât nu sar putea face distincțiune între dânsele, — ori 
Când o parte de întrebări ar îi bine resolvită la unul, iară cele- 
lalte întrebări ar îi bine lucrate la altul, comisiunea va putea 
propune pe âmbii concurenți pentru premiu ca să se împartă 
conform cu elaboratele lor între dânşii, având a se tipări apoi 
fiecare lucrare cu numele Autorului său. 

IX. Comisiunea va putea chiema şi pe alți membri la cer- 
Cetarea și dejudecarea elaboratelor pentru premii. 

X. D. Preşedinte, canonic Cipariu, va însciința timpuriu pe 
DD. membri ca să se adune la zioa defiptă, ori la alta, când s'ar 
găsi cu cale a se schimba terminul prefipt).*) 

Pentru dejudecarea operatelor respective şi adjudecarea pre- 
miului pentru cel mai bun se vor face cunoscute prin jurnale DD-lor 
literați, ca să ştie unde au de a trimite operatele sale și de cine 
âu a se dejudeca. **) 


*) Cele puse'n paranteză au fost suprimate de lacob Mureşianu din 
textul publicat în Foaie. Motivul, pentru unele pasaje, se ghiceşte din scri- 
Soarea a doua a lui D. A. Sturdza. 

**) Pasaj adăugat de I. Mureșianu, — Ax, B. 

Acum nu rămâne alta decât ca D-lor literaţii români să în- 
ceapă a elabora tema aceasta literară cu tot zelul lor cel firesc şi 
național, încredințați că rezultatul ostenelelor lor binecuvântat de 
Dumnezeu şi de oameni va servi pe viitorime că o peatră funda- 
mentală la edificiul literaturei noastre cei nou născute. 

1 Noemvrie 1850. 


lată şi scrisorile lui D. A. Sturdza trimise lui Iacob Mureşianu: 


Năţiunea prea amata noastră comună mumă, cere de la noi toţi, fără 
deosebire, a ne împlini datorințele noastre cătră dânsa cu cugetii curati şi cu 
simțit naţionalti. Modulii cu care reposatulii mei părinte șau  împlinitii 
asemenea datorințe e cunoscutii la românimea întreagă, eară acela cu care eil 
dorescii a ie împlini, acum deodată, se !poate vede din insciinţarea lilerariă, 
aici alăturată, 

Făcându-ţise cunoscută dorința mea națiunaiă, ce e identică cu a Dtale, 
Domnulii met, și cu a fieștecăruia adevărail românii, te rogit, în numele 
nățiunei, ca se binevoesci a tipări însciințarea aceasta în de comuni! lăudata 
Dle îce, cu cea întăiti ocaziune, ocultândi *) numele meu, a pune în loculi 
iui semnulă anghirei; eară pe mine a mă însciința după aceea — sall prin 
trimiterea unui numării, sall prin vre o epistolă — despre rezultatulil acesta. 

Amii onoare a fi cu destimptă consideraţiune a Domniei Tale 

Monahiu 26/14 Noemvrie 1850. 

plecati servi 
(ss) Dimitrie A. Sturdza, 
de Miclausseni, 
Multă onorată mei Domni |! 

Stimabila DTale scrisoare din 8 a curg. amii priimit'o. Din cuprinsulii 
ei ami pututii înțelege — deși cu multă părere de rău — toată cauza ce te 
împiedică a pute publica, acum de-o-dată, însciințarea mea cea literariă ; de- 
buiamii **) să cugetiă la începutii despre aceasta, însă atunci nu mi-ail venitii 
în minte. Eă aşi face şi acum pasul cuvenitii întru aceasta la Guberniulit 
Austriei, dar apoi nu sciu unde să mă adressezii, adecă la Viena sall la 
Sibiii, sciind mai alesii că Transilvania, totii supusă încă, cum zici, la starea 
de assedie în administrățiunea sa diu lăuntru, nu atârnă decâtii de la Guber- 
nătoriuliă ei civilii şi militariii. Afară de aceasta nu înţielegii ce feliii de schim- 
bare și pentru ce să o facil în privinţia locului și a persoanelorii denumite 
în însciințarea mea; de aceea ieal îndrăzneală a te ruga earăși ca să bine- 
voesci ami scrie câtil mai în grabă şi tămurită. 

1) Unde se mă adressezit pentru voiea respectivă? 2) Unde se găsescit 
astăzi D. D. Cipariu, Aaron, Laurianu, Maiorescu ? 3) Cine se rămâne afară 
din Comissiune și cine arii mai pute intra întrănsa? 4) Care locii Sarii pute 
determina pentru seanţele Comissiunei acestia ? 5) Dacă nu ari îi cu putință 
ca se remăne neschimbată numirea persoanelorii și a locului făcută de mine 
fiindui că totii așa are să se publice și la laşi și la Bucovina, şi apoi — 

*) Tăinuind, 

**) trebuia m, 

iucru ce se înțelege de la sine — s'aril nasce o neînțelegere și o contuziune 
foarte mare, dacă publicațiunea aceasta s'arii face almintrea în Transilvania, 
şi almintrea în celel-alte doue eri. 

Câtii pentru publicarea unui extractii, poți să o faci dacă-i va da dru- 
multi censura, cu observaţiunea aceea totuși, că adecă să binevoesci şi atunci 
încă ami oculta numele 

in așteptarea răspunsului amii osebită onoare a fi 

Monachiu 27,15 Decemvrie 1850. 

Al D-Tale 
servi și amicii 
(ss) Dimitrie Alessandru Sturdza 

Concluzia, pentru oricine confruntă Inştiinţarea literară de la 
1850 a lui D. A. Sturdza cu Raportul şi Regulamentul elaborat 
și prezentat Consiliului de miniştri la 1866 de V. A. Ureche, 
(căruia i s'a atribuit şi paternitatea ideii unui for literar), în chestia 
Soc. Literare Române, nu poate fi decât una: mugurul din care 
s'a desvoltat areopagul nostru cărturăresc de azi îl găsim și în 
„Inştiinţarea literară“ a lui Dimitrie A. Sturdza, secretarul general 
de mai târziu — multă vreme sufletul Academiei Române. 

E o constatare întemeiată atât pe identitatea scopului ur- 
mărit: gramatica și dicţionarul !), cât şi pe identitatea principiului 
care a prezidat la compunerea acestor două înjghebări de instanţe 
literare (a Comisiei literare și a Societăţii literare): să cuprindă 
membri reprezentând întreg românismul*), — principiu rămas in- 
tact în statutele Academiei Române. 

De aceea, azi când se împlinesc şapte decenii de la data 
când s'a hotărît înființarea acestei instituții — cu alt nume la 'n- 
ceput — se cuvine să reîmprospătăm şi să subliniem meritul 
inaintemergătorilor şi, îndeosebi, meritul bărbatului care cu nouă 
ani înaintea lui Ureche s'a gândit să-şi formuleze într'o propunere 
detailată „dorința naţională“ de a avea şi noi o instanță cărtură- 
rească, precizându-i chemarea şi indicând numele persoanelor care 
să facă parte din ea. Ceeace au şi ţintit aceste rânduri. 

Ax. Banciu 








!) „Gramatica şi dicționarul — spune Ureche în regulamentul anexat 
raportului făcut Consiliului de miniștri — nu pot să fie ale cutărui dialect 
TOmân, ci gramatica şi dicționarul limbei române. Guvernamentele, sub scutul 
cărora Dumnezeu a aşezat o parte a naţiunii române, nu pot decât să aplau- 
deze formațiunea acestei societăți cu totul literare, gramaticale și lexico- 
grafice“, lar Ştefan Golescu, deschizând prima ședință a Societăţii zice: „Ra- 
portul miniştrilor din 11 Febr. 1866 Nr. 1140 spune lămurit tot ce dorim, 
tot la ce aspirăm prin înființarea societăţii însărcinate cu lucrarea gramaticer 
Și a glosarului limbei române.“ 

„__— Amănunte despre autorii de gramatici, dicționare, tratate de orto- 
grafie, Şi despre lucrările lor, vezi în ultimul capitol al Ist. lit. româneşti II, 
artea întâia, Buc. 1933, de N. Iorga. 
_„__„„ 2) „Formaţiunea Societăţii Literare Române din membri din toate pro- 
“nciile locuite de Români“... precizează şi Ureche, 

Un îndrumător al tineretului 
MIHAIL ELIESCU 
(1890—1926). 


Când în 1919 s'a 'nceput primul an şcolar în Ardealul reunit 
cu Patria mamă, printre cei care veneau să-şi pună cunoştinţele 
în serviciul românismului de aici, era şi Mihail Eliescu, dela moar- 
tea căruia se împlinesc zece ani. 

Nu e locul să redeschidem o veche discuţie, analizând mo- 
bilele ce au determinat pe profesorii din România veche să vină 
în Ardeal. Istoria — singurul judecător obiectiv — din perspectiva 
timpului, va putea stabili cât adevăr este în acuza ce li se 
aduce de a îi urmărit scopuri de supremație sau interese materiale 
şi tot istoria va stabili cât au exagerat Ardelenii generalizând 
unele cazuri — regretabile, ce-i drept — dar totuşi izolate. 

Tânăr profesor titular, având părinţi cu stare bună în Bucu- 
reşti, Mihail Eliescu n'a venit aici de dragul aventurii. E unul din 
aceia care au venit în Ardeal de dragul Ardealului şi nu pentru 
o pricopseală rapidă. Că nu toată lumea l-a înţeles, este uşor de 
explicat, tocmai prin generalizarea pe care Brașovenii erau ispitiţi 
s'o facă judecând pe alţii. Când e aşa de comod să te retragi în 
conchilia scepticismului şi negativismului tău, e greu să 'nţelegi şi 
să apreciezi clocotul unui suflet vulcanic, care, fatal, trebue să-şi 
reverse prisosul peste lumea din jur. Oricum, Mihail Eliescu n'a 
avut duşmani; pe el nu l-a putut urî nimeni. E neîndoios căa 
fost cel mai simpatizat dintre toţi profesorii câţi au venit în Bra- 
şov din vechiul Regat. Şi ceeace e şi mai sigur, estecă pe M. 
Eliescu l-au înţeles şi iubit din primul moment toţi elevii lui, prin 
acel simţ propriu copiilor de-a distinge sufletele bune. Dacă me- 
moria lui nu va dăinui veacuri, ea va dura, fâră nici o îndoială, 
atât cât vor trăi foştii lui elevi! Căci pentru ei a venit aici, pentru 
ei a trăit, lor şi-a consacrat toate clipele lui libere şi de aceea ei 
îi vor perpetua memoria, 


E] 


Dacă era uşor să te afirmi, să impresionezi, în oricare alt 
oraş din noul Ardeal românesc, în Braşov acest lucru era mult 

mai greu. Aici exista o veche tradiţie culturală, aici şcolile româ- 
neşti cunoscuseră personalităţi ca directorii Gavr. Munteanu, Dr. 
I. Meşotă, V. Oniţiu etc., cunoscuseră o serie de profesori distinşi 
ale căror nume şi operă vor rămâne înscrise în istoria culturii ro- 
mâneşti. Pe de altă parte, în Braşov limba românească se vorbea 
destul de frumos, legăturile cu „Țara“ erau vechi, şi dacă din 
cauza învălmăşelii care-a urmat imediat după Unire, lumea didac- 
tică se afla într'o mare nestabilitate, tradiţia era mai tare decât 
aceste trecătoare peregrinări. De aceea, cei ce au avut curajul să 
încerce a-şi clădi un piedestal social în mijlocul societăţii culte 
braşovene, trebuia să fie personalităţi puternice. Fără să urmă- 
rească a se impune, M. Eliescu a cucerit dela primul contact 
lumea dăscălească şi tot astfel lumea care-l interesa mai mult: 
lumea şcolarilor. Catedra lui era la liceul „Dr. 1. Meşotă“, dar 
terenul numai ia această şcoală, i se părea prea restrâns. A luat 
lecţii la aproape toate şcolile din Braşov. !) Nu pentru a avea 
ore suplimentare şi a câştiga mai mult, ci de dragul de a însufleţi 
cât mai mult tineret, de a împărtăşi pe cât mai mulţi din su- 
fletul lui mare. Că este aşa, se poate vedea dintr'un singur gest: 
banii cuveniţi pentru orele suplimentare de pe 3 ani dela liceul 
„A Şaguna“, i-a cedat liceului pentru crearea unui fond). Ce 
contrast între gestul acesta şi lăcomia atâtora dintre colegii noştri ! 


A avut norocul să predea istoria, studiu atât de potrivit 
pentru captivarea sufletelor şi formarea tineretului. Putea fi însă 
tot atât de strălucit profesor de istorie literară sau istoria artelor. 
In clasă aducea un spirit nou. Atât de nou, atât de specific firii 
lui entuziaste și doritoare de-a se da cu totul şcolii, încât nu e 
de mirare că elevii şi colegii l-au privit în primele zile cu ne- 
dumerire., Această totală dăruire de sine, însă, nu putea îi inter- 
pretată greşit şi lumea a'nceput a-l cunoaşte. Când atâţia dintre 
profesorii nou veniţi, mai ales tineri — poate fără rea intenţie — 
începeau prin a arăta elevilor că au mari lipsuri de cunoştinţe, şi 
prin aceasta îi umileau sau descurajau, M. Eliescu se adresa direct 





1) La lic. A. Şaguna (1919-1922), Școala profesională a R.F.R. (1921-1925) 
Şcoala froebeliană, la Cursurile de vară pentru învăţători, atât pentru Români 
cât și pentru minoritari. 

2) Suma de 4000 lei este astăzi de 4471 lei. 

sufletului elevilor lui, considerându-l aşa cum e el: simplu şi re- 
ceptiv. Fără să fi fost sclavul vre-unei metode strict pedagogice, 
privind azi prin perspectiva timpului lecţiile lui de istorie, rezultă 
că ele erau făcute în modul ce! mai strălucit în care se poate 
face o lecţie, pentru a fi asimilată şi pentru a contribui în acelaşi 
timp la formarea sufletului elevilor. Eliescu reușea să ridice pe 
elev până la o 'nţelegere matură a legăturilor cauzale dintre feno- 
menele sociale şi istorice. Istoria încetează de-a mai fi o înşirare 
de domni şi războaie, sau mai rău: de date cronologice şi numiri. 
Istoria devenea o realitate trăită de profesor şi elev, laolaltă. 
Aveai impresia că evenimentele de petrec în mod natural, logic şi 
simplu, iar elevii aveau bucuria de-a descoperi — prin judecata 
lor proprie — îndrumați fiind de profesor, cauzele unui șir de 
evenimente, Se poate spune, fără teama unei desminţiri, că nu 
a existat nici unul din foştii lui elevi pe care istoria să-l fi lăsat 
indiferent, necum să-l fi plictisit. Mai ales când era vorba de 
istoria Românilor. Voievozii români nu mai erau eroii aceia le- 
gendari îmbrăcaţi în armură de oţel — simpatizaţi şi până acum, 
e drept — însă izolați, inaccesibili, fără suflet, căci despre sufletul 
lor nu se obişnueşte să se vorbească la lecţii. Mircea, Ştefan, 
Mihai, Cuza rămâneau și mai departe tot înconjurați de aureola 
cu care împodobește Românul eroii neamului său, dar ei deveneau 
mai mult decât domnitori: sub puterea de evocare a cuvântului 
său se transformau în oameni vii, care ascundeau sub armurile 
şi hlamida lor voievodală un suflet. Trăiau printre noi. li iubeam, 
Ei deveniseră ai noştri. Istoria nu mai era numai istoria lor, era 
și a noastră. 


Oricât ar fi de uimitor acest lucru, M. Eliescu avea destulă 
vreme să facă în decursul unui an școlar, istoria Românilor (după 
cartea lui N. lorga de cl. VIII.), pe lângă care elevii mai scriau 
două caiete de notițe (explicări, teorii şi controverse istorice, co- 
relaţii cu literatura, arta, ş. a.) — iar pe lângă astea și mai mult 
decât toate astea — să facă istoria prin apelul la literatura ro- 
mânească. Portretul unui domnitor sau descrierea unui eveniment 
istoric, oricât de viu ar fi fost făcute, nu erau complete până nu 
se răstoia literatura scrisă despre ele. După ce se făcea un tablou 
schematic a! faptelor lui, eroul era umanizat, însuileţit prin de- 
scrierile scriitorilor noştri, La lecţia noastră de istorie participau, 

alături de profesor, Neculce, Miron Costin, Bălcescu, Negruzzi, 
Alexandrescu, Alecsandri, Odobescu, Hașdeu şi Eminescu. Pe Vlaicu- 
Vodă l-am cunoscut prin Davila, pe Despot-Vodă prin Alecsandri, 
pe Mircea prin Alexandrescu şi Eminescu, — şi așa pe toți dom- 
nitorii. Trilogia lui Delavrancea, nuvelele istorice ale lui Odobescu 
şi Negruzzi, pe care le citiseră elevii la cursul de română, erau 
utilizate acum pentru a reliefa figurile istorice. Intre istoria Ro- 
mânilor, geografia, istoria limbii şi literaturii româneşti, nu mai 
era o linie precisă de demarcaţie, ele se contundau întrun tot 
unitar care 'nsemna: istoria sufletului românesc. O adâncă cultură 
de specialitate şi o largă cultură generală, dădeau o mobilitate 
cu totul excepțională profesorului care făcea această istorie. 

Ar fi exagerat să se afirme că M. Eliescu putea face toate 
acestea numai în orele de curs. Utiliza şi alte ore, pe care însă 
ar îi o profanare sa le numim „suplimentare“, căci nu erau so- 
cotite astfel nici de profesor, nici de elevi: erau ore de adevărată 
destătare sufletească. De aceea, nici odată elevii mau ezitat să 
meargă la aceste ore. 

La lecţiile obicinuite, metoda lui — dacă se poate vorbi de 
o metodă la un suflet vulcanic ca al lui Eliescu — era următoa- 
rea : elevii citeau acasă din cărţi înşirarea evenimentelor ; în clasă 
unul din ei le expunea. Examinarea consta în explicarea acestor 
evenimente, a legăturilor dintre ele, legăturile lor cu istoria uni- 
versală, consecinţele probabile, influenţe asupra stărilor culturale 
etc., lucruri despre care nu există aproape nici un rând în cărţile 
de şcoală, dar pe care dela o vreme elevii se obicinuiseră să le 
descopere prin propria lor judecată şi analiză. După aceste scor- 
moniri, reconstituiri de evenimente, figuri şi cadre istorice, urma 
expunerea profesorului, care modela, colora şi punea în ordine 
tot ceea ce clasa avea impresia că a descoperit. Intocmai ca la o 
lecţie de matematici, unde elevul află singur rezultatul unei pro- 
bleme în urma unei singure indicaţii a profesorului, la lecţia de 
istorie elevii colaborau la reconstituirea şi explicarea evenimen- 
telor. E lesne de înţeles ce efecte admirabile avea împletirea 
aceasta a lecţiilor de istorie cu a lecţiilor totatât de interesante 
făcute de profesorul nostru de română şi cu conferințele despre 
arta românească — în special ale d-lui [. D. Ștefănescu, pe care 
Dănuesc că nu odată l-a adus M. Eliescu anume pentru elevii 

braşoveni, mai mult decât pentru publicul care, foarte des, se re- 
marca prin absenţă. Tot pentru aceleaşi motive se înţelege că - 
elevii lui Eliescu, cu ocazia examenului de bacalaureat puteau să 
trateze cu destulă competenţă şi uşurinţă în expunere, nu despre 
luptele lui Ştefan sau Mihai, fiecare la anul respectiv — ci su- 
biecte ca : Dunărea în istoria neamului românesc; Marea Neagră; 
Legăturile Românilor cu Ungurii înainte şi după întemeierea Prin- 
cipatelor ; Evoluţia proprietăţii rurale la Români; Organizarea 
armatei în diferite epoci; Dreptul românesc în cursul timpurilor ; 
Literatura istorică română ; Organizarea Curţilor domneşti etc. etc. 


e 
:% % 


M. Eliescu utiliza mijloace foarte variate pentru a câştiga 
sufletele elevilor, nu pentru sine, ci pentru frumos și bine, pentru 
istoria, limba şi arta Neamului său. Afară de lecţiile lui, de ne- 
număratele lecturi din scriitorii români; afară de piese de teatru, 
festivaluri, aniversări; afară de excursii la locurile istorice sau în 
regiunile frumoase ale ţării — el întrebuința un mijloc la care nu 
mulţi s'au gândit: împodobirea clasei cu tablouri, reproduceri după 
pictorii celebri români sau streini. M. Eliescu a găsit şcolile din 
Braşov — cum le-ar fi găsit pe 99 din o sută din şcolile româ- 
neşti — cu pereţii goi sau cu planşe zoologice, în cazul fericit 
când aveau mai mult decât prevedea regulamentul şcolar. El a făcut 
din clasele elevilor lui camere atrăgătoare, în care te simţeai mai 
bine, în care acum era mai multă căldură. Desigur nu l-au înţeles 
nici elevii la 'nceput, necum colegii !... De aceea, de câte ori n'a 
plătit din buzunar toate tablourile cu care a împodobit clasele. In 
cele din urmă însă toţi terminau prin a recunoaşte că-i mai fru- 
mos aşa! O clasă trebuia să aibă chipurile a 2-3 scriitori ro- 
mâni, câteva reproduceri din Grigorescu, Aman, Leonardo, Rafael, 
Botticelli ; fotografia vre-unei mănăstiri sau o frumoasă regiune 
geografică şi... un ghiveci, două de flori!... Venea vecinic încărcat 
la şcoală: cu tablouri noi, cărţi pe care să le împrumute sau să 
le dăruiască elevilor. Şi aici mai trebuie subliniată o însuşire a 
sufletului său. In fața lui M. Eliescu toţi elevii se bucurau de o 
perfectă egalitate. Fiecare era tratat cu aceeaşi atenţie din partea 
lui ; nimeni nu era exclus nici dela excursii nici dela serbări ; nu 
lipsea pe nici unul de îndrumările şi sfaturile sale. Ştia să deo- 

sebească pe buni de răi, dar o făcea în mod discret. Casa lui 
era vecinic deschisă pentru elevii care doreau să ceară o carte, un 
sfat sau să pună la cale o excursie, o manifestare culturală. Poate 
şi de aceea elevii învățau de bună voie şi nu aveau nici odată 
note rele. Lenea şi indolenţa erau învinse de ruşinea de-a apărea 
în faţa lui nepregătit. Pentru aceleaşi motive disciplina nu suferea, 
cu toată libertatea puţin obişnuită pe care o lăsa elevilor în clasă 
şi afară de clasă. 


% 
* % 


Orice profesor care îşi înţelege adevărata sa menire, e neo- 
bosit în şcoală şi mai găseşte vreme şi energie şi pentru activitate 
extra-şcolară. Profesorul de isiorie sau literatură își îndreaptă 
acest surplus de muncă pentru o activitate culturală locală: scrie 
la reviste, ţine conferinţe sau organizează serbări, festivaluri, 
excursii. Ceeace a fost ;în stare să facă M. Eliescu în această 
privinţă întrece media obicinuită. In cadrul Asociaţiei profesorilor, 
al Universităţii populare pe care a înfiinţat-o, al Uniunii femeilor 
române sau cu elevii din Braşov — era sufletul atâtor manifestări 
culturale la Braşov şi jur. De la chestiunile de iniţiativă — desem- 
narea conferenţiarului sau alcătuirea programului serbării — până 
la măruntele şi plictisitoarele chestiuni de... bucătărie — plasarea 
biletelor, angajarea şi curățirea sălii şi... bacşişul servitorului — 
toate cădeau în sarcina lui. Dela nimic nu se da înapoi. Şi toate 
trebuiau să iasă bine: în favoarea publicului şi a debutanţilor de- 
opotrivă. Dacă de multe ori avea neplăceri, acoperea deficite din 
pungă, dar o făcea discret; era mulţumit că s'a făcut fără vâlvă, că 
s'a realizat programul întocmai, iar publicul braşovean a mai putut 
asculta o conferinţă a lui |. D. Ştefănescu, a mai putut admira 
0 expoziţie de artă românească sau era mulțumit că — discret 
şi anonim — fără să ştie cei vizați — a mai înfrățit o clipă pe 
profesori, în cadrul asociaţiilor care amenințau să se destrame 
din lipsă de interes sau chiar mai rău, din ambiţii egoiste. Cu 
toate că uneori a avut şi decepţii, cu toate că nu întotdeauna a 
fost înţeleasă alergătura lui pentru cele culturale, el nu s'a descu- 
rajat, Era sigur că lumea va termina prin a aprecia odată mai 
bine manifestările culturale. Nu-l durea ceeace putea să creadă 
lumea despre zelul lui, îi durea lipsa de interes a publicului pen- 

tru cele sufleteşti, pentru arta, istoria, limba şi cultura românească, 
E cu totul neobicinuită această înclinare — care părea concre- 
scută cu el — de a da din bogăţia sufletului său şi altora — de. 
a arăta lumii cât mai multe din bogăţiile sufleteşti ale neamului ! 
Când țintuit de boală pe patul lui în Bucureşti se resemna cu 
speranţa că va reveni la catedră, mărturisea că nu-l aducea la 
Braşov nici regiunea frumoasă, nici cafenelele, nici chiar prietenii, 
ci două lucruri: elevii şi dorinţa de-a continua activitatea culturată 
începută. Un om care era perfect conștient că e victima exage- 
rării sale în muncă, nu dorea însănătoşarea pentru a se odihni 
şi apoi prudent a se retrage dela toate, ci dorea să se facă bine 
pentru a munci şi mai intens ca să desăvârșească opera începută. 
Ce înaltă semnificaţie morală viaţa acestui om, dar în acelaşi timp 
ce tragic destin ! 

In această activitate nu se mărginea la Braşov. Chemat sau 
din proprie iniţiativă, ţinea conferinţe şi prin alte oraşe. Nu odată 
Ministerul Instrucțiunii l-a trimis prin regiunile aproape de gra- 
niţă: Oradea, Satu-Mare, Maramureş, şi acolo unde mergea odată, 
a doua oară era cu siguranţă chemat de cei ce avuseseră feri- 
cirea să-l asculte. Mai era însă ceva care-l mâna în toate col- 
ţurile ţării: marea lui dragoste pentru pământul românesc. Te 
miri în ce orăşel din Nord găsea o natură splendidă, o regiune 
încântătoare, Şi în scrisorile lui, în convorbirile, conferințele sau 
lecţiile ulterioare, mavea cuvinte să-şi exprime încântarea pentru 
frumuseţile cu care e înzestrată de Dumnezeu ţara aceasta. Fără 
să fie un orator de masse, câştiga dela primele fraze prin căl- 
dura sufletească pe care o punea în cuvântările sale. Nu vorbea 
ca de la catedră, vorbea dela suflet la suflet. Fraza lui nu era 
meşteşugită, încărcată cu cuvinte pompoase şi întorsături reto- 
rice, ci era împodobită cu imagini literare cu atât mai frumoase 
cu cât erau mai simple, mai sugestive şi mai potrivite subiec- 
tului. Vorba îi era plină de farmec și duioşie. 


Xe 
EA sa 


E lesne de 'nchipuit cât era de ocupat din cauza acestei 
multipe activităţi. In recreaţie, între două lecţii, căutat la telefon 
cu treburi mărunte sau întrebat de la Bucureşti şi din provincie 
despre conferințele ce urma să le ţină sau să le aranjeze, e veci- 

nic hărțuit. Un domn îl aşteaptă la ușa clasei ca să nu-l piardă 
din ochi, în cancelarie îl aşteaptă o doamnă dela Reuniune pentru 
fixarea unei şedinţe (a fost secretarul Reuniunei femeilor). Un 
servitor aduce o circulară de iscălit : deseară se ţine o şedinţă la 
liceul Şaguna, la Asoc. Profesorilor, la Cercul Militar sau în cine 
ştie ce alt loc. 

După 2-—3 ore la liceul real, aleargă la liceul Şaguna, la 
Şccala profesională etc. pentru alte două ore; acolo ajunge dea- 
bia cu câteva minute după ce a sunat intrarea şi nu odată tre- 
buia să se "ntoarcă din nou la liceul real pentru ora ultimă. Aşa 
trec orele dinainte de masă; deseori servitorul nu poate opri pe 
solicitator să-l conturbe în clasă. In timp ce, obosit după 4—5 
ore de curs, profesorul merge întins la masă sau promenadă, M. 
Eliescu trebuia să treacă pe la tipograf să ia programele șeză- 
torilor, pe la legător să zorească legarea cărţilor pentru biblio- 
teca elevilor sau să vadă dacă s'au înrămat — cel puţin în 
carton şi sticlă — tablourile claselor. Pe la „Administraţie“ nu 
mai găsea deschis, trebuia să vie după masă să ia biletele vizate 
pentru cutare conferinţă sau festival. În drum, deabia mai găsea 
vreme să-şi cumpere gazetele şi revistele obicinuite, pe care să 
le răsfoiască în timpul mesei şi al siestei. După amiazi, un pro- 
gram tot atât de încărcat. Trebuia făcută 'repetiţia cu elevii dela 
Şaguna pentru festivalul de sărbători. Asta ţinea cel puţin două, 
trei ceasuri : trebuia să corecteze expresiile prea ardeleneşti, ge- 
sturile stângace ; trebuia să joace fiecare rol în parte din Hei- 
delbergul de altădată! Dela probă, la o şedinţă te miri unde, 
apoi jos la liceul real, unde trebuia aranjată sala cu elevii, căci 
acolo serbarea se apropia. Se comemora, fie la un liceu, fie la 
altul : Mihai Viteazul, M. Eminescu, Vlăhuţă, Kogălniceanu, Băl- 
cescu, Delavrancea etc. Şi nu se putea grăbi pe drum, căci se 
întâlnea cu vre-un „octavan“ sau „sextan“ care avea de cerut o 
lămurire, o carte sau căruia trebuia să-i reamintească o înda- 
torire uitată. 

Pentru deseară trebuia să-şi facă, din pământ, una sau două 
ore libere să meargă — azi cu cl. VIll-a, mâne cu clasa VI-a, poi- 
mâne cu alta — la o plimbare pe 'nserate pe Sub Tâmpa. În 
rondoul din faţa apaductului băeţii se aşezau pe bănci, discutau, 
glumeau și, când profesorul scotea o carte din buzunar, nu se mai 

auzea decât susurul linişit şi monoton al apei care ţâşnea din 
fântână. Aşa au auzit elevii din nou pe Eminescu, Vlăhuţă, Coş- 
buc, lecturi istorice din lorga etc. Aşa au auzit elevii primul vers 
din Topârceanu, pentru care Eliescu avea o deosebită simpatie. 
Când cerul oraşului devenea un covor de stele lucitoare, când ochii 
oboseau de cetitul la lumina lunii care străbătea prin frunzişul fa- 
gilor, cu o glumă se ridica şi dădea semnalul de plecare. In gru- 
pul răzleţ al elevilor care se întorceau spre casă, tăcerea mai 
stăruia o clipă sub impresia lecturii. O glumă, un spirit pentru 
fiecare, îi readucea la voioşia de care-i plăcea să fie 'nconjurat. 
Pe'ntunerec, în grupul sgomotos, nimeni mar fi bănuit prezenţa 
unui profesor. Poate numai după perfecta bunacuviinţă sar fi 
putut demasca existenţa unuia care veghează. Nu o supraveghere 
directă, cu încruntări, cu ameninţări, nici cel puţin cu o continuă 
atenţie. Prezenţa însăşi a profesorului era suficientă pentru asi- 
gurarea celei mai corecte purtări. 

Şi dacă nu era prea târziu, dacă elevii erau „octavani“ - 
dacă anotimpul era înaintat în plină vară, el propunea să mer- 
gem „la o bere“. La „Redută“, în sala mare — în faţa lumii, nu 
ascunşi prin pivniţi — băeţii se 'nşirau stângaci sau fricoşi în 
jurul mesei cu privirile în toate părţile: să semnaleze prezenţa 
vre-unui alt profesor, care nar fi văzut cu ochi buni această 
„escapadă“ sau ar fi fost chiar în stare să facă chestiune de 
„conferinţă“ din ea!... 

— Un pahar de bere. Şi-acum acasă la lecţii! Foarte rar se 
întâmpla ca a doua zi să vină vre-unul nepregătit la şcoală.... 


In săptămâna viitoare, într'o seară cu lună plină, sus pe 
Tâmpa ! Când au ajuns băeţii lângă blocurile care fuseseră odată 
statuia lui Arpad, când au aruncat o privire spre furnicarul de 
lumini din vale, spre munţii şi pădurile Predealului, un sentiment 
unanim de uimire şi încântare îi stăpânea subit: făcuseră opt ani 
în Braşov la şcoală, cum de nu i-a trecut nici unuia prin minte 
să vină într'o seară cu lună, sus pe Tâmpa ?... Şi inimile băteau 
să spargă coşul pieptului. N'a trebuit să comande nimeni, nimeni 
ma trebuit să dea tonul când s'a'nceput, ca dintr'un isvor de 
munte : „Deşteaptă-te Române“ ! S'o fi auzind până jos? se 'n- 
treba mândria românească, brusc răscolită, a fiecăruia. Poate că 
nu erau mai însufleţiţi decât noi, „studenţii“ care la 3/15 Mai, pu-- 

neau tricolorul românesc pe statuia lui Arpad, în ciuda jandar- 
milor cu pene!... 


* 
sk = 


Istoria, geografia, obiceiurile țării nu se "'nvaţă ?n clasă. 
Elevii nu se pot cunoaşte numai la lecţii. Mai ales nu la lecţii 
se cunoaşte sufletul elevilor, nu aici se aşează temelia acelei le- 
gături tainice între profesor şi elev, care e menită să se prelun- 
gească în restriştea anilor vieţii pentru a constitui un puternic 
reazim moral. Ci la drum, la excursii !... Sunt atât de aproape 
„Romurile“ ; ce prilej potrivit să schimbi băncile cu stâncile şi 
catedra cu o buturugă, mai ales când lecţia e ora ultimă! Poate 
oficialitatea nu vedea cu ochi buni această „abatere dela regu- 
lament“, dar câte lecţii ma ţinut Eliescu pe Romuri sau sub 
Tâmpa ?... Fără să facă mare caz de pedagogie — nu l-a auzit, 
cred, nimeni pronunţând vorba aceasta — avea o intuiţie precisă 
a realităţilor şcolare, Ştia cum să se adreseze sufletelor şcola- 
rilor. Dacă e vară, e cald, afară cântă păsările, natura te îmbie, 
de ce n'aşi obosi puţin sburdălnicia asta care tresare în ei, ur- 
cându-i până pe Romuri, unde după 10 minute de odihnă să fa- 
cem lecţia de istorie, care fără 'ndoială va rămâne în amintire, 
dacă nu de altceva, dar cel puţin pentrucă a fost făcută în aer 


Dar jurul Braşovului, ce bogat înzestrat colţ al ţării, par'c'ar 
fi un adevărat „teren de aplicaţie“ pentru învățământul istoriei, 
al geografiei şi al ştiinţelor naturale! Nu era Duminecă — dacă 
nu se nimerea din păcate un festival — în care cu elevi dela 
unul din cele două licee, să nu plece la drum (în Poiană, pe 
Postovar, în Râşnov, în Săcele, la Prăpăstiile din Zârneşti etc.). 
In Braşov — trebue să recunoaştem — exista tradiţia excursiilor, 
mai mult decât la oricare altă şcoală. Liceul Şaguna a avut tot- 
deauna profesori care au condus mereu excursii şcolare nu numai 
în interiorul ţării, dar întro vreme, aproape an de an, şi în străi- 
nătate (Constantinopol, Grecia, Italia). Dar în anii imediat de 
după războiu, cursul superior nu se prea îndeletnicea cu acest 
sport. Profesori şi elevi, erau preocupaţi de altele. Pe mulţi din 
„Octavanii“ care începuseră liceul aici, M. Eliescu i-a urcat pentru 
Prima dată pe Tâmpa, pe Postovar, pe Piatra Craiului şi Bu- 

cegi. Şi oricum, cui i-ar fi trecut prin gând să meargă cu 20—30 
elevi în toiul iernii pe Postovar? 

Dacă n'ar fi realizat nimic în clasă, excursiile acestea i-ar 
ridica monument nepieritor! Din clipa în care se înhăma cu un 
„Rucksack“ enorm şi încărcat burduf, din clipa în care pornea la 
drum, nu mai era profesor. Lăsa acasă titlu şi etate şi devenea 
elev de 16—18 ani, care, mai experimentat, mai cuminte decât 
ceilalţi, conducea un grup de conşcolari. şi ducea singur sacul şi 
nu lăsa pe nimeni să pună mâna pe el decât când îl desfăcea și 
când avea pentru fiecare o surpriză, mai ales pentru cei mai pu- 
țini rezistenți şi obosiţi de drum: ciocolată, lămâie, bomboane, 
coniac etc. — tot ceeace lipsa sau exuberanţa noastră tinerească 
„uitase“ acasă la plecare. Oricât ar fi fost drumul de lung şi 
greu, — pieptişul pe care-l urcam gâtăind cu toţii,—oricât de ab- 
rupt să ne fi stat în cale şi oricât ne-ar fi bătut vremea rea, el 
era ultimul care obosea. Pentru toţi avea o vorbă de încurajare, 
o glumă, un spirit. La toţi ne cunoştea calitățile şi metehnele, 
preferințele şi aspiraţiile. Şi era destul o înţepătură de spirit pen- 
tru ca să nu ne mai ajungă din urmă sau să roşim când făceam 
vre-o năzbâtie. De aceea elevii se 'ntreceau să-i fie pe plac. Asta 
însemna să fie veseli, comunicativi, sinceri, naturali; să nu fie 
arţăgoşi şi egoişti şi mai ales să nu uite nici când bunacuviinţă. 
Desigur au trebuit 2—3 excursii preliminare până ce, elevii au 
ajuns la... numitor comun. Dar este cu adevărat surprinzător cum 
omul acesta — prin desfiinţarea dela prima excursie a oricărei 
deosebiri între el şi şcolarii săi — a reuşit să creeze o distanță 
între profesor şi elev, peste care apoi nici unul ma mai încercat 
să treacă. 

Ajunşi la un popas, odihniţi după un ceas două de repaos, 
începeau cântece și jocuri sau plimbări scurte prin împrejurimi. 
Seara, la culcare, în patul cel mai rău, profesorul era ultimul care 
adormea, după ce toţi îşi găseau locul cel mai potrivit. Şi era 
fericit — o, ce crimă pedagogică!, s'ar putea spune — dacă şu- 
gubeţii se sculau noaptea şi jucau renghiuri celorlalţi: îi ungeau 
cu cremă, le coseau cămăşile de pernă, le puneau „poşte“ etc. 
De multe ori în excursiile cu absolvenţii, conduceau el însuşi 
preparativele păcălelilor. Şi cu toate aceste renunțări continue la 
„demnitatea de profesor“, ma fost nici un elev nici în şcoală, 

nici mai târziu, obraznic cu profesorul Eliescu. Nu l-a auzit ni- 
meni plângându-se de vre-un elev. Nici odată vigilenţa lui — 
foarte discretă de altfel — nu era absentă. Pe nesimţite se stre- 
cura în toți un respect neimpus, care le comanda apoi toate ati- 
tudinile şi acţiunile. Şi dacă uneori a avut de suferit din cauza 
stângăciei sau a unor asperităţi native la unii dintre elevii lui, nu 
era supărat de loc. Tot el căuta scuze. Şi pe mulţi i-a îndreptat 
în felul acesta. Nesimţitorii şi indiferenţii au fost puţini. 
= 
%* E. 

„Eu aş regreta mereu vremea de şcoală când se pot face 
excursii, dacă n'aş fi profesor şi conducător de 'excursii“.... scria 
în 1923, unui prieten. Şi întradevăr, pentru el anul şcolar nu se 
termina în lunie. Venea vacanţa! Profesori şi elevi deopotrivă se 
bucurau că scapă de şcoală pentru două luni. Profesorii îşi fă- 
ceau planuri pentru băi. M. Eliescu avea întâi altă datorie: ex- 
cursiile de fine de an. 

Cum şi de unde ?... în fiecare an se adunau atâția bani, ca 
să se poată face o excursie de-o săptămână. Aşa au văzut ab- 
solvenţii lic. Şaguna din 1921 : Valea Oltului, Mânăstirile Cozia, 
Hurezul etc., după ce în decursul anului ascultaseră zeci de lecţii 
de artă românească dela profesorul lor, dupăce ascultaseră o 
serie de conferinţe despre arta bisericească ale d-lui |. D. Şte- 
fănescu şi după ce — pentru consolidarea acestor cunoştinţe — 
făcuseră lucrări în scris asupra celor ascultate, cu profesorul lor 
de română, d-l A. Banciu — unul din puţinii ardeleni care l-au 
"înțeles şi apreciat, din primul moment, în adevărata sa valoare 
pe M. Eliescu. Asemenea excursii deci, departe de a fi simple 
prilejuri de sburdălnicie, erau admirabile prilejuri de închegare a 
cunoştinţelor, să le zicem teoretice, câştigate în şcoală. Căci deşi 
acelaşi vesel tovarăş şi bun sfătuitor, M. Eliescu, rămânea pro- 
fesorul care păstra într'un ascunziş al sufletului său şi grija de a 
profita cât mai mult de excursii pentru a desăvârşi lecţiile lui 
de românism. Cu un deosebit spirit de înţelegere a tineretului, 
fără să bage cineva de seamă, fără să se simtă jignită voioşia 
grupului — în mijlocul ruinelor, în curtea, paraclisul sau tinda 
mânăstirii, pe creasta munţilor sau pe malul văilor — începea 
povestirea evenimentelor istorice petrecute în regiunile acelea ; 

scotea uneori o carte din buzunar, şi 'ntr'o linişte pe care mar fi 
putut-o realiza nici un dascăl din lume, într'o reculegere şi so- 
lemnitate de biserică, era ascultat citind, comentând şi însufleţind / 
natura care îmbrăţişa pe profesor şi elevi în aceeaşi unitate dej 
simțire. Neuitate au rămas aceste excursii pentru toţi foştii lu 
elevi !1) / 
Mai ales aici se legau prietenii între profesor şi elevi. Aici 
se desvălue o altă lature a sufletului său. M. Eliescu n'a ezitat 
să lege prietenii cu elevii lui mai mari. Prietenii care fără să-i 
scadă ceva din prestigiu, erau pentru elevi prilejuri de adevărată 
înălţare sufletească. Pe câţi nu i-a corectat, pe câţi nu i-a îndru- 
mat şi nu i-a înobilat sufleşte ! Nu e exagerată afirmaţia că aceştii 
tineri prietini i-au fost şi i-au rămas cei mai credincioşi, ei i-au 
făcut mai grea şi mai dureroasă despărţirea de lumea aceasta. 
Purta o vastă corespondenţă cu numeroşi foşti elevi, acum stu- 
denţi, licenţiaţi, ingineri. Şi parcă nicăiri nu se vede mai bine ade- 
văratul Eliescu, ca în scrisorile lui, care ca şi sufletul lui erau 
sincere, pline de duioşie, pline de interes pentru tânărul care a 
plecat pe drumul vieţii: „Invaţă-te să priveşti cât mai des în 
„fundul sufletului dumitale, caută acolo comorile care stau ne- 
„bănuite în fiecare om şi când vei îi lipsit de prieteni, caută-l 
„pe prietenul cel mai devotat, care niciodată nu te va părăsi, 
„tot acolo. Nu uita însă, ca zi de zi să-l cultivi, să-l înalţi prin 
„cunoştinţele şi bucuriile d-tale, să-l împărtăşeşti şi pe dânsul 
„de tot ceeace e mare, îrumos şi nobil în viaţa aceasta“. — „Pă- 
„straţi-vă cât mai mult idealişti, incorigibili chiar când vă veţi 
„convinge că nu aceasta e atitudinea prin care se poate parveni 
„în viaţă! Ca tineri sunteţi datori să încercaţi de 3 ori câte 3, 
„acelaşi lucru. Unele descurajări chiar trecătoare, consideraţii pe- 
„Simiste, trebue să stea departe de sufletul vostru tânăr. Veţi 


1) Amintim: Excursia pe Valea Oltului, Mânăstirile Cozia. Bistriţa, 
Hurez-Sibiu etc. — din vara an. 1921 cu absolvenții liceutui Șaguna. 

— Excursia la Arad-—Timişoara, Reşiţa, Craiova, Sibiu — din lunie 
1922 cu elevii claselor superioare dela Lic. Meșotă. 

— Excursia din Delta Dunării—Galaţi—Constanța din lulie 1923, cu 
35 elevi dela Lic. Meșotă. 

— Excursia la Vâlcov, Brăila, Galaţi, Tulcea — din lulie 1924 cu 70 
elevi dela Lic. Meșotă. In această excursie s'a reprezentat în diferite oraşe 
revista elevilor: „Un liceal model“. — Și câte altele! 

„avea vreme şi pentru asta. Deocamdată fiți numai optimişti, 
„aveţi încredere în viaţă, în puterea adevărului, a cinstei, a sin- 
„cerității, a frumosului etc. şi căzniţi-vă a vedea toate în roz!“ 
Ce admirabile lecţii — care ar putea servi şi azi — pentru in- 
diferența, materialismul şi scepticismul atâtor tineri. 


E 
Li * 


Intreagă această cheltuială de sine a profesorului Eliescu îşi 
are explicaţia mai profundă în concepţia sa înaltă despre profesor 
Şi despre rolul său. lată concepţia lui: Profesorul e un apostol 
şi cea mai importantă calitate a lui este entuziasmul. ldealismul 
şi optimismul sunt calități fară de care nu suntem fericiți în viaţă 
chiar dacă prin alte mijloace sau atitudini vom putea ajunge 
„oameni mari“, cu influenţă, oameni bogaţi. Sărăcia sufletului 
acestora nu e de invidiat. Cariera de profesor, pe lângă atâtea 
neajunsuri cari impiedecă desvoltarea personalităţii mai ales în 
momentele actuale, are o calitate care merită să fie pusă în rândul 
întâiu: putinţa de a visa, de a 'nţelege frumuseţea naturii şi a 
vieţii, de a fi aproape de sufletul tânăr prin contactul neîntrerupt 
cu copiii de toate vârstele. E mare lucru acesta! Dar profesorii, 
din cauza greutăților, nepregătirii sau miopiei, nu preţuesc înde- 
ajuns acest avantaj. Nu există o anomalie mai mare decât un 
profesor îmbătrânit sufleteşte; un astfel de profesor înseamnă că- 
şi-a greșit cariera şi va fi un nenorocit toată viaţa. Trebue să ne 
îngrijim de sufletul nostru, de sănătatea lui, cel puţin tot atât cât 
şi de trup. Acest optimism şi idealism nu trebue însă să ne în- 
depărteze dela realităţile zilnice. Tocmai pentru a-şi păstra intacte 
aceste calităţi sufleteşti, profesorul trebue să fie scutit de grijile 
vieţii. Ori, statul trebue să-şi plătească astfel profesorii încât 
aceştia să-şi poată cultiva mintea şi sufletul şi să-şi îngădue chel- 
tuieli şi pentru elevii lor. Căci idealismul profesorului nu se poate 
menţine cu grijile vieţii atârnând asupra capului. Exemplele atâtor 
mucenici şi martiri sunt bune pentru elevi în orele de istorie şi 
pentru noi să le ştim. Acum însă nu mai sunt timpurile de dârză 
tezistenţă şi de modestă resemnare de altădată, de pe vremea 
României mici şi a Ardealului asuprit. Acum sunt vremuri de 
muncă uriaşe — adecă ar trebui să fie! — de adânci prefaceri 
care cer oameni voinici, sănătoşi şi rezistenți din toate punctele 

de vedere, Această problemă desigur Statul trebue s'o. deslege 
în primul rând. Dar şi noi în marginile puterilor noastre. Căci 
trebue să fii prudent! Ca tânăr eşti generos mai ales când un 
coleg mai bătrân îţi vorbeşte de.... frumuseţea sacrificiilor mate- 
riale şi nu bagi de seamă că munca multă, peste puteri, ruinează. 
Munca să-ţi fie răsplătită, pentruca să-ţi poţi susține sănătatea 
înainte de toate — chiar în interesul şcolii — căci numai un om 
deplin sănătos poate fi folositor societăţii. 


lată o concepție întradevăr integrală despre cariera de pro- 
fesor. Nu predică idealismul exclusiv, fără a avea intuiţia realită- 
ţilor: e convins că numai armonia între trup şi suflet fac pe pro- 
fesor util societăţii. Şi această concepţie era isvorită din expe- 
riența lui, care a fost cel mai ireductibil idealist, cel mai im- 
prudent zelos. De altîel îşi dă seama că servește lecţii de idea- 
lism şi altora: „In afară de orice alte merite cari nu ştiu în ce 
„măsură le am, acest entusiasm există cu adevărat şi aş îi cu 
„adevărat nefericit dacă împrejurări în afară de voinţa mea, mi-ar 
„smulge din suflet dragostea şi entusiasmul pentru misiunea aşa 
„de nobilă pe care mi-am ales-o“. 


Dar — crudă ironie a sorții — el trebuia să fie prima vic- 
timă a nesocotirii acestei concepţii sănătoase ! Neobositul, veselul, 
vecinic zâmbitorul Eliescu a fost răpus de însăşi natura lui. De 
două ori a fost greu bolnav cu viaţa n pericol, din cauza sur- 
menajului, de două ori şi-a propus să se mai liniştească, să se 
cruţe ; de ambele dăţi natura lui clocotind de nerăbdare, de dra- 
gostea muncii, l-a făcut să-şi uite promisiunea luată. Dar surme- 
najui e cel mai periculos microb din câţi a deciarat războiu inte- 
lectualului: nu-și semnalează prezenţa, nu dă nici odată alarma să 
te prevină. Cel ce se antrenează la lucru se simte bine numai 
iucrând şi se pare că profitând de completa transportare a omului 
în sferele lucrului său — surmenajul roade liniştit. Când se pro- 
nunţă, e de cele mai multe ori prea târziu!... Aşa a fost răpus şi 
M. Eliescu. Gândul îi era tot la şcoală, la cultură. Picioarele imo- 
bilizate de un reumatism scormonit de toate ostenelile de până 
acum, nu-l mai slujeau: ceeace nu-l împiedecă să se târască cu 
băţul după un grup de tineri conduşi de Prof. |. D. Ştefănescu în 
Jtalia. Imprudenţă peste imprudenţă ! 

Silit să petreacă aproape doi ani pe pat — departe de şcoală 
şi de prieteni — nu-şi blastămă soarta decât pentrucă nu-şi poate 
continua opera: „Cu ce ajut eu societatea de un an de zile de 
„când stau pe pat? Ah, cine doreşte odihna prelungită, lipsa de 
„preocupări serioase, de activitate, să-i spun eu cât de rele sunt 
„toate acestea, cum poate să distrugă cu timpul cele mai bine 
„înzestrate suflete, să nimicească energii folositoare societăţii. Am 
„Simţit întotdeauna bucuria muncii, dar n'am simţit cum simt azi 
„nevoia absolută a muncii pentru salvarea sufletului, a vieţii chiar. 
„Totuși, nădăjduesc mereu, căci acestea sunt cele două medica- 
„mente pe cari mi le-au recomandat medicii: răbdare şi speranţă“... 

Cu această speranţă s'a stins, părăsindu-şi părinţii — oa- 

meni care mai aveau destule puteri să-l plângă ani lungi şi trişti, 
părăsindu-şi elevii şi prietenii, cărora le dase cu prisosință din 
marele său suflet. Avea 36 de ani, numai. Era profesor de 12 
ani, dintre care ultimii doi petrecuţi în casă. Şi cu toate acestea, 
scurta jui viaţă ar putea umplea două vieți deplin trăite. 
Asemeni unui bolid luminos, care brăzdează cerul monotoniei 
noastre de toate zilele, Mihail Eliescu a strălucit o clipă — con- 
sumându-se — şi a dispărut în taina vremilor, lăsându-ne o amintire 
neştearsă, 


Date biografice 


Născut în 21 Dec. 1890 (st. v.) în București, din părinţi cu 
stare, Mihail Eliescu a făcut şcoala primară și secundară în Ca- 
Pitală: liceul inferior la Mihai Viteazul (1901—1905) şi liceul su- 
perior la Lic. Lazar (1905—1909). A urmat facultatea de litere şi 
filosofie — secţia istorie — la Univ. din București, unde a luat 
licența în Iunie 1914. Examenele de capacitate le-a făcut în Mai 
1919 la istorie şi geografie. Timp de 5 ani a făcut lecţii la di- 
ferite şcoli particulare din Bucureşti : lic. „Sî. Gheorghe“, lic. „Const, 
Brâncoveanu“, gimn. catolic „Tomis“. Refugiat în laşi, în timpul 
războiului, a făcut lecţii la „Liceul elevilor refugiaţi“. 

In 1919 a fost numit profesor titular de istorie la liceul real 
„Dr. |. Meşotă“ din Braşov. Ba a făcut şi naveta Braşov—Bucu- 
rești pentru a nu-şi părăsi elevii cu care începuse şcoala în Ca- 
pitală. Desigur acest exces a contribuit, în bună parte, la zdrun- 
Cinarea sănătăţii sale, mai ales dacă socotim condiţiile în care se 
călătorea imediat după războiu. 

_Şi-i mai rămânea totuşi timp pentru o extraordinară activi- 
late în afară de școală. A fost secretarul Asociaţiei profesorilor 

secundari, secretarul Uniunii femeilor române din Ardeal (din Mai 
1921 — Mai 1924, fără retribuție, desigur!). In această calitate 
a participat la diferite congrese. Pentru a-şi lărgi terenul de ac- 
tivitate a'ntemeiat — în Ianuarie 1920 — „Universitatea populară“ 
(unde a ţinut 12 conferințe în două serii), fiind secondat de pro- 
fesarii P. Teodorescu, |. Cristea, N. Orghidan ş. a. O notă care-l 
caracterizează deplin este admiraţia şi prietenia lui pentru profe- 
sorul |. D. Ştefănescu. Idealismul şi optimismul lui Eliescu îşi gă- 
sea resonanța în idealismul şi dragostea de artă a Prof. 1. D. Şte- 
fănescu. Conferinţele de artă românească la Brașov erau mici 
evenimente. Eliescu le organiza în cea mai mare parte. Şi toate 
acestea nu numai în Braşov. In August 1921, însărcinat de Mi- 
nister, timp de o lună întreagă colindă zona culturală apuseană, 
ținând conferințe de Istoria Românilor „cu specială privire asu- 
pra unității pământului şi neamului românesc“. Vorbeşte în Ora- 
dea, Beiuş, Salonta, Șimleu, Zalău, Careii-Mari, Satu-Mare, Sighet, 
Vişeul de sus, Baia Mare, Mirăslău, Sanislău etc. In Mai 1922, 
timp de o săptămână, vorbeşte din nou în Șimleu, Oradea, Beiuş. 
Altădată la Deva şi Sibiu sau în jurul Braşovului, în cadrele Astrei. 
in Martie 1923 însoțește pe d. l[. D. Ştefănescu cu expoziţia de 
pictură românească la Arad, Timişoara şi Sibiu. 

Călătoriile şi alergările l-au surmenat şi i-au agravat reuma- 
tismul de care suferea. In excursia de pe Dunăre din lulie 1924, 
unde era însoţit de prietenul să prof. Dumitru Teodorescu, se îm- 
bolnăveşte chiar pe vapor. Era ultima lui excursie. 

De-atunci, cură, regim, băi şi... pat. Nu-şi mai poate ţine lecţiile; 
îşi tot prelungeşte concediul — cu luna — nădăjduind că va reveni. 
Cu toată boala care progresa, nu l-a părăsit nici o clipă umorul, 
buna dispoziție şi amabilitatea când era cu alții sau când scria 
prietenilor. Cine poate şti însă, tragedia din orele lui de sin- 
gurătate ?..., | 

S'a stins în 16 Aprilie 1926, atunci când prietenii şi elevii 
lui se aşteptau mai puţin la acest desnodământ. 

Colegii şi foştii lui elevi l-au însoţit în ultimul lui drum, la 
Cimitirul Bellu, cu evlavie şi simplitate. Apoi, la câteva zile, neno- 
rociţii lui părinți s'au despărțit şi de ultimul semn care le-ar fi 
putut împrospăta durerea: biblioteca lui. După dorinţa dispăru- 
tului, biblioteca de vre-o mie opt sute de volume, cărți de valoare, 
a rămas liceului real „Dr. |. Meşotă“. Tot atunci părinții au mai lăsat 
liceului un fond de 50.000 lei, pentru a se premia din venitul lui 
cel mai bun elev la istorie, 

Gesturi demne de acela care a fost M. Eliescu, 


Axente Creangă 

Protopopul Bratu Baiul 
(1760—1831) 
și 
fiul său Nicolae („Coconu Baiu“) 


(1782—1855) 
de Candid C. Mușlea 
(Sfârşit). 

Vremurile erau din zi în zi tot mai grele..! Oprimarea ce- 
lor mulți și necăjiţi devenea tot mai insuportabilă, căci nu erau 
stăpâni nici pe pământul nici pe munca lor, iar cei care erau 
chemaţi să „le pună ventuze, să-i amputeze şi să-i cearnă“, 
erau prea îmbuibaţi şi prea preocupați numai de o imbogăţire 
cât mai grabnică, și deci prea orbiți pentru a vedea norii ce 
se adunau tot mai numeroși și mai întunecaţi, prevestitori ai 
furtunii, care nu avea să mai întârzie mult! 

Scoaterea din câmp a vitelor în a. 1844, apoi planul de a 
lua cu asalt curia, precum și îndrăsneala din jalba contra soției 
arendașului, erau tot atâtea semne că lucrurile nu mai pot con- 
tinua astfel. Viena era însă prea departe, iar micii satrapi din 
Brașov și Zârneşti nu puteau crede că situația s'ar schimba 
vreodată. „Aproape de ulița mare din Zârneşti — zice cronicarul 
din Noua Bibl. Rom. — era un gros mare de fag cu găuri, şi 
în toată bună vremea erau acolo oameni și femei cu picioarele 
în butuci, de nu se puteau mișca, iară cei ce treceau, se în- 
fiorau. Când pleca arendașul, ori Săsoii, rudele lor, toți cei care 
aveau cai, erau chemați să-i ducă de poște (gratuit!), iară cei 
cu boi, să le ducă lemne.“ 

Despre soția arendașului Dick ne spune că era: o muie- 
rușcă cu toți dracii; bătea bărbat, bătea frate, bătea muieri de 
întrau în draci, când mergeau la ea să se dijmuiască fasolea, iar 
bărbaţi-i sărutau mâna, până şi un preot. Intro zi din August 
1844 Baiul junctui!) însă le-a spus: „Ticăloșie de voi, să as- 
Cultați şi să vă domnească un c.. de muiere!“ și atâta a fost 


————— 
1) Secretarul. 

de ajuns ca să-i pună sub acţiune fiscală... încât/a stat în 
Viena 13 ani (lasă că și-a văzut și de un proces însemnat, pe 
care l-a și miruit.!) 

Alt caz semnificativ, povestit de același cronicar, e urmă- 
torul : Intro zi, când tot hotarul era secerat şi oamenii voiau 
să-și aducă bucatele acasă, cocoșatul, fratele „Doamnei“ (al so- 
ției arendaşului !) puse lacăt la porţile câmpului şi nu-i lăsă pe 
oameni, spunându-le că Doamna n'a poruncit. Locuitorii însă se 
temeau de ploaie, și spuseră diaconului lon Baiul : „Părinte, s'a 
dijmuit, vremea se strică, şi nu ne lasă să ne aducem bucatele 
acasă“! „la să văd eu“ ! zice părintele. Cocoșatul, provizorul, 
era cam beat și sta în poarta câmpului. Diaconul se duse să-l 
mai roage odată să deschiză, dar îi răspunse: „Taci, mă, pros+ 
tule !“ Atunci noi am împins calul, că era călare, și el a sărit 
cât colo, iar oamenii au deschis porţile și şi-au adus bucatele. 
Din această cauză s'a iscat un proces criminal, încât numai 
moartea, după mai multe apelaţii, l-a scăpat pe diacon. — 

Turburările revoluţiei se pare că l-au prins pe Nicolae 
Baiul departe de Zârnești, în capitala Ungariei, de unde n'a 
putut, sau n'a voit să se întoarcă, ceea ce credem că a regretat 
tot timpul cât a mai trăit. Dovada ne-o face o „obligație“ a sa, 
aflată în arhiva oficiului protopopesc din Zârnești, datată „Pesta, 
die Mercurii 12-ma lulii 1848“, semnată de el și de Vasile 
Lacea, ca martor, şi în care recunoaște că a primit dela vărul său 
I. Bran suma de 60 îl. m. c. „carii eu am luat împrumut în 
torma ista : 35 îl. acum și 25 fl. mai înainte, și mă leg, precum 
acești bani voi repersolva anno isto 1848, iar pentru securitate 
i-am dat partea mea din montele Ciobote, care este mie singur 
dat de perinţi cu învoirea sororilor, însă anno isto venitu este 
al meu din zisu monte Ciobote, și numai în fiitoriu an 1849 
şi de aicia înainte până voi da prespecificaţi bani, să aibă po- 
"tere a trage venitu acelor alpe Ciobote, aceea de sine înțelegân- 
du-se că dope plătiți bani, același monte, și anomit a treia parte, 
iar a mea este“. Nu credem însă să fi replătit vreodată împru- 
mutul, și astiel nici muntele „Ciobota“ n'a mai fost al lui, cum 
— încetul cu încetul — mau mai fost nici celelalte imobile 
moștenite dela părinți. Şi nici nu e de mirare, căci multele că- 


1) Câștigat. 

lătorii pe care le făcea, în interesul propriu, sau al altora, la 
Viena, Pesta, Cluj, Sibiu, etc. precum și timpul — adeseori luni 
și ani întregi — petrecut departe de casă, costau mult. Dar și mai 
mult îl costa slăbiciunea din tinereţe: jocul de cărţi, unde de 
cele mai multe ori pierdea. „Locul de predilecțiune al petrecerii 
lui era Clujul, unde afla meșteri pentru treaba aceasta între 
Români și străini“. 1) 
% 


Când s'a întors în sfârșit acasă (1851), multe se schimba- 
seră : unchiul său Nicolae Baiul era jude, vărul său |. Bran de 
Lemeni inspector domenial, iar nepotul său Bart, Meţianu, stu- 
dent în filosofie și teologie, era notar. Acum — zice cronicarul 
— se întoarce roata; doamna Dick, cățeaua, e umilită. Notarul 
(cel vechiu, Al. Molnâr, îşi vânduse tot și plecase! N. A.) po- 
runcește des ca cu cei patru telegari aiei să-l ducă de poște la 
Brașov. Ea nu mai avea nici o trecere, deci pleacă. Arenda nu 
o mai ia nici un Sas, căci nu cutează, ci o ia neguțătorul ro- 
mân Bucur Pop, şi după aceea notarul, care era preot“. Astfel 
raportul de supușenie între Brașov și Zârneşti, care dăduse prilej 
la atâtea nemulțumiri şi jalbe, încetează — cum o spune însuși 
Magistratul — în a. 1850! 


* 


Unde era, şi ce făcea „Coconu* când nu era în Zârneșşti ? În 
Cluj nu se ducea numai pentru a juca cărți. Dovadă e „un memoriu 
al său, prezentat la 8 Noemvrie 1844 cancelariei aulice din Viena 
(No. 4148), în care arată că, umblând în atacerile sale particu- 
lare pe la Cluj, a făcut trista constatare că tinerii români orto- 
docși, care studiază filosofia și dreptul în liceul regesc claudio- 
politan, nu se împărtăşesc de instrucție religioasă, nu cercetează 
biserica și nu ascultă nici un fel de predică, De aceeea roagă pe 
cei în drept să ia măsuri: 1) spre a fi împărtășiţi aceşti tineri 
studenți de instrucţie religioasă corespunzătoare prin un profesor 
de religie, care să-i ducă și la biserică, 2) să înveţe doctrina 
religiei și practica bisericii ortodoxe, şi 3) protopopul Grigorie 
Gâl, care a studiat filosofia în liceul regesc claudiopolitan, și 





——— 


1) „Telegraful Români“, a. 1920, No. 13. 

cunoaşte limbile obișnuite în patrie, să fie îndatorat a supra: 
veghia instrucţia religioasă a acestor tineri. — Cancelaria aulică: 
scrie guvernului ardelean în 5 Dec. 1844 să transpună acesţ: 
memoriu episcopului transilvan (romano-catolic!) ca directorut. 
suprem al școalelor catolice, cu îndrumarea de a lua dispozițiile : 
necesare pentru îndreptarea lucrurilor, întrucât arătările lui Baiut:: 
le va afla întemeiate. Dispoziţiile pe care le va fi luat episcopul . 
romano-catolic în interesul tinerimii ortodoxe române nu le cu 
noaștem. Dar ni le putem închipui“.1) — 


Avocat zelos, după lupte de peste zece ani, el câştigă faţă 
cu fiscul procesul locuitorilor români din granița Transilvaniei 
spre România, de 200.000 fi., drept despăgubire pentru daunele - : 
suferite prin militarizarea graniţei sub Maria Terezia.?) E vorba .; 
de Românii din Tohan şi Şinca, care nevoind să între în regi- . 
mentele grâniţereşti, în care caz trebuiau să-și lase și legea moș- 
tenită din moşi-strămoși și să primească unirea cu Roma, au : 
preferat să-și părăsească vetrele, formând astfel comunele To-. . 
hanul Nou și Șinca Nouă. În intervalul dela 1763—1838, când. 
Baiul câștigă procesul, multe din aceste familii se stinseseră sau 
trecuseră granița, astfel că după ce s'au plătit despăgubiri de 
vro 170.000 fl., a mai rămas o sumă de 30000 fl. pentru care 
tot el a mijlocit la locurile mai înalte ca să se dăruiască în fa- 
vorul diecezei ort. române din Transilvania, fiind administrată 
de Consistor până la a. 1883 ca fundaţiune de sine stătătoare, 
iar de atunci s'a contopit în alte fonduri. $) 

In şedinţa din 7 Aprilie 1870 a adunării eparhiale orto- 
doxe din Sibiu, deputatul |. Bran de Lemeni propuse ca acest 
fond să fie numit „Fondul Baiul“, motivând cu „osteneala cea 
multă ce şi-a dat acest bărbat pentru exoperarea despăgubirii...“ 








1) 1. Lupaş: „Patria“ a. Îl. (1920) No. 61: „Nicolae sau loan Baiul?* 
şi „Societatea de Mâine“ a. 1. (1924) No. 5, pg. 106: „Cum a pornit 
Clujul pe calea naţionalizării“. 

2 „Enciclopedia Română“, loc cit, 

3) „Telegraful Român“ loc citat. — In cererea lui Andrei Şaguna către 
împăratul (1 Dec. 1855), marele mitropolit aminteşte şi de această fundațiune 
pe care Ferdinand /. ar fi dăruit-o în a. 1837 clerului ortodox, dar nu amin- 
teşte numele lui Baiul. (Vezi „Metropolia Românilor ortodocşi“ de Dr. lar. 
Pușcariu, partea II. pag. 146). 

Propunerea însă nu s'a primit, sub pretext că numele lui Baiul se 
va eterniza dacă se va face amintire în istoricul fondurilor de 
ostenelele lui.1) | 

„Telegraful Român“ descrie mai pe larg acest succes al 
jui Baiul, arătând că numai cu o stăruință de fier, în curs de 
mai mulți ani, călătorind de mai multe ori la Viena, rămânând 
acolo săptămâni şi luni întregi — și în lipsa de mijloace, căci pe 
atunci anticipațiuni pentru procese nu se dădeau, iar în cazul 
acesta nici nu avea cine să le dea — „Coconul“ era silitsă pe- 
treacă prin biserici, care în Viena stau deschise ziua și noaptea, 
şi mai ales iarna, fiind încălzite, având o carte de rugăciuni vârită 
printre actele procesului, nimeni nu-l controla dacă se roagă 
sau lucrează. 

Diu suma obţinută prin proces, i s'a dat şi lui o părticică 
bine meritată, cu care și-a cumpărat mai multe vaci, voind să-şi 
facă o mică gospodărie acasă în Zârneşti, iar pentru îngrijirea 
vacilor şi-a angajat două fete, amândouă având numele de botez 
„Dobra“, cărora, pentru a le deosebi, uneia îi zicea „Dobra 
major“, iar celeilalte „Dobra minor“. 

„Se mai povesteşte că fiind el odată în Viena, pentru alte 
procese, și fiind silit să rămână acolo mai multe luni, acasă se 
întâmplă ceva cu vacile, și atunci una din fete porni spre Viena 
cu unul din numeroșii cărăuşi zârneșteni, şi ajungând după trei 
săptămâni în capitala Austriei, „era minune între Vienezi, care 
nu mai văzuseră astfel de port, cu fotă, opinci, sarică şi o frizură 
de cap extraordinară, adecă cu părul retezat înainte, iară îndărăt 
chică, şi în loc de cercei o mulţime de parale (bani micuți) 
turcești). Urmarea fu că pe uliţă se luaseră cu cârdul Vienezii 
după ea, ca după o minune, și fiindcă ştia numai româneşte, 
mai pe urmă, sub escortă şi cu alaiu ajunse la poliție, până ce 
„Coconul“ află despre ea şi o conduse la locuința sa.“ — 

Când era acasă, la Zârneşti, mergea adeseori la Brașov, 
Şi, dacă nu afla trăsură sau căruță mai bună, se urca în carăle 


———————— 

„1) „Gazeta Transilvaniei“ a. 1870 No. 33. — „Scopul acestui fond era 
ca din el să fie ajutoraţi preoții. in a. 1855 fondul ajunsese la suma de 
43.803 îl. 33 cr., dar era dator la „Fondul Seminarului“ 600 fi, la ,„F. V. 
Moga“ 120 îl., la ai căsătoriților 1560 îl., la cel sidoxia! 2329 îl., 43 a/4 cr., la 
al vămilor 2000 îl.. Pentru ce?“ („Gaz. Trans.“ a. 1863. No. 97, pag. 376). 

ce transportau lemne sau alte mărfuri, iar dacă la vreun toi 
vitele nu mai puteau trage, punea și el umărul la roată, împită 
gând până când carul era scos din glod. , 


+ 


Meritul principal al lui Baiul nu e însă câștigarea procei 
sului locuitorilor din Tohan şi Şinca, câștiga de ordin pur ma: 
terial, exceptând suma donată diecezei! Alt merit, mult mai mar 
și pe care nici unul din puţinii şi laconicii lui biografi nu “uită 
să-l amintească, îl ridică mult deasupra contemporanilor săi! 
Dar să-i dăm din nou cuvântul cronicarului: „Ştiu bătrânii din 
Ţara Bârsei și a Oltului că el mergea din casăn casă pe unde 
auzea că sunt copii români talentaţi, şi stăruia până ce îndu 
pleca pe părinţi să-i dea la școală mai înaltă, îi punea în tră- 
sura lui, şi-i ducea la Blaj. Cel dintâiu învățăcel sprijinit de el 
a fost căpitanul suprem (de Făgăraș) l. Bran de Lemeni, care 
după ce a învățat la școala poporală din Zârneșşti şi la cele nor- 
male 1) din Brașov, pe la 1822 (?) Baiul zise mamei sale, care 
era văduvă: „Să-mi dai mie pe Johanes, săl duc să se lumineze 
la Blaj !“ Ea s'a învoit şi în săptămâna brânzii din a. 1846 îmi 
spunea bătrânul Nicolae Baiul: „Am mers în voia lui Dumnezeu, 
călătorind cu cărăușul Vâlsan din Zârneşti către Blaj. Am trecut 
peste dealul Pieșii (7). Vremea era rea, drumul gloduros, cail 
obosiţi cât nu mai puteau trage, și trebuia să împingem şi noi: 
„Impinge ia leucă, lohanes, că pentru tine este această călătorie, 
ca să capeţi cultură și domnie ! Acestea se câștigă cu mari gre- 
utăți !“ in două zile, călătorind mai mult pe jos decât în car, am: 
ajuns la Blaj, am fost la episcopul Bob și l-am rugat să-l pri- 
mească ca [elev] extraordinar?) şi să i se dea ţipăi?), căci e 
copil sărac, și ma ascultat. Am rugat pe profesorul Chirilă, şi 
l-a primit în cvartir4). După aceea am dus pe Smedu Meţianu 
la Viena, pe Nicolae Baiul (?), pe Aldimir Comşa şi pe Dobre 
Negru tot la Blaj, iar pe Alduleanu, nepotul meu, l-am dus în 


1) Primare. 

2) Extern. 

3) Pâni, cu care erau ajutaţi elevii lipsiţi. 
4) Locuinţă, 

Cluj. Am stăruit de Ţârcă din Săcele să-și ducă la Blaj!) pe 
maiorul de azi Oprea și pe Gh. Ţârcă, Am stăruit de Secăreanu 
și a mers cu mine, și i-am dus copiii la Blaj. Am îndemnat pe 
negustorii Gh. loan și Vas. Lacea, și și-au dus fiii la școală în 
Cluj. Deschiderea porţilor [pentru obţinerea de] posturi am fă- 
cut-o cu acești juni, că junii români gr. ort. nu erau primiţi în 
nici o diregătorie. Am mers odată în Magistrat cu vreo patru 
școlari de aceştia, şi le-am prorocit Sașşilor că acești copii care 
; învaţă bine în vârsta lor, vor fi domni ca și ei, şi mă bucur că 
s'a întâmplat cum le-am zis, că d-l |. Bran a fost cel dintâi 
după 1848 inspector român, Alduleanu e preşedinte la tribunalul 
urbarial din Brașov, căruia se închină Saşii; Pușcariu, Secă- 
reanu și Const. Gh. loan sunt consilieri. 2) 

Tot el e cel care a îndemnat și a ajutat pe nepoții săi 
loan Meţianu, mai târziu episcop şi mitropolit, pe Bartolomei 
Baiulescu, fost protopop al Brașovului și pe tinerii |. Danseu (?), 
|. Comşa, și alţii, să-și continue studiile începute în sat, aşa că, 
astăzi Zârneştii se numără printre întâiele localități din Ardeal 
care au dat neamului nostru o pleiadă de bărbaţi aleşi, care în 
vremurile turburi au avut un rol însemnat în vieaţa noastră bi- 
sericească și națională, ceea ce in mare parte este meritul lui 
Nicolae Baiul. | 


Acest lucru s'a remarcat de mult, căci în a. 1871, când 
nepotul său, loan Cavaler de Alduleanu, s'a stins din vieaţă în 
capitala Ungariei la 30 Aprilie st. v. și a fost înmormântat la 
9/21 Mai în Zârnești, corectorul liceului român din Brașov, Dr: 
Nic. Pop, în panegiricul său a spus între altele: „De creșterea 
micului orfan se îngriji unchiul său Baiul, pe care-l avem toţi 
în pie memorie, şi-l cunoaștem pentru zelul lui mare, cu care 
s'a silit în toată vieaţa sa ca să facă și pe Români părtași de 
folosul cel nepreţuit al luminii, adică al științelor. Dacă Baiul 
nu ar avea alt merit decât acesta, că a crescut pe micul orfan, 
ar ji destul ca Românii să-i ție recunoscători... Sub această mână 





1) Vezi şi G. Barițiu: „Istoria Transilvaniei“ vol. |. pg. 617. 

2) „Tot la Blaj au studiat mulți Zârneșteni, Braşoveni şi Vlădăreni, pe 
Care-i ducea patronul lor Nic. Baiul advocatul, zicând episcopului: „Dă, Măria 
Ta, şi acestora ţipăi, căci am să fac din ei protopopi, secretari, consiliari, 
oficiari, etc. („Memoriul“ lui Iosif Şterca Şuluţ, partea III. Sibiu, 1880 pg. 97). 

binecuvântată a fost orfanul până la vârsta de 13 ani, când, din p 
oarecare cauze politice, Baiul a fost silit să-și părăsească pă-. 
tria sa pentru 1l ani, ce i-a petrecut în Viena“.!) 


Tot cronicarul ne mai spune că arhimandritul losafat Sna-. 
goveanu, care de frica Rușilor se refugiase în Ardeal, petrecând. . 
mai mult timp în Zârnești, într'o Duminecă a ţinut în biserică . 
o cuvântare „fără carte“. Poporul povestea că „a vorbit şi el ca us 
Coconul Baiul, fără carte și înalt. In altă Duminecă însă mi-a 
cerut o carte cât mai veche, se așeză în mijlocul bisericii, și se - 
făcea a ceti şi a cuvânta, încât s'a îndulcit inima ascultătorilor.?)* |. 

El ne mai spune că Baiul a aflat hrisoave pentru unii 
munți ai Zârneștilor, în care se arăta că proprietarii lor îi 
cumpăraseră dela boieri din Principate, pe când Magistratul - 
susținea dreptul său de proprietate asupra pădurilor din acești 
munţi, pentru că avea dreptul regal de pășunit, pescuit şi crâș- 
mărit, ) iar odată a dus cu sine la Viena pe Pişculesele, trei 
fete bătrâne din sat, ca să-și apere un drept de moștenire la 
împăratul, ceea ce le-a și reușit. 4) 


* 


Anii bătrâneţelor, când se mai liniștise şi el, Coconul i-a 
petrecut în Zârnești, trăind în casa părintească, unde a locuit 
mai târziu şi protopopul — apoi mitropolitul — 1. Meţianu. Pro- 
babil că din frumoasa moștenire nu-i mai rămăsese nimic 
căci în a. 1852 comandamentul militar districtual de Sibiu 
şi Făgăraș face cunoscut Magistratului brașovean că Baiul a 
păgubit oraşul cu un car cu lemne verzi, pe care le-a luat din 
„Măgură“, și cere ca, pe lângă restituirea pagubei, să fie pedep- 
sit și cu zece zile închisoare, iar Magistratul dă ordin pădura- 
rului să evalueze paguba, anunțând totodată pe directorul în- 
chisorii din Brașov că Baiul va îi trimis acolo să-şi facă pe- 
deapsa. 


1) „Gazeta Transilvaniei“, a. 1871. No. 34. 
2) „Noua Bibliotecă Rom.“, loc citat. 

3) 1. pg. 409. 

4) Id. pg. 410. 


OBCU CLUJ 





— 237 — 


Nu știm dacă Magistratul a avut sau nu satisfacția de a-l 
vedea în sfârșit pe bătrânul luptător și neastâmpăratul cutreie- 
rător al țării între cele patru ziduri reci ale „Zuchthaus“-lui 
brașovean ! Mai curând ne vine însă a crede că Baiul nici de 
astădată nu a împlinit voia celor care o vieaţă întreagă i-au stat 
în drum, 

In același an, lohann Honigberger, castelanul provizoriu 
din Bran, anunţă Magistratului că Baiul a ţinut în Zârneşti o 
întrunire a tuturor juraţilor şi bătrânilor în așa numita „Curtea 
cărăușilor“ și, după cât a auzit, a făcut cu ei o învoială, cael, 
Baiul, şi cu Vartolomei Bădescu din Şimon-Bran, să plece la 
Sibiu ca deputați ai Brănenilor, eventual și mai departe, ca să 
obțină pe seama acelora aprobarea de a aduce fără vamă bu- 
cate din Muntenia, iar pădurile, munţii, morile, crâșmele, etc. să 
le ia dela oraș, și să fie proprietatea lor. Magistratul se adre- 
sează imediat preturii din Râșnov, comunicându-i că Nic. Baiul 
„cunoscutul cârcotaş și urzitor de turburări“, fără aprobare mai 
înaltă, și tocmai în vreme de stare de asediu — ceea ce este 
cu atât mai strict interzis — a ţinut o întrunire, făcând o în- 
voială cu oamenii, şi cere să fie pedepsit cum merită, ca unul 
care scoate poporul din minţi. 

In anul următor (1853), același Honigberger anunță că în 
seara de 8 Mai a aflat dela servitorii din cancelarie că notarul 
Nic. Tătaru are de gând să plece la Sibiu. A doua zi a mai aflat 
dela crâșmarul Martin Kaiser că a ţinut și o „oraţiune“ în pu- 
blic, în care a declarat că, împreună cu Coconul Baiul, va pleca 
la Sibiu pentru a obţine pe seama locuitorilor din Bran morile 
crâșmele, munţii, livezile, pășunile și pădurile, pe care le stăpâ- 
neşte domnul de pământ, și în acest scop a încasat bani dela 
fiecare comună. (Fundata, d. ex,, a dat 55 fl. W.W. bani gata!) 
— Tot el mai raportează că vreo câţiva locuitori din Şimon- 
Bran au pus stăpânire în mod volnic pe pășunea „Valea Graj- 
dului“, care până atunci era folosită numai de funcţionarii dela 
contumacie şi de arendaș, pentru vitele lor. 

Ingrozit, Magistratul raportează imediat preturii, cerând 
anchetă și o pedeapsă strașnică, ca un avertisment pentru cei 
care vor fi aflaţi vinovaţi că turbură poporul. La 19 Iulie pre- 
tura răspunde că cele relatate de către castelan cu privire la 

notarul Tătaru, nu sunt adevărate, și că totul se reduce la faptul 
că satele brănene — cu ştirea subpretorului de acolo şi în com". 
formitate cu decisul guvernial No. 11666/2159 din 3 lunie 1852: 
au cerut aprobarea ca — cu spesele lor — să scoată din arhivat 
capitlului din Alba-lulia documentele privitoare la teritoriul hota 
rului lor, și pentru a-și alege delegații, au ținut o întrunire, în! 
care s'a discutat şi chestiunea cheltuielilor necesare, Cât priveşte i 
chestiunea pășunii din „Valea Grajdului“, ea se va desbate în - +] 
altă şedinţă, iar rezultatul se va comunica. Ei 
Astfel s'a risipit 'și această ultimă spaimă a Magistratulut?. 
pricinuită de Baiu!, de al cărui nume, de aici încolo, nu se mai! 
face amintire în actele arhivei braşovene. — i 
Singurul dintre bătrânii de astăzi, care-și mai amintește de 
„Coconu“, este venerabilul avocat nonagenar brașovean loa. 
Garoiu, care ne-a spus că pe când era la școală în Zârnești, 
după ce se terminau cursurile, „Coconu“ îi ducea pe copii lael' 
acasă — ori cât de mulţi ar fi fost — şi-i învăța diferite cân- 
tece, dintre care și astăzi mai ştie fredona un cântec sârbesc - 
„Na, guleato“. Bătrânul nu era ursuz cu ei, ci blând şi bun. Mai 
făceam şi prostii, ca copiii — îşi încheie amintirile simpaticul ' 
moşneag — dar niciodată nu ne-a bătut, nici nu ne-a adresat i 
vreo vorbă aspră“. - 


Sea 


O strănepoată a lui își mai aduce aminte, din spusele: 
mamei sale, că soția arendașului Dick îi știa dela o vreme de frică 
lui Baiul, și dacă afla că unul ori altul era înrudit cu el, îl lua 
mai cu binișorul, zicându-i : „De ce nu mi-ai spus că ești neam 
cu „Coconu“? și-l mai lăsa şi nepedepsit. Tot această strănepoată 
ne-a spus că-i ducea pe copii „cu droaia“ și-i înscria pe la 
școli, iar pe câi leneşi îi punea să tragă la căruța cu merinde. —. 


Lui Baiul nu i-a fost dat însă să închidă ochii între ai săi. 
în Zârneşti. Probabil că — lipsit de orice mijloace, şi rău văzut 
de cumnaţi, cărora le răspunsese cu şicană la şicană — în zilele” 
din urmă ale vieţii se va fi retras la prietenul său mai tânăr, 
părintele loan Dumbravă din Braşovul-vechiu, fiul bunului prie- 
ten al protopopului, neguțătorui Bucur Dumbravă, care mu- 
rise și el în a. 1841, sau, poate, la prietenii din Târgul Săcuesc. 

Cronicarul ne spune scurt că „a răposat neuitatul bărbat, 
lungat de ai săi, în loc străin“.1) Tot în satul său natal a fost 
nsă înmormântat, căci în protocolul morţilor din Zârnești, din 
nul 1855, Mai 28, îl aîlăm trecut de către nepotul său, preotul 
artolomei Baiulescu : „Fostul Secretar Episcopesc Neculae Baiul. 
e moarte firească. 72 ani, 9 luni“, 

Rămășițele pământești i-au fost așezate în biserica cea 
nouă, ctitoria tatălui său, care tot acolo odihnește, alături de 
protopopița Neacșa, în partea dreaptă a naosului, unde, pânănu 

mult, un sfeșnic în formă de cruce, arăta locul unde odihnesc, 
în cavou, aceşti doi luptători zârneşteni. 
1 Ciudat e că „Telegraful Român“ n'a luat nici cel puţin 
nptă despre moartea lui. Avea pe atunci alte preocupări mai 
înalte, publicând știri din ţările și continentele străine. Nici 
ziarul brașovean „Kronstădter Zeitung“ şi nici revistele germane 
atât de numeroase, nu şi-au bătut capul cu trecerea lui din 
această vieaţă plină de sbucium și de preocupări mai înalte, 


„Numâi „Gazeta Transilvaniei“ 2) şi-a mai adus aminte de el, 


publicând o scurtă corespondență din Zârneşti, cu data de 10 
lunie n., în care se spune: „leri (9 lunie n.) petrecurăm la ul- 
timul lăcaş pe Nic. Baiul, fost în curs de 8 ani notar consisto- 
rial, în vârstă de 68 ani. Răposatul a fost unul din acei băr- 
baţi ai Românilor, care fac toate pentru alții, și nimic pentru 
sine. De când ieșise dela episcopia din Sibiu, făcea pe advo- 
Catul, mai ales în cauze administrative. Sub sistema vechie di- 
nainte de a. 1848, dânsul era neobosit întru a deschide uşile 
guvernialiștilor din Cluj şi ale consiliarilor dela cancelaria 
transilvană din Viena... Mai în scurt, Baiul fu în Ardeal ceea 
ce fusese odată Nicoară în părțile Bănatului și mai vârtos în 
Arad, sau ceea ce sunt advocaţii cei vechi dela Logofeţia drep- 
tăţii în București încă — o mai zicem odată — cu acea di- 
ferință că răposatul îngrijia de toată lumea, numai de sineși uita 
cu totul. Cel mai mare merit al lui a fost, că silia pe părinţii 
mai avuţi în tot chipul ca să-şi dea pruncii la şcoale mai 
înalte, și osteneala lui în punctul acesta nu a fost nicidecum 
deşartă!“, — 
1) „Noua Bibliotecă Română“, pg. 455, 
2) Anul 1855, No. 43. 

In amintirea lui Nicolae, nepoţii săi: episcopul loan Meţianu 
şi protopopul Bart. Baiulescu, au înfiinţat în Zârneșşti o funda- 
țiune, care mult timp a purtat numele lui, din ea dându-se 
ajutoare tinerilor meseriași, iar mai târziu a fost cumulată în o 
altă fundaţiune. Dar aceasta nu e de ajuns! Noi credem că în 
această mare şi frumoasă comună românească, unde nu am vă- 
zut nici o statuă sau tablă comemorativă, cele dintâi vor trebui 
ridicate acestor doi bărbaţi, care, pe lângă preocupările înalte 
de ordin bisericesc, cultural și economic, au dovedit în deajuns 
şi curajul necesar, caracteristic neamului din care fac parte, şi. 
din care și-au făcut un titlu de glorie, iar iale Zârneșteni € 
mândrie | | E 







ANEXA. i) 

Ad. No. 3040|815. 
Adresa : Măriei Sale Domnului Căpitan 1. Lang. | 
Intru bună aflare / 


In Zârnești | 

Cinstitului Domnului Căpitan 7 i 

Eu mă mir cum de dai așa sumeţie mare logofătului, de-mi faci ba- 

menii mei toți hoți, care pe mine mă face. De aș zâce eu ia o slugă a Dom- 

nitaie hoț, pe Dom[neata] te-aş necinsti sau ocâri. Insă eu nu voi lăsa aceasta” 

jos, numai vreau să știu dela Domnia ta: e îndrăsneala lui, au nu? Că as- 

tăzi neavând ce aduce cu carul, m'am învoit cu care au făcut fânul pe locu 

meu unde au fost uitat astă primăvară că vor fi rămas așa, şi vrând să vie! 

pe la curte să se ia dijma, mai "nainte de a ieși din ogradă, mi-au făcut 

această ocară, că era să..... să aducă orz şi săcară, dar tot gunoite din pri- 

cina învățăturii acelui logofăt şi mare mâncător al satului. Și tot el vrea să 

ne învrăjbească amândoi că şi birăul Dușa acel puţin fân l-au dat jos în 
ogradă cu batjocură. Eu rămân de binevoitor. 


Zernest, Die 17 Sept. 815 
po Bratul Baiul m. p, 

Ș ANEXA IL. 
No. 3432|1821. 
Adresa: Mult Cinstitului Domn Judeţ a toată Țara Bârsei, 
Francisc de Kronberg, cu bună cinstire, la Braşov. 


Măriei Sale Cinstitului Domn Judeţ ! 


Eu arăt precum şi în zilele trecute am arătat, de năravul cel rău care 
este în Zârneşti, adecă de se adună feciorii cu fetele toată noaptea în şeză- 
tori, cu lăutari, petrec şi fac fărădelegi, adică curvăsării, şi înainte de 4 ani 
au ieșit dicret dela Inălțatul Crăesc Gubernium ca de tot să fie oprit, şi mi-ai 
mai spus Măria Ta că şi în anul acesta au venit de nou poruncă ca de tot 
să fie oprit. Aşa Măria Ta ca prezes să binevoieşti a porânci ca acele culcu- 
guri sau sălaşuri  drăcești de tot să se oprească şi pedeapsa care este dela 
Inălțatul Crăesc Gubernium pre toți cei neascultători, adică feciorii şi fetele, 
să pedepsească, şi iară să binevoiești a porânci că la 8 ceasuri din noapte 
să se tragă clopotul la biserică, pentru mai bună pază şi apărarea pedepsilor. 
Cu care rămâiu așteptând hotărire, și sunt 


Al Măriei Tale 
Sig. Brașov, 1|13 8-ber 821. Gata spre slujbă 
: Bratul Bajul m. p. 
Protopop Braşovului 


* 


: ANEXA UL. 
Ad No. 1946)841 
CONTRACTUS 


Atotputernicu adussese acel tempus, ca a nostru Fulionium (Dirsta) 
denuo se dem in arenda Dumnialui loan Selepu, la Communitate Neo-Tohan 
nascut, in forma ista: 

Dela l-ma lanuarii fiitoriului an militar 1835 paene la esitu aceluias 
militar an, seu 3i-ma Octobris 1835, adeque pe Decem, vel 10 menses (Luni) 
cu o Sute Treizeci de florini în papyr, et 130 occa de lana, aut Dirstina, din 
carii duae partes se fie de fronte, iar tertia pars mai ordinaria, apoi Taxa 
Dominalis Ile se o depona pene la alta Dispositio. 

Assemenias dela l-ma Noembris anni iares militaris 1836 paene la 
esitu lui, vel ultima Octobris istius anni militaris 1836, pe care an militar 1836 
se de Noao Osute patruzeci de floreni tot in papyr, si 140 occa de lana, din 
Care duae partes se capetem bona, dar tertia parte se primim ordinaria lana. 

Pe alt an asisderia militar 1837. seu dela I-ma Novembris militaris 
anni 1837. paene la ultima, aut 3l-ma Octobris aceluias militaris anni 1837 
sub conditionele, pro anno militari 1836, mai sus aicsa numerotate, de unde 
limpede se conoaște, che cu esitu anni militaris 1837. se ispreveşte tempu 
arendae a procetitului nostru Fullon (Dirstariu) Joannis Selepu, care ataet!) 
Taxa, chaet ?) şi lana, pentru a nostru Fulionium (Dirsta) tocmite, et praespe- 
ÎN 2 


1) Atât, 
2) Cat. 

cificatae nesmintit se adduca Noae pe îieste care an in 3 ratae (renduri) ve 
de trei ori. n 
Mai incolo „i 
Reparatiile (Diressurile) cele mici la Fullonium (ungureste Dirsta) in= & 


susi Fullo Joannes Selepu are ale face. i 
Laenge acestia ş 


Obligat (indatorat) este pomenitu Fullo (ungurește Dirstariu) Joannes.3 
Selepu ase roga lui Dumnezeu in tota zioa de trei ori, anumit Diminiacza, - 
in Prand, et sera, dar enche si mai de multe ori in fieste ce zi; che lingva' 
o au dat caelestis Pater omului ca un organu spre a lauda pe Siinciasa Si 4 
a se roga Domnezeirii Sale, ca toti Pamenteni se fim ferici 1) de cele rele, sis 
ferae sylvaticae 2) se nu vateme vitele nostrae, ense si Noi Omini si cu factai? 
se lucrem cele placute Sfinciisale; iar Dominica, ac Serbetoare, Mercuriaj:* 
Vineria, si die Sabbathi.a perge (mercse)?) in Biserica la sacra Lythania,: 
atque Missa aut Lyturgia, si Copii la schola ai da ca se invecze Religie, eț: 
Moralitate (Letsa 4) iui Jesus Christus, si Obitsaiuri bone, seu omenie (cu ui 
cuvent a pezi si implini cele .10. Praecepta Divina (Porunci Dumnezeesti) -che - 
din paza istor Decem praecepta izvoresc toate Bonetecile, iar din neauscul= : 
tare, et calcare aceloras 10 Praecepta Divina se varsse toate relele spre vivi. 
peccatori. 

Dache poitoritu Joannes Selepu nu va cinia 6) ligatura ista, sie va avea * 
ille a imputa, de va fi strins a esi din Fullonium nostru, vel Dirsta, dar au- .. 
scultand, acolo paene la esire anni militaris 1837. va fi in pace, care pace si? 
Dinsu se pona conatu ao avia cu toti Christiani, dar mai vertos cu Atoate- ., 
stiutoriu, Amin. i 

Signatum Zernestini die Mercurii 8-va Octobris anni a Redemptione . 
Mundi 1834. i Să 


(L. s.) 




















Proprietarii (Stepaeni) Fulloniumului 

Nicolaus Baiul m. pria. Anterior Secretarius . 
Venerandi Cieri per Tranniam N. Uniti, 
Hilaria, socia adormitului Notarius iocalis 

loannis Bran. 
Altera Hilaria, vidua mortului Psaltae 
(Cantoris) Nicodemi Bran. 

Omnes ex Communitale Zernest in Barcia. 


Coram me : Ioannes Dan, m. pria. Parochus. 


See 
1) Feriţi. 
2) Fiare sălbatice, 
3) Merge, 
4) Legea. 
5) 'inea 


OBCU CLUJ 


— 243 — 





Sprijinul dat bisericii ortodoxe din 
Ardeal de îraţii din Principate 


(După un memoriu al lui Șaguna) 
“de Mih. Popescu 


Şaguna, chiriarhul bisericii ortodoxe din Ardeal, ca să poată 
rezidi bisericile care au suferit în. timpul mișcării din anii. 1848 
și 1849, a fost nevoit să ceară şi ajutorul material al fraților din 
Principate. 

Cu această ocazie el adresează Domnitorului Ţării-româneşti, 
Barbu Dimitrie Ştirbei, o cerere-memoriu, prin care, după un 
scurt istoric al trecutului bisericii ortodoxe din Ardeal, arată starea 
deplorabilă a bisericilor pe urma jafurilor suferite din partea re- 
belilor în timpul mișcării din anii 1848—1849, încheind prin ce- 
rerea unui ajutor. 

Din acest memoriu aflăm că biserica ortodoxă ardeleană, în 
vremea mai veche „se afla într'o stare foarte înfloritoare“, avea 
un mitropolit, cu scaunul în Alba-lulia, sub care erau mai mulți 

„episcopi sufragani; „avea mânăstiri înzestrate cu biserici fru- 
moase şi cu moșii bogate“. Toate le-au pierdut însă din pricina 
reformaţiei, fiindcă adepţii acesteia, „cu mijloace silnice şi necre- 
ştinești“ căutară să-i rupă pe Români dela legea lor strămoșească. 
Din pricina persecuțiilor calvine biserica a rămas fără mitropolit: 
fără episcopi, chiar fără mânăstiri, încât, întro vreme, fu nevoită 
să trimită pe candidaţii la preoție în Țara Românească, spre a 
primi darul preoţiei, căci în Ardeal nu exista arhiereu. 

Sub domnia lui Iosif al II-lea, care înzestră biserica ort. cu 
un episcop, urmă oareşicare îndreptare și prosperare. Anii 1848 şi 
1849 îi aduseră însă iarăși zile grele. 

i Românii atraseră acum ura rebelilor nu numai asupra lor, 
Ci şi asupra bisericii și a preoților. Au fost uciși 6 preoţi, iar 
dintre biserici, 40 au fost arse, una dărâmată şi 319 jătuite. In 
total au suferit din pricina rebelilor 360 de biserici ortodoxe, Bi- 
sericile unite, câte vor fi suferit stricăciuni în aceşti ani, sunt în 
plus. Pentru o reşedinţă, pentru o biserică episcopală, — căci 
DiCi acestea nu au fost cruțate de rebeli — pentru repararea şi 

înzestrarea bisericilor celor păgubite, Şaguna cere fraţilor din Tar 
Românească să-i întindă o „mână de ajutor, prin care faptă 
numai își vor agonisi comoară în cer, ci totodată își vor ridica 
un monument de o mulțumită veşnică în inimile noastre“. Cui 
vinte de om la adevărată nevoe. i 

Memoriul acesta Domnitorul îl înaintează Departamentului îi 
Credinței cu următoarea însemnare scrisă de el însuși: „Noi g. 
împărtășim acelui Departament, ca dimpreună cu Prea Sfinţia Sa; 
Părintele Mitropolit să chibzuiască ceeace va fi de cuviință şi să. 
ne arate punerea la cale ce va face pentru asistență la asemenăă; 
creştinească trebuință.“ Ca urmare a acestei adrese, Departa. 
mentul Credinței cere Prea Stinţitului Părintelui Mitropolit al Un=: 
gro-Vlahiei ca la cea dintâi zi de adunare să se chibzuiască despră 
ajutorul ce se cuvine a se face şi a arăta Măriei Sale“. d 





* 
* + Ei 
Noi Barbu Dimitrie Ştirbei cu Mila lui Dumnezeu Domn 
stăpânitor a toată Ţara românească.!) 


către 
Departamentul Credinței 


Alăturata aici copie, după circulara ce ne recomandă Prea 
Sfinţia Sa Părintele Şaguna, episcopul Transilvaniei, pentru voia 
ce cere de a chema şi pe binecredincioșii din Principatul româ- 
nesc, în ajutorul bisericilor ce se reclădesc în Transilvania în 
urma ruinării ce li s'au pricinuit din evenimentele trecute. 

Noi o împărtăşim acelui Departament, ca dimpreună cu Prea 
Sfinţia Sa Părintele Mitropolit să chibzuiască ceia ce va fi de cu- 
viinţă şi să ne arate punerea la cale ce va face pentru asistență la 
asemenea creștinească trebuinţă.?) . 


B. D. Știrbei m. p. 
N. 1607 


3 Noemvrie 1851 Secretarul Statului (ss) Jon Mana 
Bucureşti 


1) Dosar Nr. 1830 din 1851 al Ministerului Instrucțiunii la Arhivele 
Statului, București. 


2) Cuvintele subliniate sunt scrise de mâna Domnitorului. 

Inălțimea Ta, 
Prea slăvite și mult îndurate Doamne, 


| Deşi în persoană necunoscut, dar virtuțile și însuşirile cele 
înalte ale Inălţimei Tale, fiindu-mi prea bine cunoscute, îmi iau 
îndrăsneala a năzui cu o umilită rugăminte către Inălțimea Ta în 
privința alinării durerilor bisericii noastre din Ardeal. Care a fost 
i care este astăzi starea bisericii mie spre păstorire încredințată, 
Lă vei îndura Inălțimea Ta a vedea pre scurt din aici cu toată 
umilința alăturata descriere. 

Fiii bisericii noastre din Moldova şi România totdeauna au 
fost cei dintâi cari, oricând am fost noi în privinţa bisericească 
lipsiţi și strâmtoraţi, ne-au întins mână de ajutor şi nu ne-au lă- 
sat ca să cădem la desnădăjduire. 

Pentru aceia şi acum când biserica au pătimit atâtea pagube 
materiale pentru statornicia fiilor ei sufleteşti în legea strămoșească 
şi pentru credința și alipirea lor către Monarhul cel legitim, în- 
drăsnesc cu toată supunerea a năzui la simţul cel nobil al Inăl- 
țimei Tale şi a Te ruga ca să Te înduria rândui pe seama Epar- 
hiei mele în Principatul Inălţimei Tale o colectă, ca aşa din aju- 
toarele adunate să ne putem apuca de acele întreprinderi, cari 
sunt de lipsă spre a susținea baza şi cinstea bisericii ortodoxe 
răsăritene din partea noastră. 

Pe lângă care din genunchi rugându-mă ...... .4) 
puternicul Părinte să-Ţi dăruiască a 

„Dacă citim martirologiile din veacurile cele dintâiu ale cre- 
ştinismului mai că ne vine a cugeta, că mau fost cu putință, ca 
biserica lui Hristos să sufere atâtea goane. Ca Rumânii cei culti- 
vaţi să fie cu atâta urgie către următorii învățăturilor lui Hristos 
Şi că acele poveți ar fi numai nişte scornituri menite spre amă- 
girea oamenilor, însă cine cunoaşte cât de puţin istoria bisericii 
drept credincioase răsăritene din Ardeal, dar mai vârtos întâm- 
plările ei de vre-o trei veacuri încoace, va trebui să mărturisească 
că martirologiile sunt adevărate şi că cuprind în sine numai lu- 
cruri întâmplate, iar nu niște producte ale fantaziei monahilor, căci 
din istoria bisericii noastre din Ardeal se vede că goanele din 
timpurile cele dintâiu ale creştinismului sau repeţit în veacurile 
acestea din urmă asupra bisericii noastre, și încă nu din partea 
unor păgâni, ci de către aceia, cari încă poartă nume de creştini. 

„„ Inceputul goanelor acestora au urmat cu ocaziunea străba- 
terii reformaţiunii în Transilvania. 

Ș Pe vremea aceasta biserica noastră se afla într'o stare foarte 
înfloritoare, aveam Mitropolit cu scaunul său în Alba Carolina 
(Belgrad), aveam mai mulți Episcopi sufragani numitului Mitro- 





1) Loc rupt în original, 

polit, aveam mânăstiri înzestrate cu biserici frumoase şi cu moşii: 





bogate. Insă toate acestea le pierdurăm dela reformaţiune în 
coace. 


lăţi învățăturile lui Mahomed, așa şi reformaţii în Ardeal se opin-. 
teau cu mijloace silnice şi necreştineşti a face pe Români ca să 
părăsească legea lor cea strămoşească şi să primească doctrinele 
lui Calvin, şi cari nu voiau a trece la religia reformată se su- 


puneau la tot felul de chinuri și se lipseau de bisericile sale. In-.: 


suși Mitropoliţii patriei nu erau scutiți de acest (rupt), ba încet 
încet li se luă din mâni şi puterea aceia care le-o dădeau canoa= 


i ci a 
i și sa 


Precum Saracinii odinioară cu foc şi cu fier se nevoiau a. 





Ei 
i 
a 
“i 


nele asupra bisericii. Astfel deveni biserica într'o atârnare cu mult |, 


mai mare de superintendentele reformat decât de Mitropolitul său, 


Mult ar trebui să scriem dacă am voi să deducem toate su- 
ferințele bisericii, destul că pe vremea în care au devenit Ardealul 


augustei Case austriace, pe la capătul veacului al XVil-lea, Mi- 


tropolitul era fără de episcopi, fără de mânăstiri, multe comuni- 
tăţi lipsite de biserici. i 

Astfel se stinse Mitropolia noastră şi biserica ne rămase vă- 
duvă, pentru aceia oricând aveam lipsă de vre-un preot trebuia 
să trimitem pe candidaţii noştri în Principatul României, ca să 
primească darul preoţiei, căci în Ardeal nu aveam arhiereu. Starea 
aceasta a bisericii ţinu până la anul 1784, când apoi nemuritoruli 
împărat Iosif, se îndură a înzestra biserica noastră cu un episcop, 

De atunci încoace biserica noastră începu iarăşi în câtvaş a 
înainta, dar veniră anii 1848 şi 1849, cari aruncară biserica iarăși 
în cea mai mare prăpastie. Românii ca nişte supuşi credincioşi ai 
împăratului nu voiră în anii aceştia a se uni cu partida revolu- 
ționară, ci stătură pe partea împăratului. 

Prin purtarea lor aceasta loială traseră urgia rebelilor nu 
numai asupra sa ci şi asupra bisericii şi a preoțimei sale, astfel 
încât 6 preoţi se uciseră, 40 de biserici se arseră, una se demolă 
cu totul şi 319 se jefuiră mai mult sau mai puţin. 

Nici reşedinţa, nici capela episcopală nu fură cruțate, ci şi: 
acestea se prăpădiră cu totul. 

i Aceasta este starea noastră bisericească în care ne aflăm 
astăzi. 

Tristă este cu totul şi vrednică de toată compătimirea, pe 
care poporul nostru din Ardeal nu este în stare a o îndrepta, 
căci şi în (rupt) sale se păgubi în epoca revoluționară foarte 
mult. Căci rebelii în furia lor cea mare asupra noastră ne pre- 
iri sul multe sute de sate în cenuşă şi ne uciseră câteva mii 

e fraţi. 

In mijlocul acestor împrejurări fatale în care am devenit nu 

pentru slăbiciunile ci pentru virtuțile noastre, adică pentru stator- 

nicia cea mare în religia ortodoxă răsăriteană şi pentru credința 
şi alipirea cea neclintită către Monarhul nostru cel legitim, în- 
drăsnim a ridica glasul nostru către nobilii fii ai bisericii noastre 
de o reședință, de o biserică episcopească, de repararea şi în- 
zestrarea bisericilor celor păgubite și ei să se îndure a ne întinde 
„mână de ajutor, prin care faptă nu numai îşi vor agonisi comoară 
în cer, ci tot deodată îşi vor ridica şi un monument de o mulţu- 
mită veşnică în inimile noastre. 
(ss) Șaguna 

'1851 Noembrie 13 

Nr. 3260 

Masa 4-lea 
Preasfinției sale părintelui mitropolit 
al Ungrovlahiei 

Din alăturatul pă lângă aceasta în copie înalt ofis cu Nr. 
1607 al măriii sale preaînălțatului nostru Domn, însoțit cu copie 
după circularea ce să recomandă măriii sale din partea preasfinţiii 
sale părintele Andrei Şaguna, episcopul Transilvaniei, îndestulân- 
du-vă preasfinția voastră, cu cinste sunteţi rugați ca să binevoiţi 
a porunci a să înfățișa la cea dintâi zi de adunare cu suptiscă- 
litul spre a ne chibzui despre ajutorul ce să cuvine a să face şi 
a arăta măriii sale. 


(Arh. Stat. Min. Instr, Dos. 1830/1851.) 

Un document important din timpul în-. 
ființării presei cotidiane româneşti din 
Ardeal 


— O scrisoare a lui Diamandi I. Manole către Aurel Mureșianu, 
după apariţia cotidiană a Gazetei, la 1 Aprilie 1884, aşa precum 
fusese anunțată în numărul dela 1 lanuarie 1884. — 


Com. de A. A. Mureşianu 
Braşov, 2 Aprilie 1884. 
Domnule Redactor, *) 


Am fost totdeauna şi sunt un călduros sprijinitor al presei. 

Drept probă pentru această aserțiune Vă amintesc numai, că 
împreună cu mai mulţi amici de aici și din Sibiu am conlucrat la 
înființarea unei tipografii şi a unui ziar cotidian, care peste puţine 
zile va apărea în Sibiu, cu scop de a înmulți falangele luptătorilor 
pentru drepturile şi interesele naţiunei subjugate. 

Cu viă satisfacțiune şi sinceră bucuriă am salutat „Cazeta 
Transilvaniei“, când a văzut-o întrând în rangul ziarelor cotidiane 
sub neobosita conducere a D-Tale. Mi-am zis: când toate statele 
îşi perfecționează armele de luptă şi mijloacele de apărare, oare 
singur noi Românii dintre Tisa şi Carpaţi să rămânem pe lângă 
sistemele învechite şi neperfecționate ? 

Arma noastră este condeiul, puterea noastră este puterea 
presei. 

Presa şi condeiul ne mai poate apăra şi câștiga drepturile 
şi poziţiunea, ce ne compete ca unei națiuni autohtone în vechia : 
noastră patriă. De aceea noi Românii trebue să dăm importanţă 
mai valoroasă presei și să ne ascuțim condeiele, pentru ca să 
putem combate zilnic pe toţi acei transfugi politici, cari lucrează 
la desbinarea neamului românesc. 

Cunosc părerile acelora, cari afirmă, că la noi Românii nu 
este lipsă de ziare cuotidiane și nu se vor putea susţinea. Le: 
răspund scurt, că aceia vorbesc în necunoştință de cauză și nu 
cunosc bine poporul românesc. 

Un popor care în mai multe secole şi până în ziua de azi 
a fost şi este apăsat și maltratat într'un mod barbar, şi care cu 
toate acestea cu sudoarea feţii sale, trăgându-și chiar pânea dela 
gură, şi-a înființat din contribuiri marinimoase şcoli în toate co- 
munele rurale, mai multe liceuri şi gimnazii, biserici şi semi- 
nare şi le susține din contribuirile sale; 


*) Vezi nr. trecut. 

Un popor, ce şi-a creiat la Metropoliile din Blaş şi Sibiu 
“fonduri de mai multe milioane tot numai din contribuirile sale ; 

i Un popor, care şi-a creat la toate episcopiile diin Ungaria, 
Banat și “Transilvania fonduri însemnate; 

Un popor, care a creat „Asociaţiunea Transilvaniei pentru 
literatura şi cultura poporului român“ şi a înzestrat-o cu fonduri 
considerabile, din care se distribue stipendii anuale pentru juni- 
mea studioasă; 

Un popor ce a format reuniunile femeilor române din Bra- 
şov şi zeci de alte reuniuni în toată țeara cu chemarea de a lu- 
mina sexul frumos și din cari inele dispun deja de fonduri în- 
semnate ; 

Un popor care a creat în Brașov, Cluș, Sibiu și în alte lo- 
curi reuniuni pentru promovarea meseriilor între Români şi sub- 
venționează tineri la învățământul industriei ; 

Un popor, care a întemeiat în toată țeara mai multe reuniuni 
de gimnastică şi cântări; 

Un popor care a adunat un fond însemnat pentru întemeia- 
tea unui teatru naţional; 

Un popor care susține atâtea societăți fundate de tinerimea 
studioasă pe la universităţile din țeară şi străinătate ; etc. etc. 

In fine un popor, care mai eri, alaltăeri la un simplu apel 
a subscris consorțiului nostru pentru înființarea unui ziar cuotidian 
ŞI a unei tipografii suma de patruzeci mii fiorini; 

Un asemenea popor, care a adus asemenea sacrificii băneşti 
nu în decurs de secole, ci în intervalul scurt de două, trei decenii 
pentru cultura şi înaintarea sa, să nu fie oare capabil, să nu fie 
Oare în stare să susție două, trei, ziare coutidiane ? 

„__A susținea contrariul este a fi espresiunea celui mai cras 
pesimism ; căci cu istoria în mână desfid pe oricine, să-mi arate 
care popor din Europa lipsit de clasa influentă a aristocrații, fără 
prinți, conți şi alţi boeri, ci purtând secole întregi jugul robiei, a 
fost în stare să aducă sacrificiile, ce le-a adus opinca românească 
dintre Tisa şi Carpaţi pentru înaintarea neamului seu. 

Orbi sunt toţi aceia, cari nu cunosc încă aptitudinile popo- 
tului românesc şi nu ştiu să apreţieze nobleţa şi generozitatea nea- 
mului nostru, căci numai un popor înzestrat cu astfel de simţă- 
minte nobile este capabil să aducă astfel de sacrificii pe altarul 
națiunei sale, și încă tocmai aflându-se în cea mai tristă situaţiune, 

„Dar mai orbi sunt toți aceia, cari mau încredere în puterea 
de viață şi în viitorul acestui valoros popor. 

„__ Eu am firma cunvingere, că poporul nostru precum protege 
Ori ce întreprindere salutară şi folositoare, va susținea ori ce ziar, 
care luptă pentru programa naţională şi adevăratele sale interese. 

Să urmăm numai exemplul părinților noştri, să călcăm numai 
pe urmele antecesorilor noştri, să contribuim fiecare după pnterile -: 
sale şi să luptăm cu toții împreună umăr la umăr în unire fră-- 
țească desbrăcaţi de toate interesele personale şi secundare, pen- 
tru un singur scop înalt şi sublim: pentru înălțarea poporului. 
românesc. Atunci ne vor respecta toate naţiunile străine culte, şi . 
împreună cu ele şi adversarii noştri. Atunci vom fi siguri, că ne... 
vom lupta şi asigura o soarte mai bună naţiunei noastre. ie 

Vă felicit din inimă, Domnule Redactor, la începutul unei : 
întreprinderi şi Vă alătur totdeodată şi preţul de abonament pe un 
an de zile la ziarul D-Voastră pentru 10 numere; un număr mi-l : 
veţi trimite mie ca şi până acum, iar celelalte 9 numere le veţi... 
distribui gratuit la 9 comune sărace bisericeşti românești fără con- -. 
siderațiune la confesiune. A 


idea A 


18 


Strângându-Ţi mâna cu frățească dragoste, rămân 
al D-Tale devotat amic 


Diamandi |. Manole 

Ştefan cel Mare și Ardealul 


— Cuvinte rostite ia Cetatea de Baltă, în 6 Oct. 1935, cu 
prilejul desvelirii unei plăci comemorative — 


de Horia Teculescu 


Călători pioşi spre locurile sfinte ale neamului, ne-am smuls 
şi astăzi din vârtejul zilei, pentru o clipă de'nchinare, în faţa 
acestor ruine. In sufletul nostru stăruia, de multă vreme, ca o 
remuşcare, gândul că amintirea vremelnicei stăpâniri a lui Ştefan 
cel Mare merită o dreaptă cinstire. 

Amintiri şi ruine! Firele de paianjen prinse'n zidurile sfărâ- 
mate au stârnit mereu inspiraţia poeţilor. Dar ele nu sunt numai 
isvor de poezie, ci şi un îndemn spre noi înfăptuiri, o ravărsare 
de nădejdi înviorătoare. Când noaptea coboară peste ruine, stri- 
goii-şi găsesc sălaş, dar, la lumina zilei, se'nalță deasupra lor 
umbrele mari. Sufletul nostru, fermecat de amintiri, creşte şi prin- 
de noi avânturi. Din strădaniile nobile ale celor cari au fost 
senfiripă gândul faptei noastre de mâne. Deasupra zidurilor dă- 
râmate ne clădim idealurile noastre iuminoase şi, cu cât zidul 
pare mai ruinat, cu atât visul se'nalță mai îndrăsneţ, mai frumos. 

Suntem aici pentru o clipă de 'nchinare, dar şi pentru ză- 
bava de reculegere şi sporire a puterilor noastre sufleteşti, pentru 
ca înălțarea dreaptă a mândriei româneşti, câștigată azi, să fie 
svor de noi înfăptuiri în sbuciumul nostru spre mai binele neamului. 


* 
* % 


Strălucita domnie a lui Ştefan cel Mare este cel mai încor- 
dat avânt de luptă în istoria Românilor, cea mai mare opintire 
pe care neamul nostru a făcut-o pentru păstrarea pământului stră- 
moșesc şi, în același timp, o eroică cruciată, de 50 de ani, pentru 
apărarea creştinătăţii. Nu e de mirare, dar, că într'o clipă de des- 
nădejde, Eminescu s'a 'ndreptat spre Ştefan, ca spre un mântuitor 
al neamului. Cu tot învălmăşagul luptelor nestârşite, contra 'Tur- 
cilor, Polonilor şi Maghiarilor, Ştefan a avut totuşi timp să-şi 
aţintească privirile spre Ardeal, ţara de pribegie a voivozilor ro- 
mâni. II ispitea dorul de stăpânire, sau, poate, un tainic îndemn 
al sângelui? 

Cea dintâi atingere a lui Ştefan cu Ardealul este în anul 
1461, când, la 5 lunie, a prădat prin Secuime, încercând să-l -: 
prindă pe Petru Aron, omoritorul tatălui său, care se refugiase ză 
aici. In urma legăturilor ce le avea cu Ardelenii, aceştia, încura= î 
jaţi de Ştefan, s'au răsculat împotriva lui Matia, regele Ungariei. -- 
Venind în grabă în Ardeal, Matia potoli răscoala. La 2 Noemvrie . - 
1467 era în Sighişoara, la 11 Noemvrie la Braşov, iar de aci, pe 
la Oituz, ia drumu! spre Baia, unde fu înfrânt de Ştefan şi se 
întoarse rănit de-o săgeată cu trei vârfuri. Intr'acelaşi an (1467), -:; 
ne spune cronicarul Ureche, s'a ridicat Ştefan Vodă cu toată pu- i 
terea, vrând să-şi răscumpere strâmbătatea ce-i făcuse Ungurii. :* 
Armata lui a pătruns până la Olt, pustiind Ardealul „ca o fur- 
tună“, prinzând pe Petru Aron, pe care l-a decapitat. 

Văzându-şi domnia scăpată de-acest pretendent, Ştefan a avut - 
relaţii bune cu Matia. In lupta dela Vaslui (1475, numită greșit 
dela Podul Înalt), a fost 'ajutat de Secui, al căror ţinut era sub 
sfera de influenţă a lui Ştefan. Prin marea biruinţă dela Vaslui i . 
s'au deschis lui Ştefan porţile istoriei universale, zice I. Ursu, 
iar cronicarul polon Dlugosz îl preamăreşte în frumoase cuvinte: 
„O bărbat minunat, întru nimic mai prejos decât eroii vechi pe : 
care îi slăvim! Tu, care în veacul nostru, cel dintâi între domnii 
lumii, ai dobândit o atât de strălucită biruinţă, ai fi vrednic să stai, prin 
sfatul şi hotărîrea tuturor creştinilor, la stăpânirea lumii întregi, 
și mai ales la conducerea oştilor împotriva Otomanilor”. 

In urma alianţei încheiată cu Matia la 12 lulie 1475, Ştefan 
primeşte Ciceiul şi Cetatea de Baltă, cu împrejurimile, ca loc de 
refugiu în vremi de restrişte, fiind acum şi mai ameninţat de pu- 
hoiul turcesc. Astfel, cam în toamna anului 1475, Ştefan ajunge 
stăpân peste aceste două cetăţi din Ardeal. Şi tot în acest an 
(la 21 Sept.), Matia a dat ordin Sibienilor să-l ajute cu bani (200 
florini) pe Vlad Ţepeş, aliatul lui Ştefan, care se afla în satul 
Bălcaciu din apropiere. Amintim acest fapt ca o dovadă a legă- 
turilor Ardealului cu Principatele, ai căror voivozi au trecut mereu 
pe aici, făcând să tresară sufletele Românilor, sclipiri în noaptea 
lungă, ale cărei zori aveau să se reverse abia la 1918. La Il 
lunie 1476, Ştefan scrie Braşovenilor din Valea Berheciului, 
aproape de Bârlad, să nu dea ajutor Muntenilor cari sunt supuşi 
Turcilor. Acolo aștepta el ajutorul dela Unguri, prin pasul Oitu- 

zului, deaceea atrăgea pe Turci în munţi, de unde voia să aibă 
şi un loc de retragere spre Ardeal. Ajutorul lui Matia, oastea 
cârmuită de Şt. Batori, Vlad "Ţepeş şi Ţepeluş, se afla la Mediaş, 
în drum spre Moldova, în timp ce marele voevod al Moldovei a 
suferit înfrângerea dela Valea Albă. Cu această oaste s'a întâlnit 
Ştefan şi a intrat în Bucureşti (deci, prin lulie 1476), aşezând în 
tron pe Vlad Ţepeş. (E bine să nu uităm că Muntenia în timpul 
lui Ştefan era ca şi unită cu Moldova, dovadă apelul către Mun- 
teni la 15 Martie 1481, în care Ştefan se'ntitulează: „Domn a 
toată țara Moldovlahiei“). 

Cea mai bună dovadă a legăturilor de strânsă prietenie ce 
erau între Ştefan şi Ardeal este scrisoarea Brâşovenilor cătră 
Voivodul Moldovei, . din 26 Aprilie 1479, înainte de năvălirea 
Turcilor: „Parcă ai fost ales și trimes de Dumnezeu pentru 
cârmuirea și apărarea Ardealului. Suntem în mare primejdie . 
pentru aceea cu mare dor şi dragoste te rugăm pe Măria Ta, ca 
să faci bunătate să te apropii de această ţară spre a o feri de 
Turci... şi acei credincioşi (din Muntenia) te așteaptă suspinând 
foarte, căci au AAE Ag ai în Măria Ta că-i vei scăpa de sila şi robia 
acelor păgâni“. 

Privitor la anul în care începe stăpânirea de drept a lui 
Ştefan în Ardeal, prof. Ursu (dela a cărui moarte se "mplinesc 10 
ani) fixează 1489, când, prin dăruirea celor 2 cetăţi, Matia voia 
să-i uşureze durerea pentru pierderea Chiliei şi a Cetăţii Albe şi 
să-l lege statornic de Ungaria, despărțindu-l de Poloni, cari în- 
cheiaseră pace cu Turcii, iar cronicarul Ureche aminteşte faptul 
la 1468: „După pace aşezată şi legătură tare ce făcură amândoi, 
au dăruit Mateiaş crai pe Ştefan Vodă cu 2 cetăți mari la Ar- 
deal, anume Balta şi Ciceiul“. 

Stăruind pe lângă anul 1475, vom urmări soarta ciudată a 
acestor cetăţi, în jurul cărora Ștefan încerca să-şi lărgească stă- 
pânirea, cumpărând, pe lângă cele 60 de sate din jurul Ciceiului, 
încă 5 sate în aceeaşi regiune. Această năzuință și întemeierea 
episcopiei Vadului sunt semne că Ştefan se gândea la o stator- 
nică stăpânire în Ardeal. 

Ştefan a aşezat aci, la 1498, pe pârcălabul Bernaldin, dar 
Stăpânirea lui se clatină sub urmaşi. Sub Bogdan, pârcălabut 
acestei cetăţi, Sava, îşi apăra cu armele (contra lui N. Bethlen) 

satul Veseuş din apropiere, care-i aparţinea. In 17 lanuarie 1533 -: 
Ferdinand recunoaște lui Rareş, printr'un act, dreptul de stăpânire: 
asupra localităţilor Ciceu, Cetatea de Baită, Unguraş şi Bistriţa, - 
Dar, în curând, |. Zapolya, trecând primejdia turcească, a luat 
înapoi cele două cetăţi (1538). La 1542 Rareş, trecând pe la Me- 
-diaş, încearcă să recucerească Cetatea de Baltă (8 Noemvrie),: 
bătând zadarnic cu tunurile zidurile acestei cetăţi. Pe cale paș- * 
nică, Rareş ajunse din nou stăpânul lor, în lunie 1544, când sta- - 
turile Ardealului au hotărît să i le înapoieze, dupăce le-au dă- .. 
râmat. Astfel, le-a stăpânit şi fiul său Ilie (1546—1551). Apoi, se - 
vede că au fost din nou pierdute, căci la 22 Martie 1552, Ştefan 
Rareş scrie lui Ferdinand, c'ar ridica armele contra Turcilor, dacă 
i sar restitui Cetatea de Baltă ca loc de refugiu. | 
Al. Lăpuşneanu (1552—1561) a obţinut dela sultan poruncă . : 
pe seama reginei Izabela, ca să-i dea Cetatea de Baltă. Regina 
a trimes 2 soli la Lăpuşneanu, spunându-i să-și trimită oameni 
pentru a o lua în primire. Sosind aici boierii, diregătorul regesc 
Margay a refuzat predarea, sub pretext că ma primit ordin dela 
regina. Infuriat, Lăpuşneanu năvăleşte în "Ţara Bârsei. In urma - 
acestui fapt, Izabela a cedat posesiunile cerute, în dieta dela Alba Iulia 
(Sept. 1558). Urmaşul lui, Despot Vodă (1561—1563), deşi sen- 
ţelese asupra lor cu Fr. Zay, căpitanul Caşoviei, ajuns la domnie 
nu primi cetăţile dela Sigismund. In fața amenințării lui Despot, 
că i le va lua chiar dacă le-ar ascunde în sân, Sigismund scrie 
sultanului (3 Ianuarie 1563) că el a dat lui Lăpuşneanu niște 
posesiuni, pe care voivozii Moldovei le aveau de mai "nainte, dar. 
Moldovenii începând să năvălească în Ardeal, nobilii au prins ar- 
mele contra lor. E probabil că Lăpuşneanu a renunțat la aceste 
cetăți, primind ajutor dela Sigismund contra lui Despot, pentru a 
ajunge a doua oară la tron (1564—1568). Astfel, cetăţile lui 
Ştefan au fost pierdute, până la întregirea neamului (1918). 





* 
%* “% 


Sfinte Ştefane Voevode! După 352 de ani, iată pentru tot- 
deauna ajunse sub stăpânire românească cetăţile tale! Iată-ne aci, 
închinându-ne faptelor Tale! lată că vremea Ţi-a dat dreptate, ea 
a spulberat tot putregaiul, arătând că nici Sigismund, nici sultanul 

maveau ce căuta pe pământul nostru strămoşesc, că Tu erai aici 
adevăratul stăpân, aşezat de Dumnezeu. 

Suntem aici, pe urmele Tale, și nu vom greşi drumul păşind 
în urma strămoşilor. Cu mândrie amintindu-ne trecutul, noi privim 
cu încredere viitorul. Intreg neamul românesc en plin avânt de 
mari înfăptuiri. Şi aici la cetatea lui Ştefan cel Mare, sufletul nostru 
se'ndreaptă spre urmaşul lui vrednic: Trăiască Regele ! 


a 1014105000 IDOL EGALA ADÂNC te 

ȘTEFAN CEL MARE 

Cronica comunei Prejmer 


după un manuscript al pastorului Th. Tartler din Prejmer dela anul 1750 şi 
continuat de alți pastori evangelici. 


(Continuare) *) 
Trad. de pr. |. Ludu din Prejmer 


Art. 42 VI Ciuma și bolile molipsitoare au golit de multe 
ori acest populat târg de partea cea mai mare a locuitorilor, 
fiindcă de câte ori a bântuit cu putere ciuma în Ţara Bârsei, 
ma rămas nici Prejmerul cruțat de ea, căci îngerul morţii, şi-a 
tras sabia asupra lui și și-a aruncat veninoasele și ucigaşele-i 
săgeți în mare număr asupra Prejmerenilor, încât cădeau ca 
muştele, rămânând casele goale. 

Ciuma cea mai puternică a pustiit în anii 1454, 1533, 1552, 
1555, 1603—1604 şi 1670, când mulți Braşoveni, cari aveau 
prieteni aici în Prejmer, au fugit de îrica ciumii dela oraş aci, 
însă puţini din ei s'au mai întors acasă. 

In anii 1718—1719 a fost iarăși o ciumă groaznică, şi câţi 
au murit în acest district, în diferite părți, atunci, arată urmă- 
toarea listă: 

LISTA GENERALĂ 
a oamenilor morţi şi a caselor rămase goale în Țara Bârsei în anii 1718—19 










Ne. crt. | COMUNA | N-rul morților | „Nrastsetore 
1 Satunou 424 
2 Vlădeni 227 
3 Prejmer 1731 
4 Rotbav 233 
5 Bod 448 
6 Hălchiu 553 
7 Cristian 420 
8 Vulcan 20 
9 Apața 811 
10 Crizbav 537 
| Sânpetru 368 
12 Râșnov 1161 
13 Codlea 188 
14 Hărman 448 
15 Ghimbav 96 
16 Feldioara 377 
17 Măeruş 295 
18 Tohan 715 
19 Zârneşti 1693 
10 Săcele 2961 
21 Brașov 4509 
22 Prin câmp şi păduri 477 

| TOTAL... | 18.743 





*) Vezi ultima cont. în nr. 5 (1935) p. 476. 

Din această listă generală — care a fost alcătuită atunci 
după sfârşitul ciumei, de cătră directoriumul de atunci, delegat 
de cătră Înaltul Magistrat din Braşov, în care erau iluştrii domni 
Mihail Fronius, Dr. lohann Albricht, fizicul!) orăşenesc, Cristof 
Gaitzer și Andreas Tartler și după care am primit o copie dela 
di Dr. Albricht — se vede că nici un sat din Ţara Bârsei m'a 
fost așa de grozav pustiit de ciumă, ca Prejmerul; oamenii bă- 
trâni povestesc (atunci, nu acum) că m'au rămâs în viață mai 
mult decât 24 perechi de oameni aşezaţi și adevăraţi gospodari 
şi că se vindea o curte bună, cu toate dependinţele, cu câte 
„una“ cel mult „două“ măsuri de rachiu, cari se dedeau aldămaș 
când se băteau palmele, — deci se putea lua fără bani, deaceea 
au rămas multe curţi, până astăzi, pustii. 


Art, 43 VII. Prin molima dintre vite au avut Prejmerenii 
adeseori să sufere pagube mari în hrana lor, căci fără vite nu 
poate trăi un plugar sau econom și când trimite D-zeu câte o 
molimă între vite, care ucide vitele din ţară şi lasă curţile şi graj- 
durile goale, atunci aceasta este cea mai mare pedeapsă dintre 
cele cu cari încearcă D-zeu oamenii, căci miile de înjurături şi 
blestemuri, pe cari gurile slabe le rostesc contra vitelor ne- 
cuvântătoare, trebue să le pedepsească D-zeu, așa că le ia vi- 
tele, ca să nu mai păcătuiască contra lor şi să înveţe să le fie 
milă de vite, căci omul drept se milostivește şi de vita sa. 

Cea mai mare molimă a fost în anul 1286, când în lipsă 
de cai și boi oamenii, ba chiar și nobilii au trebuit să se în- 
juge înșişi la plug şi să are, ca să şi câștige pâinea și să nu 
moară și ei de foame, 

In 1603—1604 muriră caii şi vitele cornute, iar pe cele 
cari nu au pierit, le răpiră duşmanii, astiel încât, în câte-un sat 
nu puteai găsi măcar o singură vită, din care pricină oamenii 
trebuiau să se înjuge înșiși la jug, cu care ocaziune, cum spun 
Oamenii bătrâni, cu toată mizeria şi jalea, oamenii făceau cele 
mai mari nebunii, nechezând în felul cailor și prefăcându-se ca ei. 

In anul 1696 mor aproape toţi caii din Prejmer. 

In anul 1711 căzură multe vite, asemenea în 1737 și 1739 
când muriră şi iepurii, 


ÎN 
1) medicul primar. 

in anul 1740 mor mai mult oile. | 

In anii 1744—1748 mor în Ţara Bârsei peste 12.000 vit 
cornute. 

In anul 1755 mor numai în Prejmer și Buzău, conform. 
specificaţiunei făcută la 4 Septemvrie, cam la 1000 vite cornute. 
mari şi mici. Multor Prejmereni cari mânau în ciurdă 10—14: 
vite cornute, nu le-a rămas măcar un cap de vită. — Pieile le 
cumpărau curelarii și tăbăcarii pe prețuri de batjocură. 

Art. 44. VIII. Lăcustele au stricat asemenea adeseori hota-. 
rul şi bucatele Prejmerenilor. Astfel în anii 1336—1338, 1463, 
1544, 1560, 1609, 1611, 1613, 1618 —1619, 1645, 1690—169; 
1709——1711, 1747, 1748, 1783, 1828. | 

Art. 45, LX. Şoarecii și omizile au făcut asemenea uneori FA 
din voia lui Dumnezeu pagube. Astfel şoarecii în anii 1578, 
1615, 1732, 1740—174G. 

Omizile în 1603, 1622, 1732, 1740—1744, 1735. 

Art. 46. X. Cutremure nu s'au prea simţit pe aici, deoarece - 
pământul este bogat în apă, totuși în anul 1737 se întâmplă 
marele cutremur de pământ care a pricinuit pretutindeni în 
Transilvania mari pagubi, astfel încât în câteva locuri și în sa- 
tul .,... (Stein) din scaunul Cohalmului, s'a dărâmat turnul 
cu clopotele. Şi chiar şi aici în Prejmer s'a simțit binișor, astiel 
că din aşa numitul „Gang întunecos“ din castel s'a rostogolit la 
pământ o mare bucată de zid, pe care a rezidit-o apoi pe spe- 
sele sale d-l Georg Kentz, plătind 3) florini. 

In anul 1802, în 26 Octomvrie, a fost un cutremur de pă- 
mânt ca și care nici oamenii bătrâni nu mai pomeniseră, încât 
se dărâmară multe biserici şi uși, ba și case. In 17 Mai 1812, 
în ziua primă de Rusalii, se simți un cutremur sub biserică, 
tocmai când se cânta imnul de laudă. 

In April 1827, a fost o furtună mare, care a răsturnat Il 
Șuri. 

In 23 Ianuarie 1838, la ceasurile 8!/, seara, a fost un cu- 
tremur groaznic. Turnul cel mare (al Steagului) pe care bunul 
Dumnezeu îl păzise în multe furtuni și cutremure, căzu pe ju- 
mătate la pământ. 

Art. 47. XI. Inundații se întâmplă în sat arareori, dar râul 
Tărlungului face cu mult mai multă pagubă în arături şi fâna- 

= ţuri şi le strică şi le spală așa încât nu mai pot fi semănate, 
dar numai în câmpul dinspre râu ; Prejmerenii au lucrat ce e 
drept și au făcut destule zăgazuri în fiecare an, însă nu ajută 
mult, apa duce tot ce fac ei și câteva sute de holde rămân 

„ stricate. 
Acestea sunt nenorociri generale cari au atins Prejmerul. 


Acum urmează : 


II. Nenorocirile speciale, suferite de persoane singuratice 


In anul 1704, Curuţii au dus legat la llefalău pe primarul 
Prejmerului N. Kauîmes, l-au ars cu stinghii aprinse și l-au chi- 
“nuit de moarte, așa că a murit pe drum. Curând după asta și 
anume în anul 1705 în ziua de 8 Mai, Curuţii au decapitat pe 
funogiul din Sânpetru, Kleesen Hanes și au tras în ţeapă pe 
servitorul acestuia. l-a fost tradat paharnicul generalului, care 
fugise la Curuţi, pârându-i că au trimis scrisori în oraş şi au 
destăinuit generalului planurile Curuţilor; și pe funogiul au voit 
să-i tragă în țeapă, însă deoarece soția și copiii lui au dato 
ferdelă de bani, ca să nu-l tragă în țeapă, i-au tăiat capul în 
mod mizerabil. Din ce motiv au tratat ei pe judele din Prejmer 
atât de groaznic, mam putut afla 'cu siguranța, totuși presupun 
că au făcut-o numai pentru a răsbuna moartea camarazilor lor. 


Pentrucă în Aprilie când au aprins Curuţii Prejmerul 
şi au ars 8 case, Prejmerenii au ucis pe toţi Curuţii, ba 
Chiar muierile din Prejmer i-au bătut cu bețe cu ghimpi înain- 
tea cuptoarelor până i-au omorit pe toţi tâlharii de Curuţi și 
asta a trebuit s'o ispășească nevinovatul jude şi s'o plătească 
cu viața. 


In anul 1733, în lunie, se bat feciorii Prejmereni, așa că 
în păruiala asta unul loveşte pe altul în cap cu o troacă, încâț 
acesta moare. Neputându-se afla adevăratul ucigaș, feciorii plă- 
tiră o pedeapsă în bani. 


In anul 1736, în 18 Octomvrie, se duelează doi ofiţeri din 
Regimentul Poldatki, contele Collberg și contele Gaissbrock, 
Seara, pe Ulița Petrii, în mijlocul străzii, rămânând amândoi 
morţi pe teren. Ei fură îngropaţi în cimitirul valah. 

In anul 1754, femeia ţiganului lancsi a născut un monstru: 
și anume: cu 2 capete, 4 mâni, 4 picioare și numai un trup, = 
în care era numai o inimă. Acest trup dublu, care a trebuit să : 
moară în greaua naștere, care era însă deplin, frumos, alb și 
fiecare cap acoperit cu păr negru, dupăce a fost pictat de pic- : 
torul lohann Oelhan aci în Prejmer, a fost dus a treia zi la 
Brașov, la d-l jude orășenesc, von Seevald, unde întreg cinstitul - 
magistrat, precum şi mulţi oameni curioși îl priviră cu uimire,. 
dăruind bani tatălui acestui monstru. Apoi farmacistul dela „Bi- 
serica Albă“ a pus monstrul într'o sticlă mare, unde se poate - 
vedea şi acum. 

In anul 1819, 3 lulie, noaptea, a ucis lohann Preidt Todt, 
din Strada Cenușşii, un membru al comunității, în patul ei, pe 
cumnata lui, care era soţia fără copii a lui lohann Tiirck, din 
Uliţa Petrii, lângă cârciuma cea mare. Numitul ucigaș vroia să-şi 
asigure moştenirea dela cumnata sa. Dupăce acest ucigaș, în 
urma grelelor bătăi ce a primit în decursul judecării, a mărtu- 
risit că-și pregătise măciuca în 8 muchi în acest scop încă cu 
un an înainte, a fost dus în închisoarea din Braşov, unde a 
fost condamnat, în August, la moarte, fiind decapitat. 

In anul 1922, în 14 lanuarie, a ars în stare de beţie, Mi- 
hail lunesch, rotar, dela moara comunală de azi, în patul său,. 
care sa aprins dela pipă. 


In anul 1823, a fost prins și dus la Braşov, un Valah din 
Buzău, care sta pe pământul contelui Mikes și era un mare cri- 
minal, Niţă Coman cu numele. Din Braşov l-au adus la Prejmer 
și de aci l-au trimis la tăghic. Din nenorocire notarul Samuil 
Ziegler. s'a sfătuit prosteşte cu 4 locuitori de aici și l-au omorît 
pe numitul în câmpul dinspre Hărman și l-au îngropat în pă- 
dure, Din cauza acestui omor făptuitorii au fost duşi în închi- 
soarea din Gherla, pe diferite termene. Notarul pe 15 ani, şi a 
murit acolo, ceilalți 4 făptuitori pe câte 12 ani. Funogiul Martin 
Schmidt și vornicul |. Tiirck pe câte 3 ani. Cei 4 oameni pe 4 
ani şi judele lohann Abraham în Brașov pe 3 ani. (Urmează un 
Şir mai lung de sinucideri, crime, nenorociri, cari nu ne înte- 
resează.) 

Incepere despre conformaţia morală şi spirituală 
a Prejmerenilor 


Aceasta este îfelurită, căci după cum găsești în cele mai 
mici sate, ba chiar în singuraticile familii, oameni nu tot un fel 
porniţi, ci buni și răi amestecați, și după cum în familia lui 
Adam, în barca lui Noe şi între cei 12 Apostoli puteai întâlni 
totuşi oameni degeneraţi, așa și aici în Prejmer nau putut fi 
aduși toți deasupra măsurii virtuţilor creştinești, deoarece noi 
dela natură suntem copiii ticăloși ai lui Adam, și nici un loc, 
târg sau oraș, nu poate separa bunul şi ceeace este plăcut lui 
Dumnezeu, de ceilalţi. Peste tot găsești un Cain, ucigaș, un Noe, 
beţiv, un Cham, batjocuritor, un Juda, trădător, un Avisalom, 
neascultător, un Cehași, necredincios, un Demam, renegat şi un 
Achon, hoţ ş. a m. d. Totuși într'o localitate stăpâneşte un vițiu 
mai mult decât în alt loc. 

In Creta erau lenea și minciuna atât de lăţite, încât Apo- 
stolul Paul le dădea locuitorilor de acolo certificatul că sunt 
mincinoși şi burţi leneşe. In Sparta furtul era permis ori-cui, 
„Pentru ca bunul gospodar să se păzească cu atât mai mult 
de hoți. 

Din ceeace vădesc Prejmerenii însă în mod deosebit înain- 
tea altora ca virtuți cardinale sau viții, prefer mai bucuros să 
las să judece alții, nu cumva, dacă aş spune adevărul sau aş 
€Xxagera puţin, să-mi dea cineva în cap. Ceeace nu ar face-o 
toți, întru cât, har Domnului, poţi găsi și aici destule suflete 
Creștinești şi de omenie, cărora li-e rușine că oameni fără cre- 
tere sau rău crescuți, au adus acestui târg un nume rău, ca și 
când nicăiri nu s'ar putea înjura, blestema și cleveti mai amar- 
nic decât aici, pe când în alte locuri poți auzi vorbe mai ble- 
stemate decât aici. 

| Atâta pot spune, spre cinstea Prejmerenilor, că poate ni- 
Căiri, în toata Ţara Bârsei, nu găsești oameni mai muncitori 
decât aci și că fiecare vrea să 'ntreacă pe celzlalt la arat, să- 
mânat, ia cosit și secerat, la clăit și altele. Dar mai pot spune 
CA "ntr'o uliţă oamenii au altfel de fire și pornire ca în altă 
uliţă. Astfel, cei cari au mai mult de-a face cu Brașovenii, sunt 
Cu muit mai politicoşi, decât cei cari au mult de-a face cu Să- 

cuii şi cu Valahii. Căci dela aceștia învaţă mulți, ceeace aud; 
dela ei și cum cântă bătrânii, învaţă tinerii să joace. Şi aşa.: 
merge pretutindeni în lume, că vei găsi neghină între grâu, i 
până când va sosi secerişul general, în ziua cea de apoi, când... 
se va alege neghina de grâu și se va arunca în foc. Dumnezeu . 
să se milostivească însă, ca din ascultătorii mei să nu segă- : 
sească nici unul ca neghina în acest Prejmer, ci toţi să fie grâu 
bun, pe care sfinții îngeri îl adună în jitnițele cerești. Amin. 


Soli Deo Gloria 
Laus honorque perennis. 


Semnat : Christian Kents Nr. casii 696. 
Prejmer, în 28 lanuarie 1880. 


(Probabil acest Christian Kentz a făcut numai ultimile 
adăugiri în manuscript). 


(Va urma) 

Psalm 


Stăpâne, inima-mi pustie 

Mi-o simt în zare de răscruce 
Si par'că arde'n mine-o cruce 
Pe care nu mai pot celi ce scrie. 


Lipesc de buze crucifixul, 

Să-mi stâmpăr setea ce mă uscă, — 
Dar ochii ce 'nfruntară Styxul, 

Ii văd ironizați de-o muscă. 


Rod carii pacea ta adâncă 

Și "n loc de rupi aud sudalme 
Și-Ți pipăiu rânile din palme 
Ce tot mai sângerează încă. 


Si mă cuprinde-atunci obida 

Și plâng — rob unei patimi grele, 
Căci, Doamne, crește pălămida 
Pe-altarele credinței mele... 


Dumitru Olariu 

Lumea nu mă 'nţelege.... 
după Alex. Petăfi 


Nu-i intră, vezi, lumii în cap: 
Același om cum poate scrie - 
Când doine 'nchegate din lacrimi, 
Când cântece de bucurie? 

Cum e cu putință, acum 

Să cânte cumplite dureri 

Cel care c'o clipă în urmă 
Sburda 'n ale lumii plăceri? 


Sânt om, dar sânt și cetățean, 
Ca om sânt deplin fericit; 

In schimb cetăţeanul din mine 
Vai câtor dureri e sortit| 

Plâng lacrime de bucurie 

La mândra-mi de cumva gândesc, 
Dar Țara de-mi vine în minte 
Durerea-mi în lacrimi topesc. 


La piept port buchetul de flori 
Al dragostei pentru-o fecioară, 
Pe cap port cununa de spini 
A dragostei mele de Țară; 
Și astfel din frunte-mi pe liră 
Cad picuri de sânge-uneori, 
lar alteori foi parfumate 
Dintr'ale pieptului flori. 

S. Tamba 


90% 
Lo 99 

Veste, de departe... 


Sorocul împlinit, lăsând puterea 
Pământului — şi vinul şi mu erea, 
Mă voiu retrage trist dintre prietini 
La umbră grea de munte şi de cetini, 
Odihnă nesfârșită, fără ore 

De seri, de nopți adânci, de aurore. 
Şi, pe tărâmul celălalt, popasul 

Sfios, de nu-mi voiu recunoaște glasul, 
Din lirică 'nfundat, pe căi celeste, 

Eu vă trimit azi rândurile-aceste : 
Arghezi stihuri nu mai stă să scrie, 
Se plimbă prin pelin şi iasomie. 
Nichifor Crainic, rob dorinței sale, 
Evocă iar livezi patriarhale, 

Ion Pillat îngână 'ncet în mers 
Poeme lungi dar toate.,. dintr'un vers. 
Poeţii mai bătrâni îşi fac siesta. 

— Cine-i acela ? Cine e acesta ? 

E Voiculescu poate ? Uite îngeri 

Ca în poeme grele de înfrângeri. 
Corneliu Moldovanu (mai știți „omul“ ?) 
Ce-a scris un tom celebru (el, nu tomul) 
Se plimbă între tineri dar agale 
Gândindu-se la vremi patriarhale ; 

Iar G. Gregorian, plin de orgoliu, 

Cu serafimii toți prietenos, 

Pentr'un ceresc fotoliu 

Le dă mărinimos 

Câte-un volum compact, cu slove rare: 
Un obiceiu de pe pământ, se pare. 

Pe pârtie de-azur mă fură vise 

Cu Radu Gyr spre zare de narcise... 
„+. Vă voiu mai scrie, poate, cine ştie ! 
Chemaţi poștașul. Să-l cinstiți, să vie! 
Căci peste stihul meu fugar de-acuma 
Se va așterne tot mai groasă bruma. 


Marin Negrea 

Hrisov apocrif 





„Musafirul ocrotit de stea 
Ca un zeu, binevoiască să stea. 
Domnul s'a repezit pânăn vale 
Neștiind sosirea dumitale“. 


Fiul hanului cu părul cref 

Cată la boierul, îndrăsneț. 

„Măritul craiu se grăbeşte, nu şade? 
Măria Sa pe mică, pe ceas cade“. 


Hanul tânăr cu fruntea albastră, 
Chipeș, s'a lipit de fereastră. 
De dincolo, din vechiul castel, 
O față trasă lunecă spre el. 


„Slăvitul oaspe dorește ceva ? 

Ca pe-un domn l-om omeni şi ospăta. 
Pat moale mirosind a buruiană dulce 
I-am pregătit, truda să-și culce“. 


Noaptea curgea, mugea, *'ntuneca, 
Lângă furtună'n fereastră el sta 
Si la lumina fulgerelor dese 
ISpifea fața albei principese. 


Noaptea curgea, mugea, 'ntuneca, 

Măria Sa Domnul însă nu sosea. 

Când zorii și-au deschis frumoasa portilă, 
Nici oaspe nu era, dar nice domniță. 


E. Ar. Zaharia 


so 

Gânduri de Duminecă 


„Meșterul Rândea“ 
— Cetăţeanul neturmentat — 


E un om care-şi vede de treburi. Intreagă ziulica nu-l în- 
tâlnești nici pe la bodegi, nici pe la cafenele, doar Dumineca de 
îşi ia nevasta și își petrec seara împreună, la o muzică şi la un 
vinişor, în orăşelul de provincie, unde le-a hărăzit soarta să 
trăiască. Maistor dulgher. Lucrurile ieșite din mâna lui sunt trai- 
nice, iar promisiunilor date de el li te poţi încrede. De spune 
omul: „Pe-atunci e gata“, poţi să te sprijineşti pe vorba lui, ca 
pe temelia de beton armat a unei case. 

„Meşterul Rândea“ l-a botezat a doua oară lumea, care ti- 
clueşte, bucuroasă, câte o poreclă. 

Nu s'a supărat câtuși de puțin dulgherul şi nici nu ia în 
nume de rău câte o căutătură piezișe, aruncată de câte-un în- 
gânfat prost, care crede că dacă are haine orăşeneşti, are dreptul 
să se uite peste umăr la un simplu „meseriaşi“. 

Atelierul meşterului este curățel și ofertele-i curg strună, în- 
cât mare să se plângă nici decât, 

Nevasta nu-şi dă nici cu ruj, nici nu-şi oxigenează părul, 
fiindcă el i-a spus odată răspicat, luându-i mânile drăgăstos în 
mânile sale muncite: „Ştii ce, nevastă, rămâi tu cum ești! Nu te 
sulemeni ! E mai bine să rămâi cum te-a lăsat Dumnezeu“. Şi ea 
l-a ascultat. 

Unii spun că nevasta e cum vrea bărbatul. Nu e întotdeauna 
așa, dar aici se potrivea părerea asta. Ni era nevasta roaba 
„Modei“. 

— „Ştii ce nevastă?“ — zise maiestrul întro zi soției sale 
„N'ar strica să căpătăm noi livrarea mobilelor la internatul plă 
nuit*, 

— „Ai dreptate“, — complectă nevasta. 

Afacerea era de vre-o câteva sute de mii, nu glumă. Mai 
întâi a fost dulgherul pe la instanțele din orăşel, rugându-le de 
Sprijin, apoi la prefectul judeţului. 

Toţi i-au spus că trebuie să aibă o învoialăa domnului mi- 
nistru, iscălitura lui. 

„Dacă-i aşa, m'oiu duce“ — zise maistorul. A avut însă 
norocul să poată vorbi chiar în orăşelul lor cu ministrul, care se 
oprise acolo într'o zi, pentru câteva ceasuri, în inspecţie. Aşa că 
n'a trebuit să mai bată drumurile. S'a prezentat la vizita oficială, 
la primărie. L-a îmbrăcat nevasta curăţel, în haine negre, şi ea, 
cu mânile ei, i-a legat cravată albă, dându-i un ghiont, după ce 
i-a legat-o şi spunându-i: Să ai noroc! 

Oricât de bună a fost urarea, — bărbatul i s'a- întors cu 
mâna goală, adică avea el mănușşile albe în mâni, dar mototolite, 
fiindcă trecuse primirea şi se isprăviseră şi audienţele,. 

Fusese şi el în audienţă. Ministrul l-a primit omenește, l-a 
lăsat să-şi deapene păsurile şi mai apoi, după ce a făcuto pauză 
şi i-a privit cinstit în față, i-a spus: „De ce să te port de nas. 
dragă domnule, cu promisiuni? Am studiat dosarul internatului. 
Am văzut devizele. Am cântărit toate câte le-ai înşirat dumneata 
în ofertă. Sunt 10 inşi cari doresc să lifereze mobilele. Am ales 
pe — şi aici a spus ministrul un nume — fiindcă este mai strâns 
cu ușa, fiindcă liferarea mobilierului i-ar prinde mai bine decât 
dumitale, fiindcă are o droaie de copii. Am auzit că e un mun- 
citor harnic...“ — „Harnic“, — se grăbi să complecteze şi mai- 
storul. — „Atunci, nu te supăra. Poate altă dată“. Şi ministrul îi 
strânse mâna. | 

Altul s'ar fi supărat, altul ar fi scuipat una şi ar fi înjurat, 
maistorul însă, — povestind cele întâmplate nevestii sale — zise: 
„Are dreptate omul, nevastă! Lasă să trăiască şi vecinu'!“ 

Vestea s'a răspândit în orășel. Unii spuneau că este un 
prost maistorul dulgher, fiindcă oferta lui a fost mai mică decât 
a celui primit să lifereze; alţii se strâmbau şi dădeau din umeri: 
a lăsat bunătate de lucru din mână pentru nește coate-goalel 
Alţii se lăudau în bodegă, cu o ţuică încălzită între degete: „Eu?.., 
l-aş fi făcut harcea-parcea pe domnu ministru, ori cât de mi- 
nistru ar fi el!“ — gândindu-se la cutare sgârie-hârtie, „jurna- 
list“, gata să dea în tărbacă pe orişicine, numai să i se furniseze 
„material“ de scandal. 

— Nu, lasă nevastă, nu-i nici o supărare! Sănătoşi suntem, 
braţe de muncă avem! Muncim și o răzbim şi fără de internat“, 
Şi s'a dat şi ea împăcată, fără să bârfească, 


* 
+ * 


OBCU CLUJ 


— 269 — 


Mai mult. Asta a pus vâri la toate, în ochii multor cetăţeni, 
vanitoşi, răi de inimă, intriganți. 

Au venit alegerile. 

Aici ar trebui să aibă cineva pana unui Caragiale, autorul 
care a nemurit pe „cetățeanul turmentat“, pe cetățeanul îmbătat 
fără de cârmă, care întreabă, într'o doară: „Eu cu cine votez?“ 

Tocmai de partea cealaltă a cetățeanului acestuia sta mai- 
storul din orăşelul uitat de Dumnezeu între neşte văgăuni de munți. 

Au venit şi pe la el candidaţii. Steaguri, afişe electorale, 
cuvântări, muzică, băutură, — deh, cum e la alegeri, cu tămbălău! 
Zaiafet trebuie să fie. 

S'a dus și maistorul pe la întruniri — nu s'a dat îndărăt, 
Citea gazetele doar seara, după sdroaba zilei şi se uita mai apoi 
la degetele stângii: partidul cutare era degetul cel gros; partidul 
cutare, arătătorul; partidul cutare, degetul mijlociu... Ce spune 
unul, ce cere altul, ce declară celălalt? — Degetul inelar era alt 
partid şi cel mic, Beniamin, altul. Şi ele aveau să povestească 
omului câte ceva. Apoi trecea la degetele mânii drepte, fiindcă 
partide sunt multe în ţară, de nu-ţi ajung, vai, nici degetele celor 
două mâni, de trebue să alergi şi — să iertaţi, — la degetele dela 
picioare. Pe semne acolo sunt partidele prietene cu isbitul din 
picior — şi cu aruncatul afară!... Se întreba, după ce trecea, aşa 
„în revistă“, ca un comandant, lozincile date: Ce le unește și ce 
le deosibeşte ? Şi se mai întreba: m'ar fi bine să ştie toate parti- 
dele, toate degetele, că fac parte din mână şi că fiecare deget se 
îndoaie și are ceva comun, legăturile întreolaltă, pe unde sunt 
vinele și curge sângele, acelaşi peste tot? — Şi se mai gândea, 
surăzând, la cele auzite pe la alegeri, la promisiunile câte'n stele 
Şi ?n lună, marea şi sarea)... 

Intr'o Duminecă, zi de reculegere sufletească, prefăcută în 
zi de vrajbă turbată, s'a dus şi maistorul la două întruniri, căci 
voia să se dumirească, să ştie ce vorbesc, ce promit candidaţii şi 
oamenii lor. 

Lume în sală, gălăgie, urale. Fluturări de stindarde, „tuş“-uri 
de ale tarafului de lăutari, de câte ori apărea la tribună câte unul 
mai „dihai“, Văzuse meşterul cum s'a împărțit sala între cei ce 
trebuiau să „prelucre“ mulţimea. 

Şi a 'nceput unul să vorbească; „Fraţilor! Am ajuns lă 


aman! Toba ne bate la ușe, tuturora! De când lipitorile astea dela 


guvern sunt la cârmă...“ şi dă-i şi dă-i, un sfert de ceas, tot așa. 
Maistorul tăcea, tăcea şi înghițea la noduri. Ştia el că e greu, ştia 
el că mau pat de roze nici cetățenii, nici conducătorii, dar mai 
citise el dări de seamă de .printr'alte țări, auzise dela unii, cari 
veniseră din America, Cum în unele oraşe se acoper oamenii, 
şomeri, cu ziare, ca plăpomi, prin parcuri şi pe străzi lăturalnice, 
pe pământul gol, fără aşternut, fără locuinţe. Ceeace spunea agen- 


tul electoral era minciună sfruntată: nu eram ciurucul-ciuru= 


curilor | 

Și numai de-odată, când trecu oratorul la promisiuni: „Fra- 
ţilor, de vom fi noi la putere: o să aibă fiecare muncitor de lucru, 
are să aibă fiecare meserie. terenul de activitate strălucită, are să 
înflorească agricultura țărănească....“, se ridică, ca purtat de o 


mână nevăzută, maistorul dulgher şi strigă răspicat, spre mirarea 


şi spaima tuturor: „Nu mai promite! Nu mai promite! Nu poți să 
fe ţii !“ 

O clipă au căscat toți ochii mari şi s'a făcut o tăcere ca de 
mormânt, dar numai pentru o clipă, fiindcă omul, care se fră- 
mântase atâta până să isbucnească, revoltat, a fost repede luat pe 
sus de neşte hojmalăi, și — ținându-i-se mâna la gură — dus 
afară, între huiduielile bunilor alegători, cărora le plăcea mai mult 
să audă că va curge lapte şi miere în viitorul apropiat, că va îi 
raiul pe pământ, că vor umbla câinii cu colaci în coadă. De la 
ușă a mai putut striga maistorul în mulțime: „Vă poartă de nas!“ 
Nici el nu crede! Nu se poate ținea de cuvânt!“ — Huideooo! 
— urlau partizanii. 

— Pentru Dumnezeu, maistore! Te-a luat gura pe dinainte!“ 
— se apropie unul de el. 

— „De ce?“ 

— „Se poate să vorbeşti dumneata aşa 2“ 

— „Toţi ar trebui să vorbiţi aşa! Nu vedeţi că vă 'mbată 
cu apă rece? Mi-e lehamite, înţelegi 2...“ 

— „Nu vrei binele...“ 

— „Ba îl vreau, dar mie să nu-mi vie nimenea să-mi vor- 
bească așa în vremurile noastre“. 

— „Bine, dumneata cum ai cere ?* 


e a dig ah DEE 

— „Cum? Să ne spună răspicat: grele sânt timpurile, dar 
iacă, în parte, cutare şi cutare impozit, cutare şi cutare venit l-am 
putea scurta, l-am putea aduce, cutare spital l-am putea ridica, 
cutare...“ 

— „Dar bine, aşa mar putea urla mulţimea!“ 

— „Eu n'am venit la urlete, eu am venit la cântărite !* 

Ce-tă-ţea-nul ne-tur-men-tat! 

Și plecă, în hohotele de râs ale celor ce-l încunjurau în 
curtea localului de întrunire „electorală“ şi nu puteau pricepe cum 
poate dori cineva o astfel de vorbire electorală. 

— Asta treacă-meargă — spuneau cetățenii orășelului — a 
fost aşa, o scrinteală de-a maistorului nostru, dar, culmea culmilor, 
a venit mai târziu la urna de votare, 

Cu capul ridicat, linşitit, ca la o sărbătoare, a intrat mai- 
storul, a luat buletinul de votare, s'a închis în cuşcă, a apăsat 
ştampila fără nici o tremurare a mânii şi a predat votul urnei, în 
îața comisiei, care ştiuse de isprava de mai "nainte şi-l iscodea 
cu ochii, interesată de un astfel de om. 

— „Cu cine ai votat?* — l-au întrebat când a ieşit. 

— „Cu fostul ministru !“ 

Pe listă era cap de listă fostul ministru care-i respinsese 
devizul. 

— „Cum? Cu cel care ţi-a arătat ușa?... Cu cel care ţi-a 
şterpelit banii din buzunar?!... Curgeau întrebările şi zeflemelele. 

Maistorul privi, de sus, la cei care-l întrerupeau: „Am în- 
credere în el, ştiţi voi ?! Ăla-şi pricepe meseria şi nu mă "mbată 
cu apă rece!“ 

„Prin bodegi îşi loveau oamenii genunchii cu palma şi 
râdeau. 

Horia Petra-Petrescu 

Din stânga și din dreapta 


68. 
— Hai noroc! — îl întâmpină "ntr'o zi, la un colţ de stradă, 
Gogu Proţap pe Lică Şiriglă. i 
— Ba feri-mă Doamne! — se grăbeşte Lică cu răspunsul.. 
— De noroc? 
— De noroc, — răspunde, categoric, Lică. 
— Se poate? 


— De ce să nu se poată? 

— Ai fi primul om întâlnit în viață-mi, care să nu-şi do- 
rească noroc, 

— E cu putință, fiindcă doritorii de noroc nu ştiu ce-şi do- 
resc, dacă și-l doresc. 

— Cum nu ştiu ce-şi doresc? Stan, de-o pildă, îşi doreşte 
un câștig mare la loterie... 

— Ca pe urmă să se domnească — îl întrerupe Lică —, să 
se desvețe de-a munci, să i se 'ncuibe "n casă păcatul, dacă 
cumva „norocul“ tău nu-i mişcă vr'un şurub dela căpăţână, de- 
şteptând în cei din juru-i sentimentul milei în locul celui al in- 
vidiei, 

— Norocul are şi alte forme, — adaugă Gogu. Dacă te 
temi de efectul unui câştig bănesc, el ţi-ar putea veni și 'n forma 
unei partide bune... 

— Toate sitele sunt bune până-s nouă, neutilizate, — îi 
taie Lică iarăşi vorba. Abia după ce 'ncepi să cerni cu ea, îi de- 
scoperi defectele: ori e prea deasă, ori e prea rară, ori prea 
slabă 'n pânză, ori veaca prea șubredă... 

— Incorigibil. Nu te gândești decât la rău. Dar să lăsăm 
gluma. Ce-ai zice să găsești, mergând acum spre casă, o pungă 
cu diamante ? — îl pune la *ncercare Gogu. 

— Ăi fi vrând, pe semne, s'o pățesc şi eu ca Achim No- 
TOCOSU, 

— Cine-i stimabilul ? 

— Unul dintre norocoşii tăi. Nu-l chema aşa, dar de când 
a dat pleașca peste el, a rămas cu numele ăsta, 

-- De ce noroc a avut parte? 

— A avut şi are: să 'ncaseze ghionturile şi, uneori, pălmile 
trecătorilor. 

— A dat norocul peste el, ca să 'ncaseze ghionturi şi pălmi?... 
Nu "nţeleg ce vreai să spui. 

— Deşi nu-i prea greu de 'nţeles. Și e foarte logic, firesc 
lucru, să se *ntâmple aşa după norocul care l-a pălit, Ascultă. 

leşise omul într'o zi la plimbare, să ia o gură de aier curat, 
Era spre seară. Nu trecea suflet de om pe lângă el să nu-l ob- 
serve şi dacă-i era cunoscut, să nu salute. Era numai ochi, şi 'n 
dreapta şi 'n stânga. Pe la mijocul străzii, se "'ntâmplă însă ca, 
lipsind trecătorii pe o bună distanță, să-şi arunce ochii spre 
asfalt. Tresări. Dintr'un obiect nelămurit țâşniau lumini de pietre 
scumpe. Simulând că-şi înnoadă şiretele dela gheată, Achim se 
plecă şi când buricele degetelor i-atinseră obiectul, tresări a doua 
oară. Era un inel cu briliante. 

— Norocw' lui !... 

— Stai bre, nu te iuți! Să vezi acum urmarea. 

— Sunt foarte curios. Te pomeneşti că i l-a furat cineva 
din buzunar, observându-l când l-a ridicat. 

— lar de iuțeşti? Nu i l-a furat nimenea, deşi, dacă i l-ar 
fi furat, ar fi fost mai mare noroc pe el, decât norocul că l-a 
găsit. 

— E cu putință ? Sau vorbim ca să nu tăcem... 

— E cruda realitate. Omul ăsta, de când s'a procopsit cu 
inelul — de când a dat norocul peste el, cum ai zice tu — a 
ajuns o adevărată minge pentru pietonii trotuarelor. 

— Vorbești prostii... 

— Aşa ţi-o fi părând, fiindcă mai răbdare să m'asculți până 
la capăt, 

— Ei spune. Uite, de-acw am să tac şi s'ascult. 

— Vezi aşa. Asta o puteai face dela 'nceput, să nu mai 
lungim vorba peste trebuință Ziceam, așa dar, că Achim a ajuns, 
de când a dat bogdaprostea inelului peste el, un fel de minge. 
Şi iată cum, 

De unde pân'aci umbla cu capul sus şi mereu atent la tre- 
cători, după „noroc“, habar nu mai are dacă cerul e 'nnorat sau 
senin, dacă a trecut pe lângă el vre-o femeie sau bărbat, vr'un cu- 
noscut sau străin. Cu capul mereu plecat, el nu mai are ochi 

decât pentru obiectele de pe jos, tresărind la fiecare licărire a. 
lumină, răsfrântă de vre-o suprafață lucie. 7 

De câte ori nu s'a făcut de râs, plecându-se pentru o ţan- | 
dără de sticlă, o aşchie de tinichea, un petecuţ de staniol, ba,-. 
uneori, pentru câte-un scuipat, părându-i-se, în bătaia luminii, 
Car fi o monedă de argint. Nenorocirea lui însă e, că având pri- 
virile mereu aţintite pe jos, preocupat numai de inele cu briliante, - 
nu mai ține seamă de ceilalți trecători și, în urma neatenţiei, ca- - 
rambolurile sunt, fireşte, foarte frecvente. Așa încât azi e, în ade- 
văr, un noroc când scapă din câte-o ciocnire numai cu câte-o'n- 
jurătură sau c'un ghiont în coaste. Căci nu arareori încasează 
bietul pălmi reale, nu fictive, când, căutând inele cu briliante, se'n- 
tâmplă să se isbească 'n câte-un ins mai bățos, mai spilcuit, 
mai nervos. Cum i s'a 'ntâmplat deunăzi. 

— Doar nu? Ă 

— Am fost martor ocular. Achim, pe altă lume — în lumea 
briliantelor — ca de obiceiu, scotocia și pipăia cu privirea fiecare : 
gunoaie de pe trotuar, cu atenţia total absentă pentru lumea care - 
furnica în juru-i în sus şi "n jos. Mai tresăria el când şi când, la 
căte-o 'mbrâncitură sau apostrofare, dar pe urmă-şi vedea iarăşi 
de „meserie.“ 

Inserase. Becurile vitrinelor îl ajutau însă în cercetăşia 
lui. De-odată, inima svâc! svâc!... La o distanță de doi 
paşi, o rază jucăuşe îi făcea cu ochiul. Se plecă repede, dar când 
văzu că săgețile de lumină porniau dintrun solz de pește, ca să 
nu se facă de râs întinzând mâna s'o ridice, îşi făcu iarăşi de 
lucru la şiretele ghetelor... Spre nenorocirea lui, căci, când se 
plecă, un domn grăbit care călca 'n urmă-i și care nu se gândia 
că Achim ar putea stopa brusc, nu mai avu vreme să se oprească 
spre a mai menținea mica distanță de-o schioapă dintre ei, de 
aceea, când Achim rămase cu pupa poponeţ înainte-i, se repezi, 
peste omul îmbrâncit în patru labe, cu nasul în asfalt. 

— ŞI2,.. 

— Și poţi presupune ce-a urmat. Grăbitul, oricât de rău a 
căzut, că să nu lase timp martorilor să-şi facă haz de figura lui 
de broscoiu întins în fău!), c'o sforțare eroică se smulse din prafut 


1) Lac. 

irotuarului şi, când să se ridice şi bietul Achim din patru labe, 
mi-l şi luă în antrepriză, aşa murdar, năucit, cum se găsia. 

— De-aceea-l văd de-o vreme 'ncoa' tot cu fălcile umflate 
şi *'mbujorate... 

— Când ţi-ajung fălcile nicovală, e de mirare?... 

— Bietul Achim ! 

— Şi toate astea, fiindc'a avut „noroc“. Mânca-ţi-l-ar lupii!... 

— Păi dragă, dacă-i vorba de pălmi, poţi să le "'ncasezi și 
fără noroc. Uite la ce-am asistat eu mai ieri-alaltăieri. 

Treceam prin Strada Neagră. Inaintea mea, un domn bine. 
Pe la mijlocul străzii, de sub o poartă, svâcni un țingău. Şi cum 
cei care ies de sub porţi, cu foarte rari excepţiuni, — nu ştiu 
dacă ai băgat de seamă — fie din obicinuinţă, fie că se uită după 
cineva, sunt cu capul şi privirea 'ntoarse spre dreapta când înain- 
tează spre stânga, — ciocnirea a fost inevitabilă. Domnul, figură 
de vitrină, se pomeni isbit fără de veste de mai puţin curățelul 
semen răsărit pe neaşteptate. Trosc, pliosc! — răsună fălcile țin- 
găului ca, în momentul următor, domnul cu batista de mătase 
înfoiată în buzunarul de de- asupra inimii șă-şi caute monoclul în 
murdăria drumului, 

— Dar ţingăul tău știu că n'a avut de ce râde pe urmă. 

— Crezi ca mai ajuns să pună mâna pe el? Cum l-a 'm- 
brâncit, Radu l-a chemat! Şi ce e mai curios: lumea, în loc să-l 
compătimească pe cel pomăduit, îşi făcea cu ochiul și râdea în 
sinea sa, satisfăcută, că pe teren n'a rămas bulendrosul, ci spil- 
cuitul. 

Cum vezi deci, un caz tot cu pălmi, deşi fără „norocul“ a 
cărui firească urmare consideri tu pălmile pe care le 'ncasează 
bietul Achim. 

— Cazuri de acestea cunosc şi eu. Să-ţi povestesc unul mai 
recent. 

Să fie două-trei luni, de când în Str. Porții un Iţi-fiţi — că 
mai bine nu ştiu cum să-l numesc — un ăla îndrăgostit de sine 
însuşi, cu mers iambic, cu pălăria puţintel pe-o ureche și puţintel 
pe ceafă, cu umeri sfidători de 'mprumut — umeri care mau cu- 
noscut niciodată greutăţile vieţii — cu buzele în toată bună vre- 
mea ţuguiate a fluierat, privind când mieros, când galeş, când 
triumfător la sexul advers, — nu da Dumnezeu să treacă pe lângă 

vr'un galantar ca să nu se oprească, nu să se uite la cele expuse : 
acolo, ci ca *n oglinda galantarului să-și admire mutra şi, îndeo- - 
sebi, să-şi controleze cravata, pe care când o înnoda, când o 
desnoda, când o cobora, când o ridica. Dar cum nu toată lumea 

e lume de bani gata, fără altă treabă decât de a umbla la vânat 
prin străzile şi localurile mai frecventate, ci mai e şi lume grăbită 
cu necazuri care ard şi nu-ți dau pardon, — musiu-ul era ade- 
seori călcat pe bătături sau repezit în lături. Și de câte ori era 
atins, Iți-fiți „lua poziţie“ şi 'ncepea să se rățoească. Cel vizat 
trecea însă “nainte în treburile lui, ca şi cum nu l-ar privi pe el. . 
burzuluiala fandositului, şi caraghiosul rămânea n urmă promițând 
perechi de pălmi unei persoane absente. Il urmăriam de multişor 

și tot aşteptam să-l văd odată dându-și de om. 

Şi iată că 'ntr'o zi şi-a nimerit nănaşul. Când era în căl- 
câiele lui mai multă lume grăbită, pe cea mai îngustă porţie a 
trotuarului, a găsit stimabilul de bine să se 'nfigă iarăși în faţa 
unei vitrine, îngreuind circulația şi enervând pe cei din spatele 
lui. — „Circulă, dom'le, circulă!“ - i se adresează unul, Iţi-fiți însă, 
catâr. — „Toaleta se face acasă, băiete !“ - îi strigă altul, mai apăsat 
— „Mă priveşte, unde găsesc de bine să mi-o fac“... - ripostează 
lți-fiţi, înţepat. — „Ne priveşte şi pe noi!“ - ridică glasul cel dintâi, . 
întărâtat. — „Nu mă importă!“ - Iţi-fiţi, dispreţuitor. — „Să te im- 
porte, dacă ţii la muci! - îl repede, scăpărând din ochi, cel an- 
gajat în dialog. — Fiind şi coconet în asistență, tânărul dandy, 
luând o hotărire eroică, ridică bastonașul asupra agresorului. O 
clipă doar a fost zărit în slavă, căci în momentul următor el 
trosni frânt în pălăria tare (norocul lui!) care, răsufiând uşurată, 
se cufundă în capul proprietarului bastonului. 

A fost — ce să-ți spun? — o descărcare generală de sa- 
tisfacție în toată asistența, ca şi la scena istorisită de tine. Dar 
nici pe flaimucul Iţi-fiţi nu l-am mai văzut de atunci prin strada 
principală. După lecţia primită, probabil că şi-a modificat itine- 
nerarul. Sau poate îşi drege acum cravata în galantarele altei 
urbe? Că nu l-am mai ochit de-atunci. 

Decât, amice, acestea sunt găluşte "'ncasate nu pe urma no- 
rocului. Şi eu de acestea vorbiam. Cazul bietului Achim era de 
altă categorie. Pe omul ăsta norocul, pe care ţi-l doreşti tu atât 
de mult, l-a nenorocit. Căci dacă nu dădea norocul peste el, omul 

mar mai umbla după potcoave de cai morţi. Şi urmarea ar fi, 
Car fi mai atent la lumea pe lângă care trece decât la toate. .,. 
țişurile de pe jos. 

— Cu toate astea, nu cred cai arunca norocul, dacă te-ai 
împiedeca odată și tu de el. 

— Da' nu-l doresc de loc!.,. 

— Ba zi: Doamne dă! lan să te pocnească norocul lozului 
cel mare — fii sincer! — i-ai da cu piciorul? 

— Să mă ferească sfântu'!... Cu *nclinarea organismului meu 
spre tot mai pronunțate forme sferice, aş ajunge al doilea Buflea. 

— Da' cine-i posesorul acestui nume atât de poetic? 

— Nu ţi-am povestit păţania ? 

— Nu, 

— Ei nul... 

— Parol. 

— Atunci ascultă, căci e bine să ştii ce te aşteaptă, dacă 
treci peste o anumită dimensiune. 

Eram în tren. Cu mine încă unul. Nu-l mai văzusem. Că- 
lătoriam de câteva ceasuri, fără să ne cunoaştem. El îmbumbat, 
eu tăcut. In gara Bucerdea, mai câştigăm un tovarăş: un butoiu 
cu picioare. Când a intrat, cum nu mă uitam în partea aceea, m'a 
trecut un fior: fiorul care-ţi fulgeră şira spinării când simţi în 
spate gâtăielile scurte ale locomotivei în goană. 

După ce mi-a venit inima la loc, întorc capul. Buflea se 
Şurupa cu mare greutate pe uşa compartimentului. Un sfert de 
Ceas se căzni apoi, lihăind ca un câne vara, să-şi potrivească 
şezutul pentru culcare. In sfârşit, obosit, transpirat, se tolăni 
pe banchetă și, după alt sfert de ceas de râcăială din 'şolduri 
şi coate, se linişti. Frământarea de adineaori a trupului di- 
form o înlocui acum o sforăială de armonică cu răsuilători, când 
Curmându se brusc, cu icnituri de sughiţ, când răsucindu-se pre- 
lung în şuerat de guşe sugrumată. 

Innoptase. Ce bucuros ne-am fi lăsat și noi alintaţi puţintel 
în braţele moi ale lui moş Ene! Dar era chip? Buflea nu mai 
contenia cu fluerăturile. 

De-odată, aud pe tovarăşul de lângă mine pompând de 
câteva ori, scurt, pe nas, aerul din compartiment. Eu, după el, 
Mi se'năcrise sufletul, iar vecinului îi dădură lacrimile de-atâta 

bogdaproste. — „Sackerlot nogămal“!*) - isbucni acesta, înştăz 
cându-l şi sgâlțăindu-l pe Buflea. — „Hei dom'le!... Domilet; 
N'auzi ?“. Sare butoiul cu chip de om ca muşcat de şarpe, dar n 
găsindu-şi repede echilibrul, cade iarăşi grămadă, — „Ce-mi sperii + 
somnul, să mă bagi în lingoare, dom'le?... Ce va să zică asta“a: 
— „Ce? Tot d-ta de către pădure? Nu ţi-e rușine?... D-tanucu-: 
noşti margini... Pentru d-ta nu compartiment de persoane, vagon .. 
de vite!... — De ce? - întreabă agresiv osânza cu ochi. — Fiindcă... 
d-ta eşti fără fund şi fără obraz !... Par'că ne-ai fi luat în arendă... : 
Asta-i curată porcărie!“... 

Lui Buflea, abia acum înțelegând despre ce e vorba, i se muie 
de-odată ciocul şi indignarea, luând-o pe un ton rugător:— „Vă * 
rog de iertare, domnilor... Sunt cel mai nenorocit om din lume“. :; 
— „Ce iertare ? Ce nenorocit“? — „Sufăr de o boală fără leac, dom- = 
nilor...“ — „Ce boală, dom'le... Suferi de lipsă de creştere...“ 
— „Nu domnilor, sufăr de cea mai îngrozitoare boală: sufăr de 
piele scurtă, 

M'am uitat, nedumerit, la tovarășul de suferințe. La fel, el la 
mine. Pe faţa lui sengâna un zâmbet acru. Pe semne, şi pe-a mea. 
— „Nu zâmbiţi, domnilor ! D-voastră nu vă daţi seama de grozăvia 
acestei boale!... Uite, cum mi se lipesc pleoapele, ca adineaori, 
pielea, neputându-mă cuprinde *n întregime, se scurtează?n altă 
parte. Şi atunci s'a dus dracului ventilu'!“ Şi apucându-şi capul 
între mâni, oftă din profunzimile balonului de grăsime: „Grozavă 
boală, domnilor, grozavă !“... 

Dar nici n'a mai adormit. Nu că n'ar îi vrut, dar nu l-am - 
mai lăsat noi, 


Un ceas întreg a trebuit să aerisim compartimentul. 

— Măi Lică, asta are să facă ocolul pământului. Știi că are 
haz ? Incă azi am s'o aplic unuia. Sunt chemat la o sindrofie. 
Are să fie o hărhăială număru unu!... 

— Păi atunci mai bine tăceam. 

— De ce? 

— Fiindcă mâne-poimâne ai să mi-o aplici mie, în vre-Q 
altă sindroție. 

— Eh! 


AR Otee ra 








*) Noch einmal, 

-— De una însă te asigur: n'am să mai mănânc decât 
odată pe zi. 

—.- Preferi masivităţii actuale, silueta ? 

— Mai încape vorbă?! Doar nu vei vrea să-mi pun și eu 
mânilen cap şi să mă vaiet că nu mă mai cuprinde pielea, sau să 
mă pomenesc sgâlțâit îndată ce-mi împreun genele. 

— Zi: teama de piele scurtă. 

— In tot cazul e de preferat pielea suficientă, ca să nu zic 
lungă. 

— Şi firește, ghinionul. 

— Asta nu, 

— Păi dacă repudiezi norocul ?., 

— Nu-l repudiez, dar nici nu-l împletesc î în rugăciunile mele. 

— Va veni vremea s'o faci. 

— Atât să trăești! Pa, Gogule... 

— Pa, Lică... 


$.''Tamba 

Pagina de umor şi satiră 


Unei perechi „coada veacalaiă, 


Te-am văzut, şi nu odată, 
Controlând piața toată 

Pânm' să iai o ceapă, două, 
O lămâie, niscai ouă, 
Mirosind pește și unt 

Ca să iai un sfert de funi... 
Te văzui apoi acasă, 

Cu șort, gătind pentru masă, 
In vreme ce nevastă-ta 

In pantaloni, pijama, 

Stătea 'ntinsă pe sofa 

Cu figara lângă ea 

Și-un roman... fără perdea. 


„E o mulă, un tembel, 

— Spunea ieri Țăâr Ionel — 
A ajuns să-i pună coarne 
Paparuda cu fasoane“. 

„Eşti greșit — îi răspunsei — 
Trăesc ca doi mielușei. 

Cu toate că-i ea'n nădragi 

— Când mai strâmți şi când mai largi— 
Cu cercei el și cu șort, 

Ar muri de-ar da divort ; 
Căci de când s'au cununat 
Viafa-așa și-au confundat 

De nu știi care-i bărbat: 
Irimie 

Ori Mărie?“ 


Neacșu Hurlup 

Dări de seamă 


Cărţi şi broșuri. 

Istoria literaturii româneşti contemporane, vol. ] şi II, 
de N. lorga. D-l profesor N. lorga, în cele vreo 700 de pagini 
ale celor din urmă 2 volume, ieşite la sfârşitul anului 1934, îşi 
întregește impresionanta privire istorică asupra literaturii româ- 
neşti de până în zilele noastre. 

D-sa precizează că înțelege a ne da „desvoltarea“, adică 
stabilirea legăturilor dintre scriitor şi mediu, dintre aceștia și 
opera literară, iar nu o prezentare a amănuntelor. Și, totuși, te 
uimeşte vastitatea informaţiei, plecarea conștiincioasă din nou şi 
asupra celor mai modești scriitori, care au înfățișat însă ceva 
din specificul unei epoci ca și noua stabilire a scării valorilor 
după impresia vie pe care i-o dau revizuirea imensului material 
și siguranța simțului de ce este frumos într'o normalitate atât de 
neglijată astăzi, Nu ai înainte alegerea unui număr comod de 
scriitori, chemaţi să răspundă, cu voe, fără voe, pentru mulţimea 
celor care, de sigur, nu i-ar recunoaşte drept reprezentanți, ci ţi 
se aduce însăși această revărsare a scrisului românesc, înfățișat 
pe epoci și provincii, dar integrându-se prin chiar mișcările 
organice care îl străbat, 

Scriitori, fixaţi de acul artistic al vreunui critic şi expuşi 
în felul acesta unui etern ridicul, sunt reabilitaţi cu grije, iar 
alții, şi mai numeroşi, vin din necunoscut și își ocupă locul 
meritat. 

Rolul „Junimii“ e recunoscut, dar întregirea perspectivei îi 
aduce o sensibilă restrângere. Lui Titu Maiorescu i se recunoaște, 
măcar în parte, simțul poetic, cum și un cult al formei, dari se 
Teproșază lipsa de avânt a unei credinţe, neînțelegerea condiţiilor 
istorice, ba chiar şi o aversiune față de însăși ideea națională 
Ceea ce este poate numai aparența reacţiunii celui ce voia să 
impună un nou efort artistic literaturii vremii. 

Un neașteptat și luminos capitol e închinat lui A. D. Xe- 
nopol, care în articole, în conferințe și în scrisori către |. Ne- 
gruzzi își formula noua doctrină naționalistă, opusă, prin relati- 
vitatea și nota ei organică, direcţiunii lui Titu Maiorescu. 

Relevând din „diletantismul romantic al Convorbirilor“ versul 
Scurt și simţit al Matildei Cugler, cum și nuvela fraților Negruzzi 
Și a lui |. Pop Florantin, iar din Revista Contemporană, de 
opoziţie, mai ales însușirile de expresie ale lui | L. Caragiale, 
d-l profesor lorga se opreşte îndelung asupra lui Eminescu, 
„Creatorul unei literaturi noi“. D-sa prezintă magistral și cu multă 
noutate formarea sufletului marelui poet şi, relevându-i avântul 
epic, fantazia şi puterea cugetării, arată cum adâncul instinct al 


OBCU CLUJ 
















— 282 — 


armoniei sugestive se întregește prin reflexivitatea meticuloasă g 
transtormatorului limbii româneşti poetice. in acelaşi timp cui: 
apogeul poeziei lui filosofice, se lămurește și poezia iubiriiz 
prin realitatea acestui sentiment pentru Veronicla Micle, care &: 
fost cea mai talentată poetă a noastră. 

Exceptând spontaneitatea retorică a pesimismului lui 
Petrino, influenţa lui Emineseu o--vede dl lorgaîn întreaga liter 
tură contemporană, dând unor poezii cu caracter de pastel, 
emelor și operei dramatice a lui Alecsandri — o concepţie. mat 
adâncă şi o mai îngrijită exprimare, și determinând pe |. Sla- 
vici, capabil de a pătrunde sufletele simple dela ţară și dea 
da dialoguri autentice, — să prezinte mai artistic decât mai 
înainte basmul. | 

In vremea preocupărilor de ridicare a poporului la mai 
multă lumină, până și ale unui magistrat, ca T. Rosetti, şi. de 
cunoaştere a producţiilor lui literare, se manifestă poezia, de 
pură tehnică, a lui Al. Macedonski, care se înalță uneori pria 
nota filosofică sau de baladă fantastică. ă: 

Nou şi sugestiv e și capitolul în care urmărește influența: 
populară. Odobescu, cu toate adâncile-i cunoștințe clasice, cu 
capriciul stilistic şi cu toată aristocratica stăpânirea  nuanţelori:y 
e arătat mai ales ca un scriitor cu adâncă pătrunderea fondului,:s 
sufletesc popular, graţie vastei culegeri de literatură de acest; 
fel a vremii, cunoscută bine de scriitor. ş 

Creangă e lăudat fără rezerve pentru pitorescul și noutatea 
dialogului, pentru naturaleța și varietatea limbii, dar nu întot- 
deauna pentru accentul epic ori humorul deosebit, nici pentru - 
forma poetică. lInfrundând părerea generală, dl lorga îl soco- .. 
teşte superior pe Slavici şi celui din urmă, prin bogăția de -: 
nuanțe a limbii, ca și a fondului de umanitate, de adâncă duioşie : 
și extremă delicateţă din opera scriitorului ardelean, ca și prin- 
tro încă mai solidă și mai amănunțită cunoaştere a mediului . 
țărănesc. ă 

Același fond popular îl înfăţişează, în minunata lui prelu- 
lucrare din „Călin“ şi, în parte, din „Strigoii“, Eminescu însuși, 
şi apare în câteva poezii din „Ostașii noștri“ de Alecsandri. 

Literatura de războiu, cu „Andrei Florea Curcanul“ a lui 
Gane și poezia lui Alecsandri, nu oglindește suficient marea 
schimbare din spirite, pe care o constată di lorga. Mai bine O 
arată operele dramatice, ale lui Bengescu, Ollănescu-Ascanio și . 
chiar Bodnărescu. Comedia de moravuri e strălucit reprezentată 
prin „O noapte furtunoasă“ și „Conu Leonida îață cu reacţiunea“ 
de Caragiale, care ştie să caracterizeze şisă dea un spirit obiec- 
tiv. „Despot-Vodă“ al lui Alecsandri m'are mișcare, nici înțele- 
gerea epocii, nici caractere adevărate. 

Cunoașterea de noi înşine se mai face prin studiile isto- 
pice, în legătură cu care pot fi puse „Budulea Taichii“ de Sla- 
vici, „Aliuţă“ de Gane şi „Amintiri din copilărie“ de Creangă, 
în care dl lorga nu vede liniştea, nici o idee morală, nici du- 
ioșie, dar recunoaște multă originalitate, sinceritate și viaţă. 

Literatura Ardealului o vede manifestată mai ales în pro- 
ducţiile „Familiei“ condusă de l. Vulcan, şi având o largă in- 
spirație populară la care, prin studiile lui Slavici şi prin ziarul 
lui „Tribuna“, ca și prin activitatea „României June“ din Viena 
— se va adăoga biruitoarea influență a „Junimii“ dela laşi, 
Acolo relevează di lorga valoarea artistică a povestirilor lui |. 
T. Mera și Gr. Sima a lui lon. 

Vorbind despre epoca în care literatura e în serviciul po- 
liticei, aminteşte despre îndrumările în sensul activității solidare, 
reprezentată prin P. S. Aurelian, |. Ghica, P. Missir și Il. Rosetti, 
amintind și de socialismul din Contemporanul fraților Nădejde, 
și se oprește cu admiraţie față de adânca înțelegere a sensului 
desfășurării noastre istorice, pe care o arată la „Timpul“ M. Emi- 
nescu într'o vreme când în poezia de dragoste el dă numai ac- 
centele de sfâșietoare desnădejde. 

Apoi, departe de a împărtăși părerea ce sa exprimat, că 
între personalitatea omenească și cea artistică a marelui poet 
ar fi o prăpastie, d-sa ni-l înfăţişează pe Eminescu ca pe un 
luptător politic chiar în cele mai de seamă realizări poetice, 
arătând că „Luceafărului“ minunat, care cuprinde „întreaga po- 
veste a iubirii sale“, îi corespunde ca frumusețe, evocarea luptei 
dela Rovine, în domeniul celorlalte preocupări. 

Noutatea atât de interesantei prezentări a lui Eminescu stă 
tocmai în faptul că, la adânca înţelegere şi prețuire, se adaogă 
O foarte strânsă legătură cu munca şi suferinţa vieţii poetului. 

__ Apoi, punând în legătură „teatrul de realități“ cu publi- 
cațiile istorice, filologice şi de folclor, recunoaște viața și verva 
deosebită din „O scrisoare pierdută“, dar socotește inferioare lui 
„Despot-Vodă“ — cele două drame ale lui Alecsandri: „Fântâna 
Blanduziei“ și „Ovidiu“, pentru a arăta puterea de analiză și 
stilul concentrat din „Năpasta“ lui Caragiale și valoarea come- 
diilor lui |. P. Cerchez, ca și a romanului social „Brazi și Pu- 
tregai“ de N. Xenopol. 

După 1882, dispărând conducerea doctrinară a „Junimii“, care 
va primi şi colaborarea vechilor adversari, spiritul public se ori- 
entează mai mult spre literatura franceză contemporană, ca și 
spre cea rusească, citită în traducerile franceze. 

„„ Literatura noastră, spune dl lorga, va fi dominată de trei 
Scriitori preocupaţi de artă. 

Dintre aceștia, D. Zamfirescu, cu amintirile lui din viața 
de provincie și cu influenţele artei clasice, dând frământările 
vieţii curente în romane și impunându-și o rezervă clasică în 
poezii, e arătat cu simpatie în toată noutatea și bogăția sufle- 
tului său, capabil de a găsi și forme alese. 

Barbu Delavrancea, care îmbină un realism crud cu cel 
mai diafan idealism, e şi mai greu de caracterizat prin directiva ' 
scrisului său, purtat de „caprițiul artistic“. — Se inspiră din 
amintirile copilăriei, din viața de sat și de mahala, din banala 
viaţă burgheză a funcționarilor, oprindu-se înduioșat asupra a tot 
ce e suferință omenească, dar îi place să se piardă şi în lumea 
fantastică a poveştilor, pe care le prelucrează şi le împodobește 
mai mult ca alții. El se deosebește mai ales prin viziunea cu 
totul nouă, prin pasiunea care dă adesea scrisului său proporții 
epice, ca și prin pitorescul stilului şi bogăţia limbii muntenești. 

Al. Vlahuţă începe sub covârşitoarea influență a lui Emi- 
nescu, dar, spune di lorga, în „Dormi, iubito“, ne dăo altă 
concepţie de cât aceea din „Mortua est“. 

EI se arată ca un gânditor original în conferințe, care. au 
formă remarcabilă. In nuvele are o puternică duioșie, și va 
excela, sub influența lui Gherea, mai ales în poezia de prote- 
stare în contra unei societâţi superficiale, dar idealismul predicat 
de el nu va avea, subliniază di lorga, caracterul naționalist. 

In acest timp Macedonski își continuă rolul de „făuritor 
de forme“, cu melodioase ritmuri în „Excelsior“, găsește accente 
de duioasă umilire in „Psalmi moderni“ şi se arată ca un ma- 
estru în bucata de proză „Zi de August“. 

In ce privește „Covorbirile Literare“, cu toate că au acum 
colaborarea în versuri culte a dlui A. C. Cuza, în versuri du- 
ioase a lui O Carp, în versuri sprintene a lui Gh. Chernbach 
și chiar ale atât de finului Traian Demetrescu, ca şi într'o proză 
cu rare însușiri, a dlui Brătescu-Voinești, ele nu mai reprezintă 
o adevărată viață literară. 

In schimb Ardealul are o mișcare nouă la sfârșitul veacului 
trecut. In Bucovina, preotul Marian scrie despre legendele păsă- 
rilor, Vasile Bumbac le cântă în versuri vioaie, Gh. Popovici, 
care. are și studi istorice de valoare, dă frumoase poezii de in- 
spirație romanti ă într'un ritm nou, iar Em. Gr goroviță fixează 
cu precizie tipurile locale. 

In Ardeal, în aceeași notă populară, adâncită del. Slavici, 
scriu Oniţ, |. C. Panţu, V. Bologa a lui lon și, mai ales, sema- » 
nifestă marele talent al lui Coșbuc, care se inițiază de timpuriu 
în literatura germană şi indiană. Alături de traduceri, el înfăţi- 
şează analiza sufletului popular energic al Ardeleanului din 
pirţile nordice în idile sau în epopeea legendară „Nunta Zam- 
firii“, ori în „măiastra întrupare a vântului“, „Ștrengarul văilor“, 

socotită de di lorga ca poezia cea mai frumoasă a poetului, 
care aste de o „virtuozitate extraordinară“. 

Dar Ardealul mai dă în poezie, pe lângă imitatorii lui 
Coşbuc, Al. L. Balcaș, losif Stanca, și pe mai originalii Petrea 
dela Cluj şi Lucreția Suciu, iar în povestire pe bănăţeanul loan 
Popovici, inspirat dela I. Slavici şi V. Viad de la Marina. 

Gu toată varietatea acestor curente și particularitățile fe- 
lurite ale scriitorilor prezentați, dl lorga isbutește să pună în 
lumină nu numai influențele reciproce, dar și preocuparea uni- 
tară pentru prezentarea artistică, și de aceea volumul | al lu- 
crării d-sale, care se întinde până la 1890, poartă cu drept cu- 
vânt şi titlul de „Crearea formei“ în literatura românească. 


At. C. Bălăcescu 


* 


Dorin Popescu. Les habitafions de Lepoque neo-eneoli- 
thique en Roumanie. Extras din „Istros“ revue roumaine „d'ar- 
châlogie et d'histoire ancienne“, fasc. Il. 1935. 

Asupra locuințelor epocei neo-eneolitice în România nu s'a 
scris — ne spune autorul — încă un studiu special. Lucrarea 
de față reprezintă deci o încercare de adunare şi coordonare a 
rezultatelor cercetărilor științifice pe acest teren în țara noastră. 
Greutățile sunt multe. şi mari deoarece descoperirile arheologice 
sunt incomplete, mai ales în ce privește felul cum își construiau 
oamenii acestei epoci adăposturile și locuinţele, care par a 
evolua, subt o presupusă influență nordică și apuseană, dela 
forma circulară-eliptică la forma patruunghiulară şi dela forma 
subpământeană „trogiodită“ sau „semitroglodită“ la forma obici- 
nuită suprapusă de mai târziu. La reconstruirea acestora, foarte 
grea din cauza dispariției materialului lemnos, sunt de mult fo- 
los „modelele“ și urmele locuinţelor, desenate sau sculptate de 
înșişi oamenii de atunci, fireşte destul de primitiv, în lut sau 
Chiar pe vase, şi din care s'au găsit câteva foarte interesante, 
ca de pildă cele dela Gumelnița, Jilava, Turdaș. In civilizaţia 
ceramicei neo-eneolitice de pe teritoriul României de azi pre- 
domină două grupuri principale: grupul „trausilvano-moldav“ 
al ceramicei pictate și grupul ceramicei balcano-dunărene de 
tipul Gumelnița (localitate în jud. Ilfov). Aceasta din urmă cu- 
prinde și Bulgaria de astăzi. In ce priveşte forma locuinţelor 
acestei epoci autorul crede că cea mai veche e cea circulară 
sau ovală și că ea cedează cu timpul locul celei dreptunghiu- 
lare. „Câteodată găsim amândouă formele alături, ca la Cor- 


b) Vezi cazul generalului Junacov, german din provinciile baltice, șeful 
statului major al armatei a IV., cel care avea pe suflet și cele 70.000 de 
soldaţi ruşi pieriți în mlaştinele Pinscului, lângă Baranovici ş. a. 

padea şi Biharia, însă în alte staţiuni forma circulară dispare: - 
aproape complet. La Ariușd (în Ardeal) ea apare în stratul dei .. 
jos, pecând straturile de deasupra poartă urmele locuințelor : 
dreptunghiulare.“ Dominantă este însă în această epocă totuși! -.. 
forma dreptunghiulară. Locuinţele sunt construite din crengi îm=i * 
pletite, fixate cu pari și acoperite cu pământ lutos. Aproape înî - 
toate stațiunile se găsesc fragmente de astfel de umplutură de... 
lut, în care se văd urmele crengilor și parilor. Acoperişul era; - 
din pae, trestie sau stuf, iar pereţii, uneori, înfrumsețaţi cu 0. 
tencuială albă sau chiar cu ornamente în relief. Nu lipseau, mai 
ales la intrare, nici coloane primitive de lemn, cu capiteluri de 
lut ars. Suprafaţa locuințelor era însă foarte redusă. Cu toate 
acestea, la cele mai mari, ca de pildă cele dela Ariușd, care au: 
putut fi şi mai bine reconstruite, găsim chiar două încăperi sau 
mai bine zis şi o tindă, situată mai jos decât odaia din faţă. 

Se observă însă o foarte mare economie de spațiu, pricinuită 
fără îndoială de greutăţile tehnicei și primitiv.tatea gospodăriilor 
omenești de atunci, i A. A.M. 

»Cocoşatul dela Notre-Dame“.de Victor Hugo, tradus în 
româneşte de Sorin B. Rareş şi publicat în editura „Cultura Ro- 
mânească“. 

In anul trecut, în ziua de 22 Mai, s'au împlinit cincizeci de 
ani dela moartea lui Victor Hugo. Cu acel prilej Franţa literară şi; 
alături de ea Franţa oficială au sărbătorit memoria marelui poet 
al secolului al 19-lea. Cu mult mai înainte, spre a pregăti atmo- 
sfera, revistele literare franceze au actualizat numele poetului. 
Opera lui, imensa lui operă, a fost şi ea readusă în circujația. 
largă a vieţii literare actuale. S'a verificat încă odată ce a măcinat 
timpul și ce rămâne permanent din creațiunea literară a lui Victor 
Hugo. Cu acest prilej gloria însăşi a poetului a fost supusă unui 
examen postum, cu păreri împărțite. Nu s'a putut însă tăgădul. 
proporţiile de geniu ale talentului lui Victor Hugo, deși timpul a. 
perimat o parte considerabilă din opera lui. 

Folosind ocazia bine-venită a  semi-centenarului, Editura 
„Cultura Românească“ a tipărit în româneşte unul dintre marile 
romane ale lui Victor Hugo „Notre Dame de Paris“. “Traducerea 
este făcută de d-l Sorin B. Rareş, publicist. Titlul romanului, în 
româneşte, este „Cocoșatul dela catedrala Notre-Dame de Paris“, 
în loc de „Notre-Dame de Paris“, Traducătorul a ţinut seamă de 
»Quasimodo“, principalul personagiu al romanului, şi pentru ca 
titlul să impresioneze şi să atragă — chestiune de reclamă! — a 
întărit titlul originalului cu acest adaus. 

Traducerea, în general, este bună. Limba curată, fluentă, stilul 
îngrijit. Romanul se citeşte uşor şi cu plăcere. Sunt însă şi unele 

scăpări din vedere, unele expresiuni care amintesc prea de aproape 
textul francez, ca de ex.: 

Cap IX. Febră: „El nu ştia unde se găsea, ceeace el gândea, 
dacă el visa. El se ducea, el mergea, el alerga pe orice stradă, la 
întâmplare...“ Această repetiţie a lui „el“ nu este nici reclamată 
de necesităţile stilistice, nici românească. Sau mai departe, Cap. X: 
„Gringoire avea mai multe idei bune consecutiv, pe când trecea....“ 
Ce este aceea „idei bune consecutiv“? Traducătorul a urmat prea 
servi] textul francez: „Gringoire a plusieurs bonnes idees de suite 
rue des Bernardins“. 

Uneori îi scapă traducătorului chiar câte o expresie greșită. 
Astiel expresiunea : „une châsse mence en procession“, care vrea să 
zică: „o raclă cu moaşte purtată în procesiune“, DI Rareş o tra- 
duțe printr'o cu totul altă idee şi anume: „vre-o procesiune de 
vânătoare“, O dovadă că nu este tocmai aşa de ușor a traduce 
bine chiar şi dintr'o limbă așa de accesibilă nouă, Românilor, cum 
este 1. franceză. 

Tot Dl Sorin B. Rareș a mai tradus pentru editura „Cultura 
Românească“ şi alte opere literare ca „Noaptea Roșie“ de Prosper 
Mârimâe (este vorba de noaptea Sf-tului Bartolomeu, 1572) şi 
„Povestiri de Crăciun“ ale lui Charles Dickens. P.LT, 

% 


Mihail Popescu: Documente inedite din timpul ocupaţiunii 
Principatelor Române de către Austrieci între 1854—1856, Bu- 
curești 1935. Format 231/7,X15!/, Pg. 85. 

___ După expunerea situaţiei politice din Europa, a rivalităţii 
dintre Austria, Rusia şi Turcia pentru stăpânirea Principatelor, 
îndeosebi a sforțărilor și metodelor austriace „pentru pregătirea 
anexării acestora, sau cel puțin trecerea lor de partea politico- 
economică a Austriei“, d-l Mih. Popescu ne dă șase rapoarte 
ale agenţilor acestei puteri, — rapoarte prin care ministerul 
poliției din Viena e informat: despre începutul ostilităților din- 
tre uși și Turci în 1853, despre starea politică, polițienească 
Şi militară din Bucureşti în timpul domniei lui Barbu Dimitrie 

tirbei, despre situaţia politică din Moldova, în special a Dom- 
nitorului Grigorie Ghica, despre situația armatelor turceşti de 
Ocupaţie, despre intrigile, prezenţa și influența refugiaților po- 
litici în această armată, despre piedecile care li se puneau au- 
torităților austriace de a se amesteca în afacerile publice și 
mijloacele de a le înlătura, despre Bucureştii anului 1855. 

unt tot atâtea oglinzi în care se resfrângea realitatea, cu curen- 
tele de idei, cu tendințele oamenilor şi claselor suciale, cu sim- 
patiile şi antipatiile acestora pentru unele sau altele dintre pu- 
terile străine. Sunt în aceste rapoarte constatări care, din neno- 
Tocire, par a îi făcute azi din observaţia vremurilor noastre. 

Pavcă nimic nu s'ar fi schimbat în cele opt decenii scurse de. 
atunci. lată câteva : 


„Demoralizarea este vizibilă în toate treptele populaţiei bucureștene... 
pe în general se observă dorința la clasa înaltă de a fi la curent cu ultim, 
modă parisiană şi de a se îmbrăca pe cât se poate cu articole de la Paris“, i: 

„Acolo domneşte principiul că dispozițiunile polițienești, de altfel toate. .'; 
dese, în prima zi par a fi date cu strășnicie, însă o executare consecvântă 
şi o energie durabilă se întâmplă adesea să moară înainte de a sefi născut“ : 
(pg. 28). „orice piedecă, pentru care ai noştri ar striga în gura mard, aici 
prin bani sunt înlăturate...“ (pg. 48). „aici e obiceiul să se porunce 
multe şi să se îndeplinească puţine“ (pg. 54. 

„Evreii sunt ca pretutindeni şi aici stăpânii schimbului“ (pg. 68). „Toţi 
partizanii, care pescuesc în apă tulbure, ridică în slavă Bucureştii cu stățile 
sale“ (pg. 59). „Birtaşii şi Evreii sunt cei mai excelenți apologeți ai acestșra. 
Ultimii se îmbogăţesc ca pricepuți furnizori şi mijlocitori aproape în tgate 
afacerile mari, din păcate însă, întotdeauna în paguba țării“ (pg. 59). 

„Jocul de cărţi este foarte răspândit în toate clasele sociale, pontându- 
se pe sume enorme, din care cauză multe familii de boeri s'au ruiuat* (pg. 09), | 

„Entuziasmul pentru tot ceeace e franțuzesc, e aşa de mare, î Lid 
orice-ar veni din altă ţară, chiar de e bun şi frumos, nu-i luat în seamă.. 

(pg. 69) „Bucureştii sunt „eine gefăhrliche Klippe“, unde sirenele stau 
pândă şi neprecauții barcagii îşi pierd capul; totuşi răul nu-i mai mare ca 
altă parte, dar prea felurite atracţii fac pericolul mai mare. In spitalele m 
litare avem vre-o sută de soldaţi care-și expiază păcatele“. (pg. 71). 


Evităm citarea pasagiilor în care e vorba de murdărie, d 
lipsă de rânduială, de „fizionomia orașului București“ „star 
Zigeunerartig“, de „raritatea caracterelor oneste“, de „mâna pre 
liberă și de veniturile de pe sub mână“ ale funcţionarilor et, 
etc. Prea sunt umilitoare. Vom reproduce însă, pe “lângă ceeace 
am citat mai sus, câteva mărturisiri mai măgulitoare din rapot- 
tul dela 12 Dec. 1855 al căpitanului Ştefan Dietrich. | 


„In genere, țara, limba, caracterul şi statura Valahilor au foarte mare 
asemănare cu Italia şi locuitorii săi“ (pg. 67). „Valahul este foarte abil și 
avid de cultură, sunt aici chiar țigani care vorbesc cu ușurința limbii materne 
între 4—6 limbi străine. — Au rămas impregnate în toți urmele legiunilor ro- 
mane“. E lăudat corpul pompierilor „foarte bine organizat“. Remarcă 
bogăția prăvăliilor, a  cofetăriilor și magazinelor cu delicatese „unde 
sunt așezate tot felul de lucruri fine“. Un semn al bogăției, după el, 
şi atâtea „ţigănci cu picioarele goale, la gâtul cărora strălucesc ducați sau 
taleri ; același fel de podoabă se găsește și la fetele din popor“. (pg. 68). 
A tămas uimit de mulțimea şi bogăția piețelor cu „movile de cereale“ ne- 
măsurate cantități de cele mai frumoase și mai bune îructe, tot felul de 
legume şi toate speciile de pești, care sunt oferite în cantități mari“, iar „bo- 
gatele și luxoasele magazine“ din str. Lipscani, „prin mărimea şi strălucirea 

lor se pot măsura cu magazinele vieneze“. (pg. 69). Tot aşa clădirea Tea- 
trului Naţional care „trebue să fi costat ca la 80.000 ducați, poate sta alături 
ge cel mai frumos teatru din Viena“ (pg. 71). Nu surprinde deci exclamarea : 
„Moldova și Valahia sunt bucăţi din Paradis pentru o mână harnică şi o 
cultură înțeleaptă“, nici dorința: „Amândouă ţările dacă ar fi unite, ar deveni 
unul dintre cele mai frumoase şi mai strălucite regate ale lumii și pentru 
podoaba monarhiei austriace sar potrivi de minune“. (pg. 70). 

„Țara sortită a fi Paradis vegetează (însă) sub blestemul şi întunericul 
barbariei“ (pg. 71). 


Importanţa documentelor publicate de d-l Mih. Popescu o 
dublează împrejurarea că, ne mai existând originalele lor, fiind 
distruse de foc în vara anului 1927 în timpul mișcării comu- 
niste, au salvat preţioase informaţii privitoare la anii 1854—56, 
bazate pe observaţiile unor străini care aveau tot interesul să 
înfățişeze exact, în rapoartele lor, stările faptice, spre a ști de 
ce fel de mijloace trebue să uzeze Austria, ca să-și poată a- 
junge scopul. 

* 


Gh. V. Madan: Răsunete din Basarabia. Colecţia Cartea 
Satului (ar. 13) Pp. 122, Lei 30. Anticipăm: Fundaţia „Princi- 
pele Carol“, editând amintirile d-lui Madan, n'a tăcut jertfă za- 
darnică. Cetitorii îi sunt recunoscători. 

Vo'umul, ilustrat cu desene de Victor 1. Popa, începe cu 
descrierea unui sat răzăşesc din Basarabia — Trușenii: aşezarea 
Și împrejurimile, mazâlii şi gherlanii lui de odinioară, viața de 
pe vremea Turcilor şi Tătarilor din satul căruia bă'rânii îi atri- 
bue o mai mare vechime decât Chișinăului. Se amintesc multele 
suferințe ale Moldovenilor pe urma stârnirii bătăliilor dintre 
creştini și păgâni, când atâtea sate moldovenești au fost 
pârjolite ș: pustiite de păgâni, de holeră, de foamete, încât 
„rămăsese așa de puţini bărbați, că m'aveau părinții cu cine mărita fetele. Și 
le încărcau zestrea în căruțe şi se cățăra fata pe zestre, și așa o purta tată- 
E d pat în sat, strigând că are fată de măritat, cum ai striga: — hai 
Urmează evocarea obiceiurilor apucate încă de tinerețele auto- 
rului, cu amintiri triste şi vesele în care se împletesc, vii, cele 
despre Haşdeu și Gherea.!) 





1) Ultimul, surghiunit din Ucraina de ohrana rusă şi ajuns în Ro- 
mânia, a fost răpit la Galaţi de spionii ruși și trimis în gubernia Arhan- 
ghelsc. lzbutind să fugă de aci, revine în Țara Românească, unde-şi încheie 
viața, obținând cetățenia română, mulțumită lui Mih. Kogălniceanu, care, ca 
ministru de externe, a refuzat extrădarea lui. 

Preţioase sunt şi amintirile din războiul cel mare cu eloc- 
vente amănunte despre unii comandanți ruși — care explică-:.:: 
multe din cele ce au urmat.!) — despre pacostea Ruşilor prin -£ 
localităţile din Moldova, cu „furturi, beţii violuri și prădăciuni. 
nenumărate ; uneori şi omoruri“ „ca în ţară cucerită nu amică -:$ 
și aliată“, cu primele semne de destrămare rusească (scene din . 

ârlad și Tecuciu), cu primele defecţiuni din armata atinsă de 
bolşevism şi încheind cu ofensiva lui Mackensen și luptele 
dela Mărășești purtate în acele zile „cu legendara vitejie“ de 
armata românească. 

Cine n'a știut până acum că d-l Gh. Madan e unul din 
cei mai buni povestitori ai Basarabiei, se poate încredința din - 
acest volum. Sunt pagini aci, mai ales în partea primă, care-ţi 
amintesc pe Creangă. 

Spre a face de prisos dicționarul, ar fi de dorit însă ca, 
la a doua ediție, să fie sporite notele explicative ale provin- 
cialismelor neînţelese în alte părți ale pământului românesc. 


* 


G, Ursu: Istoria literară a Bârladului II. Bucureşti 1936. -.. 
Format 21X14. Pp. 62, Lei 30. Lucrarea, cum ne lămureşte au-  - 
torul, euprinde numai un capitol, al Il-lea, dintrun studiu mai 
întins, cu tilul de mai sus. Ni se dă mișcarea literară concen- . 
trată în jurul revistelor „Făt-Frumos“ 1), „Freamătul“ *) și „Florile 
Dalbe“ 5) „cu crezul lor clasic și tradiționalist, căruia Bârladul 
i-a rămas devotat, dealungul anilor, într'o splendidă continuitate 
spirituală“, „impunând câteva valori artistice, remarcabile, în 
viaţa literară a ţării“. 

Scrisă de un bârlădean, lucrarea vrea să fie șiun omagiu 
adus orașului „așa de oropsit de câtva timp, peste bolonavii că- 
ruia s'a sbătut totuşi o spiritualitate,“ 

Scris cu caldă înţelegere pentru sforțările și realizările, pe 
plan literar, ale generaţiei bârlădene de acum 20—30 de ani, 
studiul d-lui prof. G. Ursu, merită nu numai cunoscut, ci 
şi imitat de fiii altor centre cu viaţă spirituală mai pronunţată. 





1) Condus dela data apariției (15 Martie 1904) de G. Tutoveanu şi 
continuat, după șase luni, până la 1 Febr. 1906 de Emil Gârleanu. 

2) Apărut la Tecuci, la 1 lan, 1911, sub direcția dd. C. Doboş și D. 
Sbârnea, de unde, după un an, trece sub conducerea d. G. Tutoveanu, ia 
Bârlad, secretar de redacţie fiind Tudor Pamfile, cunoscutul folclorist, In- 
cetează de a mai apărea la sfârşitul anului 1912. La această revistă și-a făcut 
ucenicia de scriitor d. Pamfil Șeicaru. 

3) A apărut în cursul anului 1918, în 23 n-re. E cea dintâi publicație 
literară de după război. 

D-l Emil Precup, într'o broșură de 2i pg., face cu- 
noscută înființarea, organizarea și activitatea variată a Socie- 
tăţii culturale „Anton Precup“ din Rebrișoara (jud. Năsăud), în- 
temeiată la 1932 în amintirea vrednicului păstor sufletesc al co- 
munei timp de aproape o jumătate de secol! și transformată după 
un an în cămin cultural sub auspiciile Fundaţiei Regale „Prin- 
cipele Carol“. Felul de-a activa și realizările acestui cămin 
merită să fie cunoscute de toţi care se nevoesc întru lărgirea 
zărilor sufleteşti ale ţărănimii noastre. 


*% 


Dr. Caius Bardoși: Cassele de Economii. Buc. 1935. Pp. 
246. Format 24X17. Un studiu de o amploare și documentare cum 
noi nu avem altul în domeniul acesta. Incepe cu expunerea con- 
cepțiunii doctrinare despre fenomenul economiilor, aşa cum se 
oglindește în opiniunile autorizate ale economiştilor mai de 
seamă, după care ni se dă istoricul genezei și evoluției institu- 
țiunilor bancare și de. economie, apoi al nașterii, evoluției și 
răspândirii Casselor de Economii. Ultimele două capitole cuprind 
informații detailate asupra organizării şi situaţiei actuale a Cas- 
selor de Economii din diferiteie state, despre formele de coope- 
rare internațională şi despre noile tendințe ale mișcării econo- 
miilor. D-l B. ne deschide ochii, cu date comparative, asupra 
situației de la noi în raport cu celelalte naţii, privitor la spiritul 
de economie Şi statistica e direct uluitoare pentru noi: un 
certificat calificativ destul de jenant pentru conducătorii care n'au 
știut stimula acest spirit, — certificat din care vorbesc cifrele 
nu tiradele patriotice. 

„___ De lucrarea d-lui B. vor trebui să se ocupe, pe larg, re- 
vistele de specialitate. Noi suntem nevoiți să ne mărginim doar 
la semnalarea importanței ei pentru economia noastră naţională. 
Fiindcă a cunoaște ce s'a realizat în această direcţie în alte 
state, însemnează a-ți da seama de lacunele vieţii tale econo- 
mice, ca stat și neam. Şi asta e de mare importanță, având în 
Vedere că micile economii, de care se ocupă d-l B. implică „un 
Simț de prevedere şi o energie de abţinere dela plăcerile mo- 
mentane, care se sacrifică în interesul securității viitorului“. 

Spre a se vedea locul pe care-l deţine România între sta- 
tele celor 5 continente, în privința economiilor, amintim că, în 
ce privește situația depunerilor și numărul deponenţilor la Cassele 
de Economii, dintre 29 de state, între care figurează și Egiptul, 
Uniunea Sud-Africană, Zelanda, Austraiia, etc., România e pen- 
ultimul stat. lar în privința mediei depunerilor la aceste Casse 
ŞI a numărului deponenților raportal la cifra populației e ultimul. 

Ă ȘI va rămânea, credem, încă multă vreme ultimul. Şi nu 
din vina cetăţenilor săi (Ardelenii, îndeosebi, au dat doar su- 

ficiente dovezi că nu le lipsește spiritul de economie), ci din vina 
celor care, prin măsuri nesocotite, au dus la dijmuirea fără nici | 
o cruțare a economiilor lor, zdruncinându-le, pentru multă vreme, . 
încrederea în orice fel de instituţii de economie. Şi câtă vreme 
se vor vedea funcționari de-ai acestor iustituții plătiţi încă prin- 
ciar, în timp ce atâţia dintre cei care și-au încredințat lor eco- 
nomiile sufăr și plâug, nici nu va lua spiritul de economie, 
pentru care pledează atât de convingător lucrarea d-lui C, Bar- 
doși, avântul dorit. 1) , 

Valer Literat: Biserici din Țara Oltului și „de pe Ardeal“, 
zugrăvite de o familie de pictori. (Extras din Anuarul Comis. 
Monum. Istorice) Cluj 1935. Format 24X17, pp. 54. E vorba de 
bisericile ortodoxe din Arpașul de sus, Arpaşul de jos, Colun, 
Sărata, Voivodenii mici şi Săsăuș. Se dau fotografiile lor, planul 
după care sunt zidite, părți din pictura interioară, descrierea 
amănunțită a fiecărei părţi, inscripţiile de pe ziduri, însemnările 
din cărțile vechi care sau mai păstrat, data sigură s'au aproxi- 
mativă a edificării, a zugrăvirii. De zugravii care aparţin toți 
familiei Grecu din Săsăuș, se ocupă capitolul final. 

E încă una din lucrările pregătitoare ale marei opere care 
va trebui să îmbrăţișeze întreagă viaţa noastră artistică-religioasă 


din Ardeal, așa cum s'a exteriorizat ea în plastica vremurilor. 
% 


Virgil Vătăşianu: Pictorul Octavian Smigelschi, Sibiu, 
1936. Format 22t/;2—16. L. 80. Cu 32 ilustraţiuni. 

Intro remarcabilă execuţie technică, datorită S. A. Krafit şi 
Drotleff, di V. V., autorul câtorva apreciate studii privitoare la 
realizări de artă picturală, ne dă de astă-dată întrun volum de 86 
pp. „o primă monografie“ — cum şi-o numeşte autorul — a celui 
mai de seamă pictor ardelean. Apărută în 1936, lucrarea e şi un 
omagiu adus, în această trainică şi aleasă formă, artistului de la a 
cărui naştere s'au împlinit la 21 Martie 70 de ani. In primele 12 
pagini ni se schițează viața pictorului cu toate greutăţile îndurate, 
dar şi cu bucuriile prileţite de distincţiile de care a avut parte, ci 
momentele mai importante şi mai hotăritoare pentru desvoltarea 
lui de mai târziu, insistându-se apoi, îndeosebi, asupra operei şi 
valoarei ei, urmărind-o pas cu pas, dela primele orientări în 
tot ce a putut vedea și identifica autorul din această bogată operă 
care, în latura ei religioasă, culminează în pictura catedralei or- 
todoxe din Sibiu: „un monument de o importanță netăgăduită“, 


1) Precizările d-lui Dr. Gerota, făcute în ultima adunare gen. a B. N. 
S. sunt de-a dreptul uluitoare : „La un capital social de 600 milioane de lei 
S'au cheltuit pentru administraţie 403.134.022 lei. Administratori cu lefuri de 
4 ori mai mari decât preşedintele Inaltei Curți de Casaţie, decât un ministru, 
decât un general de Corp de Armată sau decât un prof. univ. somitate ști- 
ințifică“, Stai crucit și te 'ntrebi: Se poate, azi, atâta sfidare a mizeriei generale? 

care a tăcut posiblă „o artă religioasă românească modernă, o artă 
în care individualitatea artistului să aibă dreptul de a se ma- 
manifesta“. „Şi dacă lui Smigelschi, încheie di Vătăşianu, nu i S'ar 
datora decât atât, numele lui ar fi totuşi primul cu care începe 
capitolul picturii noastre religioase moderne“. 


Aurelian Sacerdoţeanu : Ceva despre Mitropolitul Hariton 
al Ungrovlahiei (1372—1380) Buc. 1936. Pp. 14. După o intro- 
ducere în care se expune resultatul cercetărilor de până azi rela- 
tiv la succesiunea celor dintâi mitropoliți ai Ţării Româneşti, d. 
A. S. întemeiat pe citirea, restrânsă „numai la indicţiile 9—15%, 
a facsimilului documentului de numire ca mitropolit a fostului e- 
gumen al mânăstirii Cutlumuz din Muntele Athos, aduce o recti- 
ficare datei numirii acestuia, precizând că înscăunarea lui Hariton 
s'a făcut în Aug. 1372, urmând după lachint ca mitropolit al unei 
părți a Ungrovlahiei, cealaltă parte „având arhiereu pe cel înainte 
aşezat chir Antim“, amintit dela 1380 ca singur mitropolit pentru 
Ungrovlahia. In legătură cu acest act, d. Sacerdoţeanu dă lămuriri 
şi la întrebările: 1) Cum se face că actul în chestiune nu e re- 
dactat în greceşte, cum se obicinuia, ci în slavoneşte? 2) Din ce 
pricină n'a urmat lui Iachint, care se găsia în Țara Rom.? şi 3) 
De ce intervine în cauză şi -mitr. Vidinului? 

%* 


Tot d-l A. Sacerdoţeanu, într'o altă broşură de 1l p., 
Sub titlul: „Pentru un Dicţionar Geografic al României”, răspun- 
zând iniţiativei Arhivelor Olteniei pentru publicarea unui astfel de 
dicționar, insistă asupra criteriilor care trebuie ţinute în vedere la 
alcătuirea acestuia, subliniind necesitatea şi importanța lui pentru 
cercetările istorice, geografice şi lingvistice din viitor „dicţionarul 
geografic fiind organul de imediată şi precisă informație pentru 
toţi cari se interesează de satul românesc sub orice aspect“. 

„Odată acesta devenit public — sfârşeşte d-l S. — s'ar 
putea întâmpla şi minunea, în care nu cred însă, să înceteze 
spetacolul caraghios al schimbării numelor, iar supralicitaţia de- 
menţilor adulatori să fie numai amintirea unor vremuri de tristă 
amintire.“ 


Reviste: 


Rânduiala No. 3, (lulie-Sept.) 1935. L-am deschis cu ace- 
eași bucurie şi l-am cetit cu aceeași satisfacție cu care am de- 
Schis Şi cetit primele două numere ale rev. d-lor Amzăr, Bernea, 
lonică şi Samarineanu. Un regret stăruie însă totuși în sufletul 
nostru : regretul apariţiei întârziate, care denotă greutăţi finan- 
Ciare. De aceea, să nu se mire nimenea că ne-am pus întreba- 
rea : Ce-ar fi oare, dacă editarea acestei reviste trimestriale atât 
de necesare, atât de bine scrise, cu o atât de românească con- 
duită, ar lua-o asupră-şi d-l Al. Rosetti ? 


OBCU CLUJ 


— 294 — 














Din milioanele câte se jertfesc de stat pentru revista Fun=:. 
dațiilor Regale de sub direcțiunea d-sale sau din sumele chetu 
tuite pentru premierea și editarea câte unui volum de poezii dia: 
care n'o să rămână aproape nimic, nu s'ar putea rășlui o părti- 
cică pentru acoperirea cheltuielilor tipăririi Rânduielii? E atâța 
suflet românesc, atâta dragoste de neam şi de țară, atâta price= 
pere a realităților și necesităților noastre în paginile acestei pu- 
blicaţii, încât, suntem convinşi, jertia s'ar solda nu numai cu un 
act de recunoștință generală, ci şi cu un titlu de merit şi de 
satisfacție pentru cei care l-ar face. 

Ar fi păcat să sucombe, în lipsă de sprijin material — de 
celălalt nu-i nevoie —o tribună de pe care nu seagită ahtierea:.: 
unui câștig în plus, — mascat de lozinci îndrăsnețe lesne de 
formulat, greu de motivat, neavând rădăcini, aderenţe, în realită- 
. ţile, în nevoile noastre — ci dorul de a contribui la greuaoperă-” 
de luminare, de salvare și de sporire a ceeace e genuin româ= - 
nesc, a ceeace a fost şi va trebui să rămână un titlu de no=. 
bleță al naţiei noastre. În țara atâtor Ciulei să nu se găsească 
oare pungi deschise cu atâta largheță decât pentru Tite Cri=. 
stescu ? 

Din ultimul nr. relevăm studiul închinat de d-l Ernest. 
Bernea celor care cred și luptă pentru o renaștere românească 
(Tradiţie și revoluție), şi pe cel al d. |. |. lonică despre muce- 
nicul care acum un veac şi jumătate a expiat atât de cumplit . 
îndrăsneala de a se fi făcut purtătorul de cuvânt al iri A SN 
suferințelor fraţilor săi, mai apoi conducător al luptei lor de 
desrobire (/loria). Tot în acest nr. d-l Val. Papahagi face cuno- 
scut rolul economic în trecut al Aromânilor, iar d-l |. Samarineanu 
dă pagini despre psihologia românească. Partea finală o ocupă judi- 
cioasele /nsemnări ale redactorilor şi colaboratorilor despre scrieri, 
evenimente, oameni... Exemplarul lei 50. Red. și Adm. Bucureşti 
HI. str. Francmazonă 7. 


P, 


* 

Am mai primit: 

T. Cristureanu : Europa agrară şi Europa industrială (No. 10 
din „Bibl. Economică“) Buc. 1935. Format 24X16. Pp. 46.L.40, . 

M. Eminescu: Poezii, Buc. 1936 (Bibl. şcolară. Publicaţiune 
pt. cultura elevilor). Pp. 112. L. 20. Cu o prefață şi, la sfârşit, 
cu înşirarea particularităților de limbă şi cu un glosar cuprinzând 
explicarea cuvintelor mai puţin uzitate. Acest mănunchiu de poezii, 
spre deosebire de cele publicate în nr. 3 al acestei Biblioteci, € 
destinat elevilor de curs superior. 

Din „Bibl. „Pământ şi suflet oltenesc“ nr. 29, Aurel Tita: 
Undeva, în amintire... Versuri; nr. 30—31, Dem. Vilăsceanu: 
Schițe; nr. 32—33, Polcomnicul loan Solomon: Amintiri (Red. N. 
Plopşor, Craiova. Str. Sf. Dumitru 10.) 


Despre cele sosite mai recent, în nr-ele viitoare, 

Ne-au mai venit în ajutor dela apariţia nr--ului pe Marţie-Aprilie domnii: 


Berbecariu D., comerciant, Braşov, cu L. 260.— 
Dr. Glăjariu V., adv., senator, Brașov „ 180.— 
Lapedatu I., adm. del. la Bca Naţ. Bucureşti „ 240.— 
Dr. Nicolau Şt., prof. univ., București „ 260.— 
Tohăneanu I., dir. lic. „V. Alecsandri“, Galaţi „ 660.— 


Mulţumiri tuturora, cum mulțumim şi domnilor: Horia Teculescu, dir. 
lic. „Princ. Nicolae“ Sighișoara pentru al treilea, Dr. V. Glăjariu adv. Braşov, 
pentru al doilea, Const. Mușlea, dir. Bca Albina Mediaş pentru două, An, 
Boldor, dir. gimn. î. p. Codlea, şi Dr. G. Dobrin, adv. Lugoj, pentru câte 


un abonament nou. 


D-lui 7. Tohăneanu îi mulțumim călduros şi pentru menţinerea celor 8 
abonamente pe seama bibliotecilor de clasă ale lic, „V. Alecsandri“ din Galaţi. 
E unicul director în toată țara care ne-a surprins cu acet gest. 

ABONAȚII 


care și-au mai achitat abonamentul: 


Până la 31 Dec. 1935 
Direcţ. lic. „Princ. Nicolae“, Sighişoara 
Preşmereanu V., expert-contabil, Sinaia 
Voina G., fabricant, Braşov 

Până la 1 Martie 1936, 
Primăria comunei Teliu 

Până la 30 lunie 1936. 
Ing. Borzea S., insp. C. F. R. Brașov 
iordache V., secr.-cont. Bis. Sf. N. Braşov 
Stoica V., ministru plenipot., Sofia 

Până ia 31 Dec. 1936. 
Antonescu Matei, profesor, Brașov 
Ardelea R., fost șef-cont. Albina Braşov 
Astra, Despârţământul Mediaş 
Astra-Sportivă, Brașov 
Banca Albina, Sibiu 
Dr. Blaga I., protopop, Braşov 
Brânduş Virginia, Sibiu 
Dr. Broşu Î., cons. de legaţie, Buc. 
Docent Dr. Câmpeanu L., Braşov 
Colceag N., prof. î. p., Satulung 
Coman Petru, dir. gimn., Mediaş 
Ing. Comaniciu [., cons. silvic, Buc. 
Ing. Crăciun B. insp. silv. i. p. Zârneşti 
Curcă G., dir. B-ca Albina, Braşov 
Diaconu Ioan, laşi 
Dima Nicolae, preot, Ploeşti 
Direcţ. Şc, de copii mici No. 1 Braşov 


Direcţ. Șc. prim. „Il. Popazu“, Braşov 
„Dr. C. Angelescu“, 


Braşov 

Direcţ. Șc. prim, „Andr. Mureșianu“, 
Brașov 
» „ „de stat, Codlea 


lic. „A. Şaguna“, Braşov 
Fi » »V. Alecsandri“ Galaţi (8 
abonamente) 
E Şc. Normale de fete, Lugoj 
> lic. „G. Coşbuc“, Năsăud 
> Şc. de ucenici, Sibiu 
5 Şc, com. sup. de băeţi, Sibiu 
:) Șc. Norm. de băeţi „A. Şaguna“ 
Sibiu 
i Şc, Norm. de fete, A. Şaguna” 
Sibiu 
A lic. Gh. Lazăr“, Sibiu 
Dr. Ioanoviciu [Î., advocat, Sighişoara 
Lapedatu I., adm. del. B-ca Naţ. Buc. 
Marcea D., insp. șc. i. p., Brașov 
Mereţ Vas,, preot, Braşov 
Mușşlea Const., dir. Albina Mediaș 
Nan Alexe, farmacist, Satu-Mare 
Dr. Nicolau Şt., prof. univ, București 
Oancea Nic., prof., Brașov 
Pană Val., preot, Zârneşti 
Pestrea C., blănar, Brașov 
Ing. Popescu C., insp. C. E. R. Braşov 

Dr. Puşcariu I., med. pr. de spital, Până ia 1 Martie 1937 
Brașov : 

Dr. Roman Victor, advocat, Braşov Aldea 1. Gh, advocat, Mangalia 

Pr. căpitan Saftu Eugen, Ploeşti Până la 1 Mai 1937 


Stoica Emilian, protopop, Sighişoara 
Dr. Stoica Tr., not. publ., Dumbrăveni, 
Tohăneanu [., dir. lic. „V. Alecsandri“, 
Galaţi Până la 31 Dec. 1937 
Ing. Stoicovici Vincențiu, Bucureşti 


Cosma, deputat, Beiuş şi Primăria comunei Teliu, iar dela d-l C. N. Mate= 
escu, prof. R. Vâlcea, costul No. 2. 


Abonamentele sosite după 26 Martie se vor publica în nr. viitor. 
Continuare din lista restanţierilor 


Ca să nu fim nevoiți a reveni asupra domniilor lor, rugăm și pe această 
cale pe domnii de mai jos să-şi achite restanța cu care ne datoresc, 

Ing. Cocorandu M., Urlaţi („Astra-Română“) 1 an şi 8 luni 

Dr. Crişan loan, not. public, Mediaş 1 an şi 10 luni 

Frăticiu loan, adv., fost senator, Bucureşti l an şi 4 luni 

Dr. Manu Emil, adv., București 3 ani i 

Mincu Gh., dir. g. al Bcii Agr. București 1 an 

Dr. med. Păişiu Şt., Buzău 1 an și 4 luni 

Poiiş Bujor, noiar, Beba veche 1 an și 4 luni 

Rafiroiu [., protopop, Poiana Sărată 1 an 

Ing. Sălăgianu Aurel, București 1 an şi 4 luni 

Schmidt Andrei, notar, Siculeni 1 an 

Smigelschi V., arhitect, București 1 an 

Maior Dr Staicu D., Călărași 1 an şi 10 luni 

Dr. med. Vuia Salvator, Arad 1 an și 4 luni 

Poșta Administraţiei. Dlui 1. B. în B. Sunt 64 advocaţi Români în 
Braşov, (între cari 11 stagiari). Revista o au abonată dd: Dr. Balcăş Gh. 
Dr. Comaniciu Oct., Dr. Fildan Petru, Dr. Garoiu |., Dr. Glăjariu Vas., Dr. 
Median Gh., Dr. Moga Const., Munteanu Petru, Dr. Neguş Aurel, Dr. Precup 
Nic., Dr. Roman Victor, Dr. Turtea Simion şi fostul primar Dr. Voicu C. 

Notari publici sunt 5; rev. o au toţi 5. 


ERR ATA 
Rugăm îndreptarea următoarelor greșeli din nr. trecut: 


La pag. 145, şir ultim nu multi ci mult 

Si 45, „ penultim » Ce, „cei 

» m 146, „ 15 de jos „ l-au „ l-am cunoscut 

» » 150, „ 7 de jos „ planurile, ci plaiurile 

» » 151, „ 2 de sus „ În ceeace, ci a ceeace 

mm dl ÎI. „ a câte-odată, ci câte-odată 

„on 194, „ 18, „ „ se poate,ci se pot , 

> o 1%, „7. » „ fidei, comisurilor, ci fidei-comisurilor 
pi AST: e IA » a, ci ale colaboratorilor 





Nevoiţi să absentăm din Braşov câteva săptămâni, am preferat întârzierii, pe 
care nu ne-am fi putut-o ierta, apa, pa nr. Cu O lună înainte de termen, 
la 1. 1V. 1936. 





ce Vis, on A 


Dr. Glăjariu V., adv., senator, Braşoy | 
Stelea Severean, preot, Bod N 


se De Ade 


Ing. Ulescu AI., dir. la |. A R., Brașov 
Se mai confirmă primirea întregei restanţe dela d-l Dr. Nerva Tr. 

